Yosef Bu Eweku lɛ He | Anɔkwa Hemɔkɛyeli\nEbu Amɛhe, Ekwɛ Amɛtsiabo, Emia Ehiɛ\n1, 2. (a) Mɛɛ tsakemɔi ebabi ni Yosef kɛ eweku lɛ afee? (b) Mɛɛ sane fɔŋ ehe bahia ni Yosef aha eŋa ale?\nYOSEF ŋɔ jatsu kroko hu efɔ̃ teji lɛ nɔ. Feemɔ Yosef he mfoniri okwɛ ni enyiɛ Betlehem akrowa lɛŋ beni duŋ ewo kpii, ni enyiɛ teji lɛ koŋ nɔ eegbála lɛ mai bibii. Ekã shi faŋŋ akɛ no mli lɛ, eesusu gbɛ kakadaŋŋ ni ebaafã kɛya Mizraim lɛ he! Maŋ kroko nɔ bii ji amɛ, esoro amɛwiemɔ, ni esoro amɛkusumii—te eweku bibioo lɛ baafee tɛŋŋ atsake amɛhe amɛwo shihilɛi nɛɛ amli lɛ?\n2 Ewa kɛha Yosef akɛ ebaaha eŋa Maria ni esumɔɔ lɛ waa lɛ ale sane fɔŋ nɛɛ, shi emia ehiɛ ni efee nakai. Egba lɛ nɔ ni Nyɔŋmɔ tsɔ bɔfo ko nɔ ekɛɛ lɛ yɛ lamɔ mli lɛ akɛ: Maŋtsɛ Herode miitao egbe amɛbinuu fioo lɛ! Ehe bahia ni amɛshi amrɔ nɔŋŋ. (Nyɛkanea Mateo 2:13, 14.) Sane lɛ gba Maria naa waa. Mɛni hewɔ mɔ ko taoɔ agbe ebinuu fioo ni efeko nɔ ko lɛ? Maria kɛ Yosef fɛɛ jwɛŋmɔ nyɛɛɛ akpele sane nɛɛ he. Shi amɛkɛ amɛhe fɔ̃ Yehowa nɔ, ni amɛto amɛnibii kɛha gbɛfãa lɛ.\n3. Tsɔɔmɔ gbɛ nɔ ni Yosef kɛ eweku lɛ tsɔ amɛshi Betlehem lɛ. (Kwɛmɔ mfoniri lɛ hu.)\n3 Yosef kɛ Maria wo amɛbi Yesu kɛtsɔ duŋ kabitii lɛ mli kɛshi akrowa lɛŋ beni Betlehembii lɛ ewɔ, akɛni amɛleee yiŋ ni Herode ekpɛ lɛ hewɔ. Beni amɛkɛ amɛhiɛ tsɔɔ wuoyigbɛ ní hulu lɛ bɔi jee yɛ bokagbɛ lɛ, ekã shi faŋŋ akɛ Yosef susu shihilɛ ni amɛkɛbaakpe lɛ he. Te kapintafonyo ohiafo nɛɛ baafee tɛŋŋ ebu eweku lɛ he kɛjɛ Herode kɛ Satan he lɛ? Ani ebaanyɛ ekwɛ eweku lɛ daa? Ani ebaanyɛ emia ehiɛ etsu nitsumɔ ni tsii ni Yehowa Nyɔŋmɔ kɛwo edɛŋ akɛ ekwɛ gbekɛ krɛdɛɛ nɛɛ ní etsɔse lɛ lɛ? Naagbai wuji jwere Yosef hiɛ ni ekɛbaakpe. Beni wɔsusuɔ bɔ ni etsu naagbai nɛɛ ateŋ eko fɛɛ eko he nii lɛ eha lɛ he lɛ, wɔbaana nɔ hewɔ ni ehe hiaa ni tsɛmɛi ni yɔɔ ŋmɛnɛ—kɛ wɔteŋ mɔ fɛɛ mɔ—akase Yosef hemɔkɛyeli lɛ.\nYosef Bu Eweku lɛ He\n4, 5. (a) Mɛɛ gbɛ nɔ Yosef shihilɛ tsake kwraa? (b) Mɛɛ gbɛ nɔ ŋwɛi bɔfo ko wo Yosef hewalɛ koni eŋɔ nitsumɔ ko ni tsii fe fɛɛ lɛ?\n4 Nyɔji komɛi ni tsɔ hiɛ lɛ amli, beni Yosef yɔɔ emaŋ Nazaret lɛ, Heli biyoo lɛ he baa ni etsɛ lɛ ha eshihilɛ tsake kwraa. Yosef le Maria akɛ eji oblayoo anɔkwafo ni sumɔɔ Yehowa kɛ emlai lɛ. Shi ebaná ele akɛ Maria hiɛ musu! No hewɔ lɛ, eto eyiŋ akɛ ebaaŋmɛɛ ehe kpoo koni akabɔ lɛ ahora. * Shi ŋwɛi bɔfo ko kɛ lɛ wie yɛ lamɔ mli, ni eha ele akɛ hɔ ni Maria hiɛ lɛ jɛ Yehowa mumɔ krɔŋkrɔŋ lɛ. Ŋwɛi bɔfo lɛ kɛfata he akɛ binuu ni Maria baafɔ lɛ “baahere emaŋ lɛ yiwala kɛjɛ amɛhe eshai lɛ amli.” Ema nɔ mi eha Yosef akɛ: “Kaashe oŋa Maria lɛ ŋɔɔ gbeyei.”—Mat. 1:18-21.\n5 Akɛni Yosef ji jalɔ ni eboɔ Nyɔŋmɔ toi hewɔ lɛ, efee bɔ pɛ ni bɔfo lɛ fã lɛ lɛ. Eŋɔ nitsumɔ ni tsii fe fɛɛ lɛ efɔ̃ enɔ: ebaatsɔse ní ekwɛ binuu ni jeee lɛ diɛŋtsɛ enɔ̃, shi eji bi ko ni kã Nyɔŋmɔ tsui nɔ fe fɛɛ lɛ. Sɛɛ mli lɛ, Yosef ye maŋtsɛ lɛ akpɔ lɛ nɔ, ni ekɛ eŋa ni hiɛ musu lɛ tee Betlehem koni akane amɛ. Jɛmɛ afɔ gbekɛ lɛ yɛ.\n6-8. (a) Mɛɛ shihilɛi kɛ tsakemɔ kroko ba Yosef kɛ eweku bibioo lɛ shihilɛ mli? (b) Mɛɛ odaseyeli yɔɔ ni tsɔɔ akɛ Satan ji mɔ ni tsu nɔ ni asusu akɛ eji ŋulami lɛ? (Kwɛmɔ shishigbɛ niŋmaa lɛ hu.)\n6 Yosef kɛ eweku lɛ ekuuu sɛɛ kɛyaaa Nazaret. Moŋ lɛ, amɛhi Betlehem ni kɛ Yerusalem jɛkɛmɔ aaafee kilomitai 10 pɛ lɛ. Ohiafoi ji amɛ, shi Yosef mia ehiɛ waa kɛbu Maria kɛ Yesu he koni nɔ ko akahia amɛ ni amɛkapiŋ hu. Etsɛɛɛ ni amɛná shĩa pɛmpɛoo ko mli amɛhi. No sɛɛ beni Yesu jeee abifao dɔŋŋ shi moŋ eji gbekɛ nuu fioo ní ekolɛ eye fe afi lɛ, trukaa lɛ amɛshihilɛ tsake ekoŋŋ.\n7 Hii komɛi ba jɛmɛ, amɛji ŋulamiiaŋkwɛlɔi ni jɛ Bokagbɛ, ekolɛ yɛ Babilon tɔ̃ɔ. Amɛnyiɛ nɔ ko ni amɛsusu akɛ eji ŋulami lɛ sɛɛ kɛtee Yosef kɛ Maria shĩa lɛ, ni amɛmiitao gbekɛ nuu ko ni baatsɔ Yudafoi lɛ amaŋtsɛ lɛ. Hii lɛ jie bulɛ kpo waa.\n8 Ŋulamiiaŋkwɛlɔi lɛ le jio, amɛleee jio lɛ, amɛkɛ gbekɛ Yesu ewo oshara mli diɛŋtsɛ. Nakai nɔ ni amɛsusu akɛ eji ŋulami ni amɛna lɛ kɛ amɛ baaa Betlehem tɛɛ, shi moŋ ekɛ amɛ yatsɔ Yerusalem klɛŋklɛŋ. * Beni amɛshɛ jɛmɛ lɛ, amɛkɛɛ Maŋtsɛ Herode ni yitsoŋ wa waa lɛ akɛ amɛmiitao abifao ni baatsɔ Yudafoi lɛ amaŋtsɛ lɛ. Enɛ tee awuŋayeli ní naa wa shi yɛ Herode mli.\n9-11. (a) Mɛi komɛi yɛ ni he wala kwraa fe Herode loo Satan yɛ mɛɛ gbɛi anɔ? (b) Mɛɛ srɔtofeemɔ yɔɔ gbɛ ni Yosef kɛ eweku lɛ fã kɛtee Mizraim lɛ kɛ bɔ ni atsɔɔ yɛ saji ni afo atã lɛ teŋ?\n9 Shi miishɛɛ sane ji akɛ, no mli lɛ mɛi komɛi yɛ ni he wala kwraa fe Herode loo Satan. Mɛɛ gbɛ nɔ? Ojogbaŋŋ, beni sralɔi lɛ yashɛ shĩa ni Yesu yɔɔ mli ni amɛna ekɛ enyɛ lɛ, sralɔi lɛ ke amɛ nii, ni amɛbiii koni ato amɛ najiaŋ. Kwɛ bɔ ni Yosef kɛ Maria naa baakpɛ amɛhe aha beni trukaa lɛ, abake amɛ “shika kɛ krɔbɔo kɛ mire”—nibii ni jara wala lɛ! Ŋulamiiaŋkwɛlɔi lɛ to amɛyiŋ akɛ amɛbaaku amɛsɛɛ amɛyakɛɛ Maŋtsɛ Herode he tuuntu ni amɛyana gbekɛ ni amɛtao lɛ lɛ yɛ. Shi, Yehowa kɛ ehe wo sane lɛ mli. Etsɔ lamɔ nɔ ekɛɛ ŋulamiiaŋkwɛlɔi lɛ akɛ amɛtsɔ gbɛ kroko nɔ amɛku amɛsɛɛ kɛya amɛmaŋ.—Nyɛkanea Mateo 2:1-12.\n10 Beni ŋulamiiaŋkwɛlɔi lɛ shi amɛtee nɔŋŋ lɛ, Yehowa bɔfo lɛ bɔ Yosef kɔkɔ akɛ: “Tee shi, ŋɔɔ abifao [loo gbekɛ fioo] lɛ kɛ enyɛ lɛ, ni ojo foi oya Mizraim, ni ohi jɛi kɛyashi beyinɔ ni makɛɛo; shi Herode baatao [gbekɛ fioo] lɛ ni egbe lɛ.” (Mat. 2:13) No hewɔ lɛ, Yosef tsu fãmɔ lɛ he nii oya nɔŋŋ, taakɛ wɔna yɛ shishijee gbɛ lɛ. Eha ebi lɛ wala kã etsui nɔ fe nɔ fɛɛ nɔ, ni ekɛ eweku lɛ shi kɛtee Mizraim. Akɛni ŋulamiiaŋkwɛlɔi wɔŋjalɔi lɛ ke Yosef weku lɛ nibii ni jara wala hewɔ lɛ, Yosef ná nibii ni baaye abua amɛ kɛha gbɛfãa lɛ kɛ jɛmɛ ni amɛbaahi lɛ.\nYosef tsu saji ahe nii oya, ni ekɛ ehe ha kwraa kɛbu ebi lɛ he\n11 Saji ni afo atã kɛ nibii ni aŋmala woɔ gbɛfãa kɛmiiya Mizraim nɛɛ he, ni amɛtsɔɔ akɛ gbekɛ nuu fioo Yesu tsɔ naakpɛɛ gbɛ nɔ eha gbɛfãa lɛ fee kuku, eha ojotswalɔi ahe jɔ, ni eha amitsrɔbi tsei po dɔrɔ amɛmli amɛha enyɛ koni etse amɛnɔ yibii lɛ. * Anɔkwa, eji tɔlɛ kɛ deŋme gbɛfãa kɛmiiya he ko shɔŋŋ ni amɛleee.\nYosef kɛ nibii ni baaha ená shihilɛ lɛ ogbɔjɔ lɛ shã afɔle yɛ eweku lɛ hewɔ\n12. Mɛni fɔlɔi ni miitsɔse amɛbii yɛ jeŋ ni yɔɔ oshara waa nɛɛ mli lɛ baanyɛ akase kɛjɛ Yosef dɛŋ?\n12 Fɔlɔi baanyɛ akase nibii pii kɛjɛ Yosef dɛŋ. Ejɛ esuɔmɔ mli ekɛ enitsumɔ kɛ nibii ni baaha ená shihilɛ lɛ ogbɔjɔ lɛ shã afɔle koni ekɛbu eweku lɛ he kɛjɛ oshara he. Eyɛ faŋŋ akɛ, ebu eweku lɛ akɛ nɔ ko krɔŋkrɔŋ ni Yehowa etuu ewo edɛŋ. Ŋmɛnɛ lɛ, fɔlɔi tsɔseɔ amɛbii yɛ jeŋ ni mli yɔɔ oshara waa ni emli eyi tɔ kɛ nibii ni baanyɛ aye gbekɛbii awui loo ekpãta amɛhiɛ po lɛ mli. Kwɛ bɔ ni nyɛmɛi kɛ tsɛmɛi ni tsuɔ saji ahe nii oya tamɔ Yosef fee lɛ, ní amɛgboɔ deŋme kɛbuɔ amɛbii lɛ ahe kɛjɛɔ nibii ni yɔɔ oshara ahe lɛ sa yijiemɔ waa ha!\nYosef Kwɛ Eweku lɛ Tsiabo\n13, 14. Te eba lɛ tɛŋŋ ni Yosef kɛ Maria weku lɛ yaje Nazaret lɛ?\n13 Etamɔ nɔ ni weku lɛ sɛɛ eyatsɛɛɛ yɛ Mizraim, ejaakɛ etsɛɛɛ tsɔ ni ŋwɛi bɔfo lɛ kɛɛ Yosef akɛ Herode egbo. Yosef kɛ eweku lɛ ku sɛɛ kɛba amɛmaŋ. Gbalɛ ko ni agba kɛjɛ blema tɔ̃ɔ lɛ tsɔɔ akɛ “Mizraim” Yehowa baatsɛ e–Bi lɛ “kɛjɛ.” (Mat. 2:15) Yosef ye ebua ni gbalɛ lɛ ba mli, shi agbɛnɛ lɛ nɛgbɛ ekɛ eweku lɛ baaya?\n14 Yosef kwɛ ehe nɔ jogbaŋŋ. Eshe Herode sɛɛyelɔ Arkelao gbeyei, ni Yosef sane ja ejaakɛ Arkelao hu lɛ, yiwalɔ kɛ gbɔmɔgbelɔ ni. Yehowa gbɛtsɔɔmɔ naa lɛ, Yosef kɛ eweku lɛ fã kɛshi Yerusalem kwraa kɛje amɛhenyɛlɔi lɛ ateŋ kɛtee kooyigbɛ yɛ emaŋ Nazaret ni yɔɔ Galilea lɛ. Jɛmɛ Yosef kɛ Maria weku lɛ yahi.—Nyɛkanea Mateo 2:19-23.\n15, 16. Tsɔɔmɔ Yosef nitsumɔ lɛ mli, ni mɛɛ dɛŋdadei ekolɛ ekɛtsu nii?\n15 Amɛha amɛshihilɛ fee mlɛo—ni kɛlɛ amɛnáaa nibii mlɛo. Biblia lɛ wie Yosef he akɛ eji kapintafonyo, ni wiemɔ ni akɛtsu nii nɛɛ gbalaa jwɛŋmɔ kɛyaa gbɛi srɔtoi anɔ ní atsɔɔ akɛ tso tsuɔ nii lɛ anɔ; tamɔ tsei wuji afolɔmɔ kɛ shĩa baa, bɔ ni akaa tsei ni egbiɔ dani akɛkpɛɔ lɛji, akɛmamɔɔ tsũi, akɛfeɔ nu hiɛ agbai, shwiilii kɛ shwiilii naji, apãi, kɛ ŋmɔ mli nitsumɔ dadei krokomɛi lɛ. (Mat. 13:55) Eji nitsumɔ ni wa ni biɔ hewalɛ. Yɛ Biblia beaŋ lɛ, bei pii lɛ, kapintafonyo tsuɔ nii yɛ etsu pɛmpɛoo lɛ shinaa lɛ naa, loo yɛ agba ko ni bɛŋkɛ eshĩa lɛ masɛi.\n16 Yosef kɛ dɛŋdadei srɔtoi tsu nii, ni eeenyɛ efee akɛ etsɛ ji mɔ ni kɛ dɛŋdadei nɛɛ ekomɛi ha lɛ. Ekolɛ ekɛ kulomulo, kpãa ni akɛfoɔ liamɔ, lema, saalai, hamlɛ, tso hamlɛ, pɛii, dade ni akɛ gbuɔ flɔ, amãi srɔtoi, kɛ ekolɛ plɛkooi kɛ dɛŋdadei krokomɛi tsu nii, eyɛ mli akɛ amɛjara wala moŋ.\n17, 18. (a) Mɛni Yesu kase kɛjɛ etsɛ, ni ji nuu ni ŋɔ lɛ efee ebi lɛ dɛŋ? (b) Mɛni hewɔ ehe bahia koni Yosef atsu nii waa fe tsutsu lɛ?\n17 Bo lɛ feemɔ gbekɛ nuu fioo Yesu he mfoniri okwɛ ni eekwɛ etsɛ, nuu ni ŋɔ lɛ fee ebi nɛɛ ni miitsu nii. Egbɛ ehiŋmɛiiaŋ eekwɛ nɔ fɛɛ nɔ ni Yosef feɔ lɛ, ni ekolɛ ekã shi faŋŋ akɛ, bɔ ni Yosef tsitsi lɛɛ, ekpɔiaŋ wa, kɛ bɔ ni ehe esa, ní ŋaa yɔɔ ehiŋmɛiiaŋ lɛ fee lɛ fɛo waa. Ekolɛ, Yosef je shishi etsɔɔ ebinuu fioo lɛ nibii bibii komɛi tamɔ bɔ ni afeɔ akɛ loo he totoi ní egbĩ sháa tso ko hiɛ koni ehiɛ afee trotro. Ekolɛ, eha Yesu le srɔtofeemɔ ni yɔɔ tsei srɔtoi ní ekɛtsuɔ nii lɛ amli, tamɔ sikamore tso, odum tso, loo mu tso nɛkɛ.\nYosef tsɔse ebinuu lɛ koni ebatsɔ kapintafonyo\n18 Yesu yɔse hu akɛ jeee akɛ etsɛ Yosef yɛ hewalɛ ni ekɛfolɔ tsei, ekɛgbala tsei wuji amli, ni ekɛtsara tsei kɛkɛ, shi ekɛ lɛ Yesu, enyɛ awo, kɛ enyɛmimɛi lɛ yeɔ yɛ suɔmɔ mli hu. Hɛɛ, Yosef kɛ Maria weku lɛ bada, ni kɛ́ hooo lɛ amɛbaná bii ekpaa kɛfata Yesu he. (Mat. 13:55, 56) Ehe bahia ni Yosef atsu nii waa fe tsutsu lɛ, kɛkwɛ eweku lɛ ní elɛ amɛ.\nYosef ná ele akɛ esa akɛ ekɛ eweku lɛ mumɔŋ hiamɔ nii aye klɛŋklɛŋ gbɛhe\n19. Te Yosef fee tɛŋŋ etsu eweku lɛ mumɔŋ hiamɔ nii ahe nii?\n19 Kɛlɛ, Yosef ná ele akɛ esa akɛ ekɛ eweku lɛ mumɔŋ hiamɔ nii aye klɛŋklɛŋ gbɛhe. No hewɔ lɛ, ehé be kɛtsɔɔ ebii lɛ Yehowa Nyɔŋmɔ kɛ Emlai lɛ ahe nii. Yosef kɛ Maria kɛ gbekɛbii lɛ yaa kpeehe ni yɔɔ he ni amɛyɔɔ lɛ daa; akaneɔ Mla lɛ yɛ jɛmɛ, ni atsɔɔ mli hu. Eeenyɛ efee akɛ, kɛ́ ajɛ kpeehe lɛ aba lɛ, Yesu biɔ saji babaoo, ni Yosef bɔɔ mɔdɛŋ koni eha ebinuu ní miitao enu mumɔŋ nibii ashishi jogbaŋŋ lɛ saji lɛ ahetoo. Yosef kɛ eweku lɛ tee gbii juji ni ayeɔ yɛ Yerusalem lɛ hu daa afi. Ni eeenyɛ efee akɛ eheɔ weku lɛ otsii enyɔ kɛfãa gbɛ aaafee kilomitai 120 kɛyayeɔ daa afi Hehoo lɛ, ni no sɛɛ lɛ amɛkuɔ amɛsɛɛ.\nYosef kɛ eweku lɛ yajáa Nyɔŋmɔ yɛ sɔlemɔwe ni yɔɔ Yerusalem lɛ be fɛɛ be\n20. Te wekuyitsei ni ji Kristofoi lɛ baafee tɛŋŋ amɛnyiɛ Yosef nɔkwɛmɔnɔ lɛ sɛɛ lɛ?\n20 Ŋmɛnɛ lɛ, wekuyitsei ni ji Kristofoi lɛ hu feɔ nɔ ko tamɔ nakai nɔŋŋ. Amɛnáa be amɛhaa amɛbii, ni amɛkɛ mumɔŋ tsɔsemɔ ni esa akɛ amɛkɛha amɛ lɛ yeɔ klɛŋklɛŋ gbɛhe, ni amɛkɛ nɔ fɛɛ nɔ kwraa, ní weku lɛ heloonaa hiamɔ nii fata he lɛ, yeɔ gbɛhe ni ji enyɔ. Amɛfeɔ bɔ fɛɛ bɔ ni amɛbaanyɛ koni amɛkɛ amɛweku lɛ afee weku jamɔ yɛ shĩa, ni amɛkɛ amɛbii lɛ yaa Kristofoi akpeei bibii kɛ kpeei wuji fɛɛ. Taakɛ eji yɛ Yosef gbɛfaŋ lɛ, amɛle akɛ nɔ kpakpa ko kwraa bɛ ni amɛbaafee amɛha amɛbii lɛ fe ní amɛbaatsɔɔ amɛ Yehowa he nii.\n21. Te Yosef weku lɛ na Hehoo gbi jurɔ be lɛ amɛha tɛŋŋ, ni mɛɛ be Yosef kɛ Maria yɔse akɛ Yesu elaaje?\n21 Beni Yesu ye afii 12 lɛ, Yosef kɛ eweku lɛ tee Yerusalem taakɛ amɛfɔɔ feemɔ lɛ. No mli lɛ, aaye Hehoo gbi jurɔ lɛ, eji miishɛɛ be, ni wekui babaoo feɔ ekome kɛfãa gbɛ yɛ kui amli, ni amɛtsɔɔ ŋmɔji ní efee frɔfrɔ amli. Beni amɛbɛŋkɛɔ kpokpai ni kɛ Yerusalem gɔŋ lɛ jɛkɛɛɛ lɛ, ekã shi faŋŋ akɛ amɛteŋ mɛi babaoo baalá nɔkwɔlɛi alala ni ale waa lɛ. (Lala 120-134) Eeenyɛ efee akɛ maŋ lɛ mli yi obɔ kɛ mɛi akpei ohai abɔ ní miiya kɛmiiba. Gbi jurɔ lɛ sɛɛ lɛ, wekui lɛ peleɔ shĩagbɛ. Ekolɛ, akɛni Yosef kɛ Maria nitsumɔ fa hewɔ lɛ, amɛsusu akɛ ekolɛ Yesu efata wekumɛi, loo gbɛfalɔi krokomɛi lɛ ahe kɛtee. Shi beni amɛshi Yerusalem kwraa aaafee gbi kome gbɛnyiɛmɔ lɛ, dani amɛhɛle shi akɛ Yesu elaaje!—Luka 2:41-44.\n22, 23. Beni Yosef kɛ Maria yɔse akɛ amɛbinuu lɛ elaaje lɛ mɛni amɛfee, ni beni amɛna lɛ lɛ mɛni Maria kɛɛ?\n22 Amɛhe tswa shi kɛtao Yesu yɛ he fɛɛ he aahu kɛku sɛɛ kɛtee Yerusalem ekoŋŋ. Bo lɛ feemɔ bɔ ni gbɛjegbɛi lɛ anɔ ejɔ lɛ he mfoniri okwɛ, nibii etsake kwraa agbɛnɛ, ni amɛnyiɛ gbɛjegbɛi lɛ anɔ amɛmiibolɔ kɛmiitsɛ amɛbi lɛ gbɛ́i. Nɛgbɛ kwraa gbekɛ nuu nɛɛ hɔ? Beni shɛ gbi ni ji etɛ nɔ ní amɛnako gbekɛ lɛ, ani Yosef nu he akɛ enine enyɛ shi akɛni enyɛɛɛ etsu nitsumɔ ni Yehowa kɛwo edɛŋ akɛ ekwɛ gbekɛ lɛ nɔ lɛ hewɔ? Naagbee lɛ, amɛtee sɔlemɔwe lɛ. Amɛtao lɛ yɛ jɛmɛ aahu kɛyashɛ pia agbo ko ni hii nilelɔi babaoo, ní le Mla lɛ ebua amɛhe naa yɛ mli lɛ mli—ni naa gbekɛ Yesu ta amɛteŋ! Kwɛ bɔ ni Yosef kɛ Maria tsui baanyɔ amɛmli aha!—Luka 2:45, 46.\n23 No mli lɛ, Yesu ta shi eebo hii nilelɔi nɛɛ atoi, ni eebibii amɛ saji. Hii lɛ anaa kpɛ amɛhe yɛ gbekɛ lɛ nilee, kɛ hetoi ni ehaa lɛ hewɔ. Shi Maria kɛ Yosef he jɔ̃ amɛhe. Yɛ Biblia amaniɛbɔɔ lɛ mli lɛ, Yosef etswaaa esɛŋ. Shi nɔ ni Maria wie lɛ tsɔɔ bɔ ni amɛyi enyɔ lɛ fɛɛ nu he amɛha. Ekɛɛ akɛ: “Mibi, mɛɛba ofee wɔ nakai? Naa, mikɛ otsɛ etao o kɛ tsuiyeli.”—Luka 2:47, 48, Ga Biblia hee.\n24. Mɛɛ gbɛ nɔ Biblia lɛ haa anaa bɔ ni bii akwɛmɔ yɔɔ diɛŋtsɛ?\n24 Yɛ sane kuku nɛɛ mli lɛ, Nyɔŋmɔ Wiemɔ lɛ haa anaa bɔ ni bii akwɛmɔ yɔɔ ha diɛŋtsɛ. Kɛ́ gbekɛ lɛ yeɔ emuu po lɛ, ebɛ mlɛo! Bii akwɛmɔ yɛ jeŋ fɔŋ nɛɛ mli lɛ baanyɛ aha mɔ ‘tsui aye’ waa, shi le ni tsɛmɛi kɛ nyɛmɛi le akɛ Biblia lɛ po maa nɔ mi akɛ amɛnitsumɔ lɛ kãaa shi akɔɔɔ lɛ shɛjeɔ amɛmii.\n25, 26. Te Yesu ha efɔlɔi lɛ hetoo eha tɛŋŋ, ni mɛɛ henumɔ ekolɛ Yosef ná yɛ Yesu wiemɔi lɛ ahe?\n25 No mli lɛ, Yesu le akɛ yɛ shikpɔŋ lɛ nɔ fɛɛ lɛ, he ni eyɔɔ lɛ pɛ ji he ni ebaanyɛ ebɛŋkɛ eŋwɛi Tsɛ Yehowa kpaakpa, ni ekase nii waa yɛ. No hewɔ lɛ, ekɛ heshibaa bi efɔlɔi lɛ akɛ: “Mɛɛba ni nyɛtaoɔ mi? Ani nyɛleee akɛ esa mi akɛ mihiɔ shi yɛ nii ni ji mitsɛ nɔ lɛ mli?”—Luka 2:49.\n26 Ekã shi faŋŋ akɛ Yosef jwɛŋ nakai wiemɔi lɛ anɔ shii abɔ. Ekolɛ, wiemɔi nɛɛ ha Yosef mli fili lɛ waa. Ejaakɛ egbo deŋme kɛtsɔse mɔ ni eŋɔ lɛ fee ebi lɛ, ni no eha ená suɔmɔ ni mli wa tamɔ nɛkɛ eha Yehowa Nyɔŋmɔ lɛ. Nakai beaŋ beni Yesu ji gbekɛ po lɛ, enu nɔ ni wiemɔ ni ji ‘tsɛ’ lɛ tsɔɔ lɛ shishi jogbaŋŋ—bɔ ni Yosef kɛ lɛ hi shi ha lɛ hu fata he ni eba lɛ nakai.\n27. Ákɛ tsɛ lɛ, mɛɛ sɔ̃ kã onɔ, ni mɛni hewɔ esa akɛ okai Yosef nɔkwɛmɔnɔ lɛ?\n27 Ákɛ tsɛ lɛ, kɛ́ osumɔ obii lɛ ni obu amɛhe lɛ, no baaye abua amɛ koni amɛna Yehowa akɛ amɛŋwɛi Tsɛ, ni amɛle hu akɛ esumɔɔ amɛ ni ebuɔ amɛhe. Nakai nɔŋŋ kɛ́ oyɛ banumai loo mɛi ni oŋɔ amɛ akɛ obii lɛ, kaimɔ Yosef nɔkwɛmɔnɔ lɛ, ní oyɔse akɛ esoro mɔ fɛɛ mɔ kɛ enyɛmɔ, ni obu amɛteŋ mɔ fɛɛ mɔ akɛ ehe yɛ sɛɛnamɔ. Ye obua nakai gbekɛbii lɛ koni amɛtsi amɛbɛŋkɛ Yehowa Nyɔŋmɔ, amɛŋwɛi Tsɛ lɛ.—Nyɛkanea Efesobii 6:4.\nYosef Mia Ehiɛ Kɛyawula Shi\n28, 29. (a) Mɛni wiemɔi ni aŋma yɛ Luka 2:51, 52 haa wɔleɔ yɛ Yosef he? (b) Mɛɛ gbɛfaŋnɔ Yosef tsu kɛye ebua ebi lɛ ni etee hiɛ yɛ nilee mli?\n28 Enɛ sɛɛ lɛ, Yosef wala shihilɛ mli saji fioo pɛ Biblia lɛ wie he, shi kɛ́ wɔkase fioo nɛɛ jogbaŋŋ lɛ, wɔbaaná he sɛɛ waa. Wɔkaneɔ akɛ Yesu tee nɔ “eba ehe shi eha amɛ,” ni ji efɔlɔi lɛ. Wɔnaa hu akɛ, “Yesu tee ehiɛ yɛ nilee kɛ dalɛ kɛ duromɔ mli yɛ Nyɔŋmɔ kɛ gbɔmɛi ahiɛ.” (Nyɛkanea Luka 2:51, 52.) Mɛni wiemɔi nɛɛ haa wɔleɔ yɛ Yosef he? Ehaa wɔleɔ nibii babaoo. Wɔkaseɔ akɛ Yosef tee nɔ enyiɛ eweku lɛ hiɛ, ejaakɛ ebi ni eye emuu lɛ bu hegbɛ ni etsɛ Yosef yɔɔ lɛ, ni etee nɔ eba ehe shi eha lɛ.\n29 Wɔkaseɔ hu akɛ Yesu tee ehiɛ yɛ nilee mli. Ekã shi faŋŋ akɛ, Yosef ye ebua ebi lɛ yɛ enɛ gbɛfaŋ. Nakai beaŋ lɛ, Yudafoi lɛ yɛ blema abɛ ko ni amɛshwɛɛɛ he kwraa ni amɛbuɔ. Abɛ nɛɛ yɛ lolo, ni abaanyɛ akane ŋmɛnɛ. Abɛ lɛ tsɔɔ akɛ hii ni tsuuu nii ni shwɛɔ amɛhiɛ lɛ pɛ nyɛɔ amɛtsɔmɔɔ nilelɔi diɛŋtsɛ, shi hii ni tsuɔ ninenaa nitsumɔ tamɔ kapintafoi, okwaafoi, kɛ sɔlɔi “nyɛŋ akojo ní amɛye sane ni ja; ni abuuu amɛ ashiii mɛi ni buɔ abɛi anɔ.” Sɛɛ mli lɛ, Yesu ha efee faŋŋ akɛ nakai sane lɛ ji amale. Eyɛ mli akɛ Yosef ji kapintafonyo ohiafo moŋ, shi beni Yesu ji gbekɛ lɛ, enuɔ ni etsɛ ni ŋɔ lɛ fee ebi lɛ miitsɔɔ Yehowa ‘kojomɔ kɛ ejalɛsaneyeli’ lɛ he nii. Ŋwanejee ko bɛ he akɛ, Yosef fee nakai shii abɔ.\n30. Mɛɛ gbɛ nɔ Yosef fee nɔkwɛmɔnɔ eha wekuyitsei ni yɔɔ ŋmɛnɛ lɛ?\n30 Wɔbaanyɛ wɔna hu akɛ Yosef kwɛ, ni elɛ Yesu ni eda jogbaŋŋ. Akɛni akwɛ Yesu ni alɛ lɛ jogbaŋŋ yɛ egbekɛbiiashi hewɔ lɛ, eda kɛbatsɔ nuu ni yɔɔ gbɔmɔtsoŋ hewalɛ. Kɛfata he lɛ, Yosef tsɔse ebinuu lɛ koni ele eninenaa nitsumɔ lɛ jogbaŋŋ. Ale Yesu akɛ eji tso he “ŋaalɔ” loo kapintafonyo shi jeee akɛ eji ŋaalɔ bi kɛkɛ. (Mar. 6:3) No hewɔ lɛ, tsɔsemɔ ni Yosef kɛha Yesu lɛ mɔ shi jogbaŋŋ. Nilee yɛ mli akɛ wekuyitsei baakase Yosef, ni amɛkwɛ koni amɛbii lɛ akase nitsumɔ bɔni afee ni wɔsɛɛ lɛ gbekɛbii lɛ anyɛ atsu nii kɛkwɛ amɛhe.\n31. (a) Mɛni odaseyeli tsɔɔ yɛ be ni Yosef gbo lɛ he? (Okɛ akrabatsa lɛ afata he.) (b) Mɛɛ nɔkwɛmɔnɔ Yosef shi eha wɔ koni wɔkase?\n31 Biblia mli amaniɛbɔɔ lɛ kɛ wɔ shɛ he ni abaptisi Yesu beni eye aaafee afii 30 lɛ, ni no sɛɛ lɛ atsĩii Yosef tã dɔŋŋ. Odaseyeli yɛ ni tsɔɔ akɛ beni Yesu bɔi esɔɔmɔ nitsumɔ lɛ, no mli lɛ Maria etsɔ okulafo. (Kwɛmɔ akrabatsa ni ji “ Mɛɛ Be Yosef Gbo?” lɛ.) Kɛlɛ, Yosef fee nɔkwɛmɔnɔ kpakpa efɔ̃ shi akɛ tsɛ—ebu eweku lɛ he, ekwɛ amɛtsiabo, ni emia ehiɛ kɛyawula shi. Esa akɛ tsɛmɛi, wekuyitsei, kɛ Kristofoi fɛɛ akase Yosef hemɔkɛyeli lɛ.\nMɛɛ Be Yosef Gbo?\nWɔle akɛ beni Yesu ye afii 12 lɛ, no mli lɛ Yosef yɛ wala mli. Yudafoi gbekɛbii babaoo jeɔ amɛtsɛmɛi anitsumɔ kasemɔ shishi kɛ́ amɛshɛ nɛkɛ afi nɛɛ, ni beni amɛbaaye afii 15 lɛ, amɛkɛ amɛ miitsu nii. Eeenyɛ efee akɛ Yosef hi shi afii saŋŋ bɔ ni ha enyɛ etsɔɔ Yesu kapinta nitsumɔ lɛ. Ani beni Yesu ye aaafee afii 30 ní ebɔi esɔɔmɔ nitsumɔ lɛ, no mli lɛ Yosef yɛ wala mli? Etamɔ nɔ ni ebɛ wala mli nakai beaŋ. Awie Yesu nyɛ kɛ enyɛmimɛi hii kɛ yei lɛ fɛɛ ahe akɛ amɛyɛ wala mli nakai beaŋ, shi atsĩii Yosef tã. Be ko po lɛ, atsɛ Yesu akɛ “Maria bi lɛ,” shi jeee Yosef bi lɛ. (Mar. 6:3) Awie Maria he hu akɛ lɛ diɛŋtsɛ efeɔ enibii, ni ekpɛɔ yiŋ ní ebiii wu ko daŋ. (Yoh. 2:1-5) Enɛ ji nɔ ko ni afɔɔɔ feemɔ yɛ Biblia beaŋ, ja mɔ lɛ ji okulafo. Naagbee lɛ, beni Yesu heɔ agbo lɛ, etu enyɛ ewo bɔfo Yohane dɛŋ akɛ ekwɛ lɛ. (Yoh. 19:26, 27) Eji Yosef kã he eyɛ wala mli kulɛ, ehe ebahiaŋ ni Yesu afee nakai. Belɛ, etamɔ nɔ ni wɔbaanyɛ wɔkɛɛ akɛ Yosef gbo beni Yesu kã he eji oblanyo fioo. Akɛni Yesu ji kromɔ binuu hewɔ lɛ, ekã shi faŋŋ akɛ etsu kapinta nitsumɔ ni etsɛ tsu lɛ kɛkwɛ weku lɛ kɛyashi abaptisi lɛ.\n^ kk. 4 Yɛ nakai beaŋ lɛ, abuɔ yoo he baa ni atsɛɔ lɛ akɛ etamɔ gbalamlibotemɔ nɔŋŋ.\n^ kk. 8 Nɔ ni asusu akɛ eji ŋulami lɛ jeee ŋulami diɛŋtsɛ ni wɔnaa yɛ ŋwɛi lɛ; ni jeee Nyɔŋmɔ tsu lɛ hu. Eyɛ faŋŋ akɛ Satan ji mɔ ni tsɔ ehewalɛ nɔ eha ana nakai nii lɛ; ni enɛ fata yiŋ sha ni ehiɛ akɛ ebaakpãta Yesu hiɛ lɛ he.\n^ kk. 11 Biblia lɛ feɔ lɛ faŋŋ akɛ abaptisi Yesu dani ‘eje okadii ni efee lɛ ashishi.’—Yoh. 2:1-11.\nMɛɛ nibii Yosef fee kɛbu eweku lɛ he?\nMɛɛ gbɛ nɔ Yosef tsu eweku lɛ mumɔŋ kɛ heloonaa hiamɔ nii ahe nii?\nMɛni tsɔɔ akɛ Yosef tsu nitsumɔ ni Nyɔŋmɔ kɛwo edɛŋ lɛ kɛyawula shi?\nMɛɛ gbɛi anɔ obaasumɔ ni okase Yosef hemɔkɛyeli lɛ?\nKɛmaje Mɔ Ko Kɛmaje Mɔ Ko Ebu Amɛhe, Ekwɛ Amɛtsiabo, Emia Ehiɛ\nYosef Bu Amɛhe, Ekwɛ Amɛtsiabo, Emia Ehiɛ


1 Mose 47 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nYakob kɛ Farao kpe (1-12)\nYosef kɛ hiɛshikamɔ tsu nii akɛ nɔkwɛlɔ (13-26)\nIsrael hi Goshen (27-31)\n47 No hewɔ lɛ, Yosef tee eyabɔ Farao amaniɛ akɛ:+ “Mipapa kɛ minyɛmimɛi lɛ kɛ amɛtoi kɛ amɛtsinai kɛ nɔ fɛɛ nɔ ni amɛyɔɔ lɛ ejɛ Kanaan shikpɔŋ lɛ nɔ amɛba, ni amɛyɛ Goshen shikpɔŋ lɛ nɔ.”+ 2 Eŋɔ enyɛmimɛi hii lɛ ateŋ mɛi enumɔ ni ekɛ amɛ yatsɔɔ Farao.+ 3 Farao bi enyɛmimɛi hii lɛ akɛ: “Mɛɛ nitsumɔ nyɛtsuɔ?” Amɛhã Farao hetoo akɛ: “Tookwɛlɔi ji otsuji, wɔ kɛ wɔtsɛmɛi lɛ fɛɛ.”+ 4 Ni amɛkɛɛ Farao akɛ: “Wɔba koni wɔbahi shikpɔŋ lɛ nɔ akɛ gbɔi,+ ejaakɛ otsuji náaa jwɛi amɛhã amɛkooloi lɛ, ejaakɛ hɔmɔ lɛ naa wa yɛ Kanaan shikpɔŋ lɛ nɔ.+ No hewɔ lɛ, ofainɛ, hã otsuji ahi Goshen shikpɔŋ lɛ nɔ.”+ 5 Kɛkɛ ni Farao kɛɛ Yosef akɛ: “Opapa kɛ onyɛmimɛi lɛ eba oŋɔɔ yɛ biɛ. 6 Ejipt shikpɔŋ lɛ kã ohiɛ nɛɛ. Hã otsɛ kɛ onyɛmimɛi lɛ ahi shikpɔŋ lɛ he ni hi fe fɛɛ lɛ nɔ.+ Hã amɛhi Goshen shikpɔŋ lɛ nɔ, ni kɛji ole amɛteŋ hii komɛi ní bɔɔ mɔdɛŋ waa lɛ, hã amɛkwɛ mikooloi lɛ anɔ.” 7 No sɛɛ lɛ, Yosef kɛ etsɛ Yakob batsɔɔ Farao, ni Yakob jɔɔ Farao. 8 Farao bi Yakob akɛ: “Afii enyiɛ oye?” 9 Yakob kɛɛ Farao akɛ: “Afii abɔ ní mikɛhi hei srɔtoi akɛ gbɔ* lɛ ji afii 130. Miwala afii lɛ faaa ni amɛmli eyi obɔ kɛ haomɔi sɔŋŋ,+ ni amɛfaaa tamɔ afii abɔ ní mitsɛmɛi lɛ ye be mli ni amɛhihii hei srɔtoi akɛ gbɔi* lɛ.”+ 10 No sɛɛ lɛ, Yakob jɔɔ Farao, ni eje ehiɛ etee. 11 No hewɔ lɛ, Yosef hã epapa kɛ enyɛmimɛi lɛ shihilɛhe, ni ehã amɛ he ko akɛ amɛnɔ yɛ Ejipt shikpɔŋ lɛ nɔ, yɛ shikpɔŋ lɛ he ni hi fe fɛɛ lɛ nɔ, yɛ Rameses+ shikpɔŋ lɛ nɔ, tamɔ bɔ ni Farao efã lɛ. 12 Ni Yosef tee nɔ ehã epapa kɛ enyɛmimɛi lɛ kɛ epapa shĩabii lɛ fɛɛ niyenii* yɛ amɛbii lɛ ayifalɛ naa. 13 Agbɛnɛ, niyenii* ko kwraa bɛ shikpɔŋ lɛ nɔ fɛɛ, ejaakɛ hɔmɔ lɛ naa wa waa, ni Ejipt shikpɔŋ lɛ kɛ Kanaan shikpɔŋ lɛ nɔ bii lɛ fɛɛ fee gbedee yɛ hɔmɔ lɛ hewɔ.+ 14 Yosef tee nɔ ebua shika fɛɛ ní ana yɛ Ejipt shikpɔŋ lɛ kɛ Kanaan shikpɔŋ lɛ nɔ ní mɛi kɛbahé ŋmaa* lɛ naa,+ ni Yosef kɛ shika lɛ baa Farao shĩa lɛ. 15 Sɛɛ mli lɛ, shika ni yɔɔ Ejipt shikpɔŋ lɛ kɛ Kanaan shikpɔŋ lɛ nɔ lɛ tã, ni Ejiptbii lɛ fɛɛ bɔi Yosef ŋɔɔ baa amɛbakɛɛ: “Hã wɔ niyenii! Mɛni hewɔ obaakwɛ ní wɔgboi, yɛ wɔshika ni etã lɛ hewɔ?” 16 Kɛkɛ ni Yosef kɛɛ: “Kɛ́ nyɛshika etã lɛ, nyɛkɛ nyɛkooloi ni nyɛlɛɔ lɛ abaa, ni mahã nyɛ niyenii kɛtsake nyɛkooloi lɛ.” 17 No hewɔ lɛ, amɛkɛ amɛkooloi ni amɛlɛɔ lɛ bɔi Yosef hãmɔ, ni Yosef tee nɔ ehã amɛ niyenii kɛtsake amɛkpɔŋɔi, amɛtoi kɛ amɛtsinai, kɛ amɛtejii lɛ, ni etee nɔ ehã amɛ niyenii kɛtsake amɛlɛɛ kooloi lɛ fɛɛ yɛ nakai afi lɛ mli. 18 Be ni nakai afi lɛ ba naagbee lɛ, amɛbɔi eŋɔɔ baa yɛ afi ní nyiɛ sɛɛ lɛ mli amɛbakɛɛ: “Wɔnyɛŋ wɔkɛ sane nɛɛ atee minuŋtsɔ akɛ, wɔkɛ wɔshika kɛ wɔshĩa kooloi lɛ ebahã minuŋtsɔ momo. Wɔbɛ nɔ ko nɔ ko ní wɔkɛbaahã minuŋtsɔ dɔŋŋ, akɛ ja wɔgbɔmɔtsei kɛ wɔshikpɔŋ lɛ. 19 Mɛni hewɔ obaakwɛ ní wɔgboi, ní wɔshikpɔŋ lɛ akã shi amaŋfɔ? Hemɔ wɔ kɛ wɔshikpɔŋ lɛ kɛtsake niyenii, ni wɔbaatsɔmɔ Farao nyɔji, ni wɔshikpɔŋ lɛ hu baatsɔ enɔ. Hã wɔ dumɔwui koni wɔya nɔ wɔhi wala mli ní wɔkagboi, ní wɔshikpɔŋ lɛ akatsɔ amaŋfɔ.” 20 Kɛkɛ ni Yosef hé Ejiptbii lɛ ashikpɔŋ lɛ fɛɛ ehã Farao, ejaakɛ Ejiptnyo fɛɛ Ejiptnyo hɔ̃ɔ eshikpɔŋ, akɛni hɔmɔ lɛ naa wa waa lɛ hewɔ; ni shikpɔŋ lɛ batsɔ Farao nɔ. 21 Ni ejie mɛi lɛ kɛtee maji lɛ amli, kɛjɛ Ejipt shikpɔŋ lɛ naagbeehe kome kɛtee enaagbeehe kroko.+ 22 Osɔfoi lɛ ashikpɔŋ lɛ kɛkɛ ehéee,+ ejaakɛ Farao ji mɔ ni hãa amɛ niyenii, ni niyenii ní Farao hãa amɛ lɛ naa amɛhiɔ shi yɛ. No hewɔ ni amɛhɔ̃ɔɔ amɛshikpɔŋ lɛ. 23 Ni Yosef kɛɛ maŋbii lɛ akɛ: “Naa, ŋmɛnɛ lɛ, mihé nyɛ kɛ nyɛshikpɔŋ lɛ mihã Farao. Nyɛdumɔwui nɛ, nyɛyadua yɛ shikpɔŋ lɛ nɔ. 24 Kɛ́ eba lɛ, nyɛkɛ mlijai enumɔ mli ekome abahãa Farao,+ ní nyɛŋɔa mlijai ejwɛ ni baashwɛ lɛ akɛ dumɔwui ni nyɛbaadu yɛ nyɛŋmɔji lɛ amli, kɛ niyenii ni nyɛ kɛ nyɛshĩai lɛ amli bii lɛ kɛ nyɛbii lɛ baaye.” 25 No hewɔ lɛ amɛkɛɛ: “Obaa wɔwala yi.+ Hã wɔhiɛ aba nyam yɛ minuŋtsɔ hiɛ, ni wɔbaatsɔmɔ Farao nyɔji.”+ 26 Ni Yosef hã enɛ batsɔ famɔ ní ayeɔ nɔ yɛ Ejipt shikpɔŋ lɛ nɔ kɛbashi ŋmɛnɛ, akɛ akɛ mlijai enumɔ mli ekome ahã Farao. Osɔfoi lɛ ashikpɔŋ lɛ pɛ ebatsɔɔɔ Farao nɔ.+ 27 Israel tee nɔ ehi Ejipt shikpɔŋ lɛ nɔ, ehi Goshen shikpɔŋ lɛ nɔ,+ ni amɛhe shi yɛ nɔ, ni amɛfɔfɔɔ ni amɛyi bafa babaoo diɛŋtsɛ.+ 28 Ni Yakob tee nɔ ehi Ejipt shikpɔŋ lɛ nɔ afii 17, no hewɔ lɛ, gbii ní Yakob ye yɛ ewala shihilɛ mli lɛ fee afii 147.+ 29 Be ni Israel na akɛ etsɛŋ ni ebaagbo lɛ,+ etsɛ ebi Yosef ni ekɛɛ: “Agbɛnɛ, kɛji mihiɛ eba nyam yɛ ohiɛ lɛ, ofainɛ, okɛ onine abawo mishuɔ shishi, ni ojie suɔmɔ ní tsakeee kɛ anɔkwayeli kpo otsɔɔ mi. Ofainɛ, kaafu mi yɛ Ejipt.+ 30 Kɛ́ migbo* lɛ, wó mi kɛje Ejipt ní oyafu mi yɛ mitsɛmɛi lɛ agbonyobu lɛ mli.”+ Kɛkɛ ni ekɛɛ: “Mafee bɔ ni okɛɛ lɛ pɛpɛɛpɛ.” 31 Ni ekɛɛ: “Kã mi kitã.” No hewɔ lɛ, ekã lɛ kitã.+ Kɛkɛ ni Israel ma eyi shi yɛ esaatso lɛ yitsogbɛ.+\n^ Loo “mikɛkpa shi; mikɛtsomlo.”\n^ Loo “be mli ni amɛkpaa shi; be mli ni amɛtsomloɔ.”\n^ Hebri sht. ŋm., “mikɛ mitsɛmɛi lɛ yawɔ.”


Yesu Weku lɛ Jo Foi Kɛtee Ejipt | Yesu Wala Shihilɛ\nYESU WEKU LƐ JO FOI KƐTEE EJIPT\nYOSEF KƐ EWEKU LƐ FÃ KƐTEE NAZARET\nYosef tsĩɛ Maria koni ehã ele sane ko ni biɔ ni atsu he nii oya nɔŋŋ. No mli lɛ, Yehowa bɔfo ejie ehe kpo etsɔɔ lɛ yɛ lamɔ mli, ni ekɛɛ lɛ akɛ: “Tee shi, ŋɔɔ gbekɛ bibioo lɛ kɛ enyɛ ni ojo foi kɛya Ejipt, ni ohi jɛmɛ kɛyashi makɛɛ bo nɔ ko, ejaakɛ Herode miiba ebatao gbekɛ bibioo lɛ ni egbe lɛ.”—Mateo 2:13.\nAmrɔ nɔŋŋ lɛ, Yosef, Maria, kɛ amɛbinuu lɛ jo foi kɛshi maŋ lɛ mli nakai nyɔɔŋ lɛ mli. Amɛfee nakai yɛ be naa, ejaakɛ no mli lɛ Herode eyɔse akɛ ŋulamiiaŋkwɛlɔi lɛ elaka lɛ. Ekɛɛ amɛ akɛ amɛku amɛsɛɛ amɛbabɔ lɛ nɔ ni amɛbaayana lɛ he amaniɛ. Shi amɛshi maŋ lɛ mli amɛtee ní amɛfeee nakai. Enɛ hã Herode mli wo la waa. Akɛni eetao egbe Yesu lolo hewɔ lɛ, efã akɛ agbe gbekɛbii hii fɛɛ ni eye afii enyɔ kɛ mɛi ni yeko nakai ni yɔɔ Betlehem kɛ ehewɔ kpokpai lɛ anɔ lɛ. Edamɔ nɔ ni ŋulamiiaŋkwɛlɔi ni jɛ Boka lɛ bakɛɛ lɛ mra mli lɛ nɔ ebu be nɛɛ.\nGbekɛbii hii lɛ fɛɛ ni agbe lɛ yɛ gbeyei waa! Wɔleee gbekɛbii hii abɔ ni agbe moŋ, shi bɔ ni nyɛmɛi ni agbe amɛbii lɛ fó waa ni amɛwo yara lɛ hã Biblia mli gbalɛ ko ni Nyɔŋmɔ gbalɔ Yeremia gba lɛ ba mli.—Yeremia 31:15.\nBe ni enɛɛmɛi yaa nɔ lɛ, no mli lɛ Yosef kɛ eweku lɛ ejo foi kɛtee Ejipt, ni amɛtee nɔ amɛhi jɛmɛ. Kɛkɛ ni gbi ko nyɔɔŋ lɛ, Yehowa bɔfo saa jie ehe kpo etsɔɔ Yosef yɛ lamɔ mli. Ŋwɛibɔfo lɛ kɛɛ akɛ: “Tee shi, ŋɔɔ gbekɛ bibioo lɛ kɛ enyɛ ni oya Israel shikpɔŋ lɛ nɔ, ejaakɛ mɛi ni taoɔ gbekɛ bibioo lɛ wala lɛ egboi.” (Mateo 2:20) No hewɔ lɛ, Yosef mu sane naa agbɛnɛ akɛ, eweku lɛ baanyɛ aku amɛsɛɛ kɛya amɛmaŋ. Enɛ hã Biblia mli gbalɛ kroko ba mli—atsɛ Nyɔŋmɔ Bi lɛ kɛjɛ Ejipt.—Hoshea 11:1.\nEeenyɛ efee akɛ Yosef to eyiŋ akɛ ekɛ eweku lɛ baayahi Yudea, ekolɛ yɛ he ko ni bɛŋkɛ Betlehem, he ni amɛyɔɔ dani amɛjo foi kɛtee Ejipt lɛ. Shi ená ele akɛ, amrɔ nɛɛ Herode binuu Arkelao ni yitsoŋ wa lɛ ji mɔ ni yeɔ Yudea nɔ. Nyɔŋmɔ tsɔ lamɔ kroko nɔ ebɔ Yosef kɔkɔ yɛ bɔ ni enɛ yɔɔ oshara lɛ he. No hewɔ lɛ, Yosef kɛ eweku lɛ fã gbɛ kɛtee shɔŋŋ yɛ kooyigbɛ, ni amɛyahi Nazaret maŋ lɛ mli yɛ Galilea kpokpaa lɛ nɔ, ni jɛmɛ kɛ he titri ni Yudafoi lɛ jáa Nyɔŋmɔ yɛ lɛ teŋ jekɛ. Maŋ nɛɛ mli Yesu da yɛ, ni no hã gbalɛ kroko hu ba mli akɛ: “Abaatsɛ lɛ Nazarenyo.”—Mateo 2:23.\nBe ni ŋulamiiaŋkwɛlɔi lɛ ekuuu amɛsɛɛ lɛ, mɛni Maŋtsɛ Herode fee, ni mɛɛ gbɛ nɔ abu gbekɛ Yesu lɛ he?\nBe ni Yosef kɛ eweku lɛ shi Ejipt lɛ, mɛni hewɔ amɛkuuu amɛsɛɛ kɛyaaa Betlehem lɛ?\nMɛɛ Biblia mli gbalɛi ba mli yɛ nɛkɛ bei nɛɛ amli?


Ohiafo ji Mi Moŋ Shi Niiatsɛ ji Mi yɛ Mumɔŋ | Wala Shihilɛ He Sane\nKANEMƆ YƐ Afrikaans Albania Amharic Arabic Armenia Armenia (West) Aymara Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Efik Estonia Ewe Finland French Ga Georgia Germany Guarani Haitian Creole Hebri Hela Hiligaynon Hungary Igbo Iloko Indonesia Italia Japan Kazakh Kikuyu Kinyarwanda Kirghiz Kirundi Korea Lingala Lithuania Luo Malagasy Malta Myanmar Ngabere Norway Nzema Ossetia Papiamento (Aruba) Papiamento (Curaçao) Poland Portuguese (Brazil) Quechua (Bolivia) Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Sweden Tagalog Tatar Thailand Tigrinya Tiv Tsonga Turkey Twi Ukrain Vietnam Xhosa Yoruba Zulu\nOhiafo ji Mi Moŋ Shi Niiatsɛ ji Mi yɛ Mumɔŋ\nMɔ ni gba ji Alexander Ursu\nMipapa kɛ epapa hi shĩa ko ni aama shi agbeko naa ni yɔɔ Cotiujeni, akrowa ko ni bɛ nii tsɔ ni yɔɔ he ni amrɔ nɛɛ ebatsɔ Moldova lɛ kooyigbɛ. Afɔ mi yɛ jɛmɛ yɛ December, afi 1939. Amɛbatsɔmɔ Yehowa Odasefoi yɛ afi 1930 afii lɛ mra beaŋ. Sɛɛ mli beni mimami hu baná ele akɛ minii le Biblia lɛ mli kwraa fe osɔfo lɛ ni yɔɔ akrowa lɛ, lɛ hu ebatsɔ Odasefonyo.\nBeni miye afii etɛ lɛ, atswa mipapa, mitsɛkwɛ̃, kɛ minii anane shishi tu kɛtee yiwalɛ nsarai amli akɛni amɛji Kristofoi ni fiii afã ko sɛɛ lɛ hewɔ. Mipapa yi ná wala. Yɛ afi 1947 beni Jeŋ Ta ni ji enyɔ lɛ ba naagbee lɛ, eku esɛɛ kɛba shĩa ní ekotosɛɛ wu lɛ eko eku. Eyɛ mli akɛ no mli lɛ ebɛ gbɔmɔtsoŋ hewalɛ kwraa moŋ, shi efi shi shiŋŋ yɛ ehemɔkɛyeli lɛ mli.\nTSAKEMƆI KPELE NI BA WƆSHIHILƐ MLI\nBeni miye afii nɛɛhu lɛ, atswa wɔweku lɛ kɛ Moldova Odasefoi ohai komɛi anane shishi tu kɛtee Siberia. Yɛ July 6, afi 1949 lɛ, abua wɔnaa awo tsina lɔlei amli kɛtee. Wɔkɛ gbii 12 fo gbɛ jɛkɛmɔ ni fe kilomitai 6,400 sɔŋŋ dani wɔwa yɛ Lebyazhe oketeke shidaamɔ he lɛ. No mli lɛ, jɛmɛ maŋ onukpai lɛ efee klalo kɛmiimɛ wɔ. Ajara wɔ awo kui bibii amli, ni amrɔ nɔŋŋ lɛ agbɛ wɔ ashwa jɛi niiaŋ fɛɛ. Skultsu bibioo ko ni kã shi eflo lɛ batsɔ wɔkuu lɛ shihilɛhe. No mli lɛ, etɔ wɔ bliboo ni wɔwerɛ eho wɔhe waa diɛŋtsɛ. Yoo onukpa ko ni fata wɔhe lɛ shi esɛŋ kɛlá lala ko ni Odasefoi fo beni Jeŋ Ta ni ji enyɔ lɛ yaa nɔ lɛ. Etsɛɛɛ kɛkɛ ni wɔ fɛɛ wɔhere lala lɛ nɔ kɛlá emli wiemɔi lɛ:\n“Atswa nyɛmimɛi babaoo ananeshi tu kɛtee he ko shɔŋŋ.\nAkɛ amɛ tee kooyigbɛ kɛ bokagbɛ fɛɛ.\nNyɔŋmɔ nitsumɔ ni amɛtsuɔ lɛ hewɔ lɛ, akɛ yiwaa gbala amɛtoi, ni beni amɛyɔɔ jɛmɛ lɛ amɛnyɛ amɛdamɔ kai ni baanyɛ agbe amɛ lɛ po anaa.”\nBeni be shwie mli lɛ, kɛ́ shɛ daa Hɔgbaa lɛ wɔyakaseɔ Biblia lɛ yɛ he ko ni kɛ wɔshĩa lɛ jɛkɛmɔ aaafee kilomitai 13. No beaŋ lɛ, efɔɔ kaa akɛ fɛ̃i beaŋ lɛ, wɔshiɔ shĩa hiɛ futɛfutɛ mli ni wɔnyiɛɔ kɛtsɔɔ snoo ni enɔkwɔlɛ shɛɔ wɔhɛ tɔ̃ɔ lɛ mli kɛyaa; be nɛɛ mli lɛ jeŋ jɔɔ tsɔ fe nine (ejɔɔ kɛshɛɔ -40°C). Wɔyi 50 loo nɔ ni fe nakai buaa wɔhe naa yɛ tsu bibioo ko mli. Wɔláa lala kome loo enyɔ loo etɛ kɛjeɔ shishi. Ajɛɔ tsuiŋ asɔleɔ, kɛkɛ lɛ abɔi Biblia sanebimɔi komɛi ahe susumɔ. Enɛ yaa nɔ aaafee ŋmɛlɛtswaa kome loo nɔ̃. No sɛɛ lɛ, wɔláa lalai krokomɛi hu kɛkɛ lɛ wɔsusu Biblia sanebimɔi krokomɛi hu ahe. Kwɛ bɔ ni nakai be lɛ waje wɔhemɔkɛyeli eha!\nKAI KROKOMƐI NI WƆKƐKPE\nYɛ Dzhankoy oketeke daamɔhe lɛ, aaafee afi 1974\nBeni shɛɔ afi 1960 mli lɛ, aha Odasefoi ni atswa amɛnane shishi tu lɛ heyeli babaoo. Tsɛ ohiafoi ji wɔ yɛ no beaŋ moŋ, shi minyɛ miyasara Moldova, ni jɛmɛ mikɛ Nina, ní efɔlɔi kɛ enii kɛ enaa fɛɛ hu ji Odasefoi lɛ kpe yɛ. Etsɛɛɛ kɛkɛ ni wɔbote gbalashihilɛ mli ni wɔku sɛɛ kɛtee Siberia, jɛmɛ wɔfɔ wɔbiyoo Dina yɛ afi 1964 mli, ni sɛɛ mli yɛ afi 1966 lɛ wɔfɔ wɔbinuu Viktor. Afii enyɔ sɛɛ lɛ, wɔfã kɛtee Ukraine ni wɔyahi shĩa bibioo ko mli yɛ Dzhankoy, maŋ ko ni kɛ Yalta ni yɔɔ Crimea ŋshɔnine lɛ nɔ lɛ jɛkɛmɔ aaafee kilomitai 160 lɛŋ.\nNo mli lɛ, agu Yehowa Odasefoi anitsumɔ lɛ yɛ Crimea, taakɛ eji yɛ Soviet Union niiaŋ fɛɛ lɛ. Shi shihilɛ lɛ bɛ kpɛŋŋ tsɔ, ni wɔkɛ yiwaa tsɔ ko hu ekpeee. Enɛ ha Odasefoi komɛi gbɔjɔ ekãa ni amɛkɛtsuɔ sɔɔmɔ nitsumɔ lɛ mli. Amɛsusu akɛ, akɛni amɛna nɔ waa yɛ Siberia hewɔ lɛ, kɛ́ amɛtɛje amɛhe kɛtsu nii kɛná amɛheloonaa nibii ni baaha amɛná shihilɛ lɛ ogbɔjɔ lɛ, tɔmɔ ko kwraa bɛ he.\nSHIHILƐI KOMƐI BATI WƆ SHI TRUKAA\nAkpɛlɛ ni wɔkɛ wɔshiɛmɔ nitsumɔ ni yɔɔ no beaŋ Soviet Union maji lɛ fɛɛ nɔ lɛ wo mla shishi yɛ March 27, afi 1991. Oya nɔŋŋ ni ato gbii 2 kpeei krɛdɛɛ ekomekomei kpawo ahe gbɛjianɔ yɛ maji lɛ fɛɛ anɔ. Ato akɛ wɔbaaya wɔkpee lɛ yɛ Odessa, ni yɔɔ Ukraine ni baaje shishi yɛ August 24 lɛ. Miyashɛ jɛmɛ nyɔɔŋ kome dani kpee lɛ baaje shishi bɔni afee ni mawa kɛsaa stediɔm wulu ni ato akɛ abaafee kpee lɛ yɛ lɛ.\nWɔtsuɔ nii ŋmɛlɛtswai babaoo, ni bei komɛi lɛ wɔkãmɔɔ stediɔm sɛi lɛ ekomɛi anɔ wɔwɔɔ. Odasefoi yei kui kui toɔ naa kɛsaa stediɔm lɛ hewɔ fɛɛ. Abua jwɛi ni shɛɔ ton 70 anaa ayashɛrɛ ashwie. Nyɛmimɛi ni kwɛɔ koni aná wɔɔhei lɛ yakpa maŋ lɛŋ fɛɛ kɛtao tsũi kɛha mɛi 15,000 ni aakpa gbɛ akɛ amɛbaaba kpee lɛ. Kɛkɛ ni trukaa lɛ, amaniɛbɔɔ ko ni wɔnu lɛ ha wɔtsui kumɔ!\nYɛ August 19, beni eshwɛ gbii enumɔ pɛ ni kpee lɛ baaje shishi lɛ, amɔ no beaŋ USSR nɔyelɔ Mikhail Gorbachev, beni etee eejɔɔ ehe fioo yɛ he ko ni bɛŋkɛ Yalta lɛ. Aha wɔle akɛ, aŋmɛŋ wɔ gbɛ koni wɔfee kpee lɛ yɛ stediɔm lɛ dɔŋŋ. Enɛ ha nyɛmimɛi ni baaba kpeei lɛ bɔi nyɛmimɛi ni toɔ kpeei lɛ he gbɛjianɔ lɛ tɛlifoŋtswaa kɛbibii akɛ, “No hewɔ lɛ, mɛni wɔbaafee bɔs kɛ oketekei ni wɔyahai lɛ?” Beni nyɛmimɛi ni toɔ kpee lɛ he gbɛjianɔ lɛ esɔle yɛ sane lɛ he saŋŋ lɛ, amɛto he akɛ, “Bo lɛ, nyɛbaa!”\nAkpaaa sɔlemɔ kɛ nibii ahe gbɛjianɔ too kɔkɔɔkɔ. Nyɛmimɛi ni toɔ tsɔji ahe gbɛjianɔ lɛ tee amɛyakpee nyɛmimɛi ni jɛ Soviet Union maji krokomɛi anɔ amɛbaa kpee lɛ, ni amɛkɛ mɛi nɛɛ tee amɛwɔɔhei lɛ. Daa leebi lɛ, Kpee Ajinafoi Akuu lɛ yanaa maŋ onukpai lɛ. Daa gbɛkɛ kɛ́ amɛku amɛsɛɛ lɛ, amɛkɛ sanekpakpa ko baaa.\nAHA WƆSƆLEMƆI LƐ AHETOO\nYɛ Soo August 22, beni eshwɛ gbi enyɔ ni kpee be lɛ baaje shishi lɛ, Kpee Ajinafoi Akuu lɛ ku amɛsɛɛ amɛba kɛ miishɛɛ sane akɛ: Akpɛlɛ nɔ akɛ wɔfee kpee lɛ agbɛnɛ! Beni wɔlá shishijee lala ni wɔfee ekome kɛsɔle lɛ, wɔmiishɛɛ yi obɔ kɛteke nɔ. Beni akpa Hɔɔ kpee lɛ, wɔhi kpee lɛ shishi kɛyashi jenamɔ tɔ̃ɔ, wɔkɛ wɔhe gbagbaa sane ni wɔná nanemɛi hei. Náa Kristofoi ni hemɔkɛyeli mli wa aahu akɛ amɛnyɛ amɛdamɔ kai ni mli wawai anaa!\nKpee ni afee yɛ Odessa, yɛ afi 1991\nKɛjɛ beni afee kpee nɛɛ, afii 22 kɛ sɛɛ eho, ni wɔná mumɔŋ shweremɔi babaoo diɛŋtsɛ. Amamɔ Maŋtsɛyeli Asai yɛ Ukraine niiaŋ fɛɛ, ni Maŋtsɛyeli lɛ he shiɛlɔi ayibɔ etee hiɛ kɛjɛ shiɛlɔi 25,000 yɛ afi 1991 kɛbashɛ shiɛlɔi ni fa fe 150,000 amrɔ nɛɛ!\nMIKÃ HE MIJI NIIATSƐ YƐ MUMƆŊ\nWɔweku lɛ yɛ nakai shĩa lɛ nɔŋŋ ni yɔɔ Dzhankoy lɛ mli lolo, amrɔ nɛɛ ebatsɔ maŋ wulu kɛ emli bii aaafee 40,000. Eyɛ mli akɛ beni wɔjɛ Siberia wɔbashɛ biɛ yɛ afi 1968 lɛ, Odasefoi fioo pɛ wɔbanina moŋ, shi amrɔ nɛɛ asafoi ekpaa sɔŋŋ yɔɔ biɛ, yɛ Dzhankoy.\nMiweku lɛ hu eda. Amrɔ nɛɛ mina yinɔi ejwɛ yɛ miweku lɛ mli ni miisɔmɔ Yehowa—mi kɛ miŋa, wɔbii lɛ, amɛbii, kɛ amɛbii abii.\nKɛmaje Mɔ Ko Kɛmaje Mɔ Ko Ohiafo ji Mi Moŋ Shi Niiatsɛ ji Mi yɛ Mumɔŋ


E Sa Nɛ Wa Je Mi Bami He Nɛ Tsɔ | Kase\n“Nyɛ ha nɛ nyɛ je mi bami he nɛ tsɔ.”—1 PETRO 1:15.\nMɛni he je nɛ e sɛ nɛ anɔkuale Kristofohi nɛ a ma a hɛ kɛ fɔ Mawu mlaahi a nɔ ɔ?\nMɛni blɔ nɔ wa fĩɔ Yehowa nɔ yemi ɔ se ngɛ ke waa kɛ wa he wui ma kudɔmi sanehi a mi?\nNgɛ mɛni blɔ nɔ Hebri Bi 5:7, 11-14 ɔ maa ye bua wɔ konɛ waa kase Mawu Munyu ɔ?\n1, 2. (a) Mɛni Yehowa ngɛ blɔ hyɛe kaa e we bi nɛ a pee? (b) Mɛni sane bimihi a he wa ma susu ngɛ ní kasemi nɛ ɔ mi?\nMAWU ha nɛ Petro tsɛ munyu se kɛ je Mose Womi Nɛ Ji Etɛ ɔ mi, nɛ e tsɔɔ kaa e sa nɛ Kristofohi nɛ a pee a he klɔuklɔu kaa bɔ nɛ e sa kaa Israel bi ɔmɛ ko pee ɔ. (Kane 1 Petro 1:14-16.) Yehowa “ngɛ klɔuklɔu,” enɛ ɔ he ɔ, e suɔ nɛ nihi nɛ a pɔ mɛ nu ɔ kɛ “to kpa” amɛ nɛ a bɔ mɔde nɛ a je mi bami he nɛ tsɔ.—Yohane 10:16.\n2 Ngɛ ní kasemi nɛ ɔ mi ɔ, wa maa na Mawu sisi tomi mlaahi nɛ kɔɔ klɔuklɔu peemi he ngɛ Mose Womi Nɛ Ji Etɛ ɔ mi konɛ wa kɛ tsu ní. Jehanɛ ɔ, wa ma ha sane bimihi nɛ nyɛɛ se nɛ ɔ a heto: Kɛ e sa nɛ waa bu wa hɛ nɛ wa ma ma kɛ fɔ Mawu mlaahi a nɔ ɔ ha kɛɛ? Mɛni Mose Womi Nɛ Ji Etɛ ɔ maa tsɔɔ wɔ ngɛ Yehowa nɔ yemi ɔ se nɛ wa ma fĩ ɔ he? Mɛni wa ma nyɛ maa kase ngɛ afɔlehi nɛ Israel bi ɔmɛ sã a he?\nHYƐ NƐ HI NƐ O KO MA O HƐ KƐ FƆ MAWU MLAAHI A NƆ\n3, 4. (a) Mɛni he je e sɛ nɛ Kristofohi nɛ a ma a hɛ kɛ fɔ Baiblo mlaahi kɛ sisi tomi mlaahi a nɔ ɔ? (b) Mɛni he je e sɛ nɛ waa ye wa he lue, aloo wa ná nihi a he abofu ɔ?\n3 Loko wa maa sa Yehowa hɛ mi ɔ, e sa nɛ waa kɛ e mlaahi kɛ e sisi tomi mlaahi nɛ tsu ní. E sɛ nɛ wa ma wa hɛ kɛ fɔ ekoeko nɔ kɔkɔɔkɔ. Mwɔnɛ ɔ, e ngɛ mi kaa wa be Mose Mlaa a sisi mohu lɛɛ, se jamɛ a Mlaa a yeɔ bua wɔ nɛ wa leɔ nɔ́ nɛ sa Yehowa hɛ mi, kɛ nɔ́ nɛ sɛ e hɛ mi. Kaa nɔ hyɛmi nɔ́ ɔ, Yehowa de Israel bi ɔmɛ ke: ‘Koo ye mo nitsɛ o he lue, nɛ koo nyɛ o ma a mi bi ɔmɛ a ti nɔ ko nɔ ko; se mohu, moo suɔ o nyɛmi nɔmlɔ ka bɔ nɛ o suɔ mo nitsɛ o he ɔ. Imi ji Yehowa.’—3 Mose 19:18.\n4 Yehowa sume nɛ waa ye wa he lue aloo wa ná nihi a he abofu. (Roma Bi 12:19) Ke waa kɛ Mawu mlaahi kɛ sisi tomi mlaahi tsu we ní ɔ, wa maa gbe Mawu biɛ ɔ he guɛ, nɛ Satan bua maa jɔ. Ke nɔ ko pee wɔ nɔ́ dɔ nɔ́ ko po ɔ, e sɛ nɛ wa mi mi nɛ fu nɔ ɔ pe nine. Baiblo ɔ tsɔɔ kaa wa ji “zu buɛhi” nɛ a kɛ juetli wo mi. Juetli nɛ ɔ ji sɔmɔmi ní tsumi ɔ nɛ. (2 Korinto Bi 4:1, 7) Abofu ngɛ kaa ngo nyu. Enɛ ɔ he ɔ, e sɛ nɛ waa ngɔ ngo nyu ko kɛ pue juetli nɛ wa hɛɛ ɔ nɔ.\n5. Mɛni wa ma nyɛ maa kase ngɛ Aaron kɛ e binyumu ɔmɛ nɛ a gbo ɔ a he? (Moo hyɛ foni nɛ ngɛ ní kasemi ɔ sisije ɔ.)\n5 Ngɛ 3 Mose 10:1-11 ɔ mi ɔ, a tsɔɔ haomi ko nɛ mi wa nɛ ba Aaron weku ɔ nɔ. Yehowa ha la je hiɔwe ba kpata Aaron binyumuhi, Nadab kɛ Abihu a hɛ mi. Mawu de Aaron kɛ e weku ɔ kaa a ko ye aywilɛho ngɛ blɔ ko blɔ ko nɔ. Mɛni ka po ji nɛ ɔ! Anɛ o peeɔ o he klɔuklɔu nɛ o kɛ o weku mi bimɛ, aloo ni kpahi nɛ a fie mɛ kɛ je asafo ɔ mi ɔ bɔɛ lo?—Kane 1 Korinto Bi 5:11.\n6, 7. (a) Mɛni he e sa nɛ wa susu ke wa ngɛ juɛmi pee kaa wa maa ya yo kpeemi ko ngɛ sɔlemi tsu ko mi, aloo wa be yae? (Hyɛ sisi ningma.) (b) Ke wa be yo kpeemi ko yae ngɛ sɔlemi tsu mi ɔ, kɛ wa ma plɛ kɛ tsɔɔ nihi níhi a nya ha kɛɛ?\n6 Eko ɔ, waa kɛ ka ko kaa nɔ́ nɛ ba Aaron kɛ e weku ɔ nɔ ɔ be kpee. Se ke wa weku no ko nɛ pi Odasefo no ji lɛ fɔ wɔ nine kaa waa ba yo kpeemi ngɛ sɔlemi tsu ko mi hu nɛɛ? Mlaa ko be Baiblo ɔ mi nɛ tsɔɔ kaa e sa nɛ waa ya, loo wa ko ya. Se sisi tomi mlaahi ngɛ nɛ wa ma nyɛ maa da nɔ kɛ mwɔ wa yi mi kpɔ. *— Hyɛ sisi ningma.\n7 Eko ɔ, wa juɛmi nya si nɛ wa ma kaa wa maa sa Yehowa hɛ mi, nɛ waa pee wa he klɔuklɔu ɔ, be wa weku li a nya ngɔe. (1 Petro 4:3, 4) E sɛ nɛ waa wo a mi mi la, enɛ ɔ he ɔ, e sa nɛ waa kɛ gbi blɛuu nɛ tsɔɔ mɛ níhi a nya fitsofitso. Ke e maa hi ɔ, e sa nɛ waa kɛ mɛ nɛ susu enɛ ɔ he loko be ɔ nɛ su. Wa ma nyɛ maa na mɛ si kaa a fɔ wɔ nine kaa waa ba a yo kpeemi ɔ sisi. Lɔ ɔ se ɔ, wa ma nyɛ ma de mɛ kaa wa suɔ nɛ a bua nɛ jɔ ngɛ yo kpeemi ligbi ɔ nɔ, nɛ wa be suɔe kaa waa pee nɔ́ ko nɛ maa hao a kɛ nihi nɛ maa ba lejɛ ɔ, ke waa kɛ wa he wui a jami mi ní peepeehi a mi. Enɛ ɔ ma nyɛ maa ye bua wɔ konɛ wa ko ngmɛɛ wa hemi kɛ yemi ɔ he.\nMO FĨ YEHOWA NƆ YEMI Ɔ SE\n8. Kɛ Mose Womi Nɛ Ji Etɛ ɔ tu Yehowa nɔ yemi ɔ he munyu ha kɛɛ?\n8 Mose Womi Nɛ Ji Etɛ ɔ tu Yehowa nɔ yemi ɔ he munyu si abɔ. A de pe si 30 sɔuu kaa Mawu ji nɔ nɛ wo mlaahi nɛ ngɛ Mose Womi Nɛ Ji Etɛ ɔ mi ɔ nɛ. Mose le enɛ ɔ, nɛ e pee kaa bɔ nɛ Yehowa fã lɛ ɔ pɛpɛɛpɛ. (3 Mose 8:4, 5) Kaa bɔ nɛ Mose pee ɔ, e sa nɛ wɔ hu waa pee Nyɔmtsɛ Yehowa suɔmi nya ní be tsuaa be. Mawu asafo ɔ yeɔ bua wɔ mohu lɛɛ, se be komɛ ngɛ nɛ ke wɔ pɛ wa ngɛ he ko ɔ, waa kɛ kahi kpeɔ kaa bɔ nɛ e ba Yesu nɔ benɛ e ngɛ nga a nɔ ɔ. (Luka 4:1-13) Ke wa he Mawu ye nɛ wa fĩ e nɔ yemi ɔ se ɔ, wa be wa hemi kɛ yemi ɔ he ngmɛɛe nɛ wa be nɔmlɔ hu hɛ mi gbeye yee.—Abɛ 29:25.\nKaa bɔ nɛ Mose pee ɔ, e sa nɛ wɔ hu waa pee Nyɔmtsɛ Yehowa suɔmi nya ní be tsuaa be\n9. Mɛni he je nɛ nihi sume Mawu we bi a sane ngɛ je kɛ wɛ ɔ?\n9 E sa nɛ waa hyɛ blɔ kaa a maa wa Mawu we bi yi mi ngɛ je kɛ wɛ, ejakaa Yesu de e kaseli ɔmɛ ke: “A maa nuu nyɛ; nɛ a maa ngɔ nyɛ ngɔ ha nɛ a wa nyɛ yi mi nɛ a gbe nyɛ. Nɛ ye he ɔ, je ma amɛ tsuo maa nyɛ nyɛ.” (Mateo 24:9) Nihi sume wa sane mohu lɛɛ, se wa yaa nɔ nɛ wa fiɛɛɔ nɛ wa peeɔ wa he klɔuklɔu ngɛ nɔ́ tsuaa nɔ́ mi. Wa yeɔ anɔkuale, nɛ wa nɔmlɔ tso kɛ wa je mi bami hu he tsɔ nyaii. Wa ji ma bi kpakpahi hulɔ. Lɛɛ mɛni he je mɔ nɛ nihi sume wa sane ɔ? (Roma Bi 13:1-7) Ejakaa wa buɔ Yehowa tue kaa lɛ ji wa Nɔ Yelɔ, se pi nɔ kpa ko. Wa jaa “lɛ pɛ,” nɛ wa be wa hɛ mae kɛ fɔ e mlaahi kɛ e sisi tomi mlaahi nɛ da a nɔ kɔkɔɔkɔ.—Mateo 4:10.\n10. Mɛni ba nyɛmi nyumu ko nɛ e ngmɛɛ e hemi kɛ yemi he ɔ nɔ?\n10 Wa “pi je ɔ mi bi,” enɛ ɔ he ɔ, waa kɛ wa he wui tahi nɛ a hwuɔ ngɛ je ɔ mi ɔ mi, nɛ waa kɛ wa he hu wui ma kudɔmi sanehi a mi. (Kane Yohane 15:18-21; Yesaya 2:4.) Kristo se nyɛɛli komɛ nɛ a jɔɔ a he nɔ kɛ ha Yehowa a, ngmɛɛ a hemi kɛ yemi ɔ he nɛ a kɛ a he wo je ɔ mi. Nimli nɛ ɔmɛ a kpɛti nihi fuu pia a he nɛ a kpale kɛ ba Yehowa ngɔ. (La 51:17) Se a ti ni komɛ lɛɛ, a pia we a he. Kaa nɔ hyɛmi nɔ́ ɔ, benɛ a ngɛ Je Mi Ta Enyɔne ɔ hwue ɔ, a wo nyɛmimɛ nyumuhi fuu tsu ngɛ Hungary nɛ pi kaa a pee nɔ́ yaya ko. Ta buli bua nyɛmimɛ 160 nɛ a yi jeha 45 lolo ɔ nya kɛ ho ma kake ko mi ya, nɛ a fã mɛ kaa a kɛ a he nɛ wo ta buli a ní tsumi mi. A kpɛti nihi fuu kua ke a be jã pee, se nimli nɛɛ kɛ a he wo mi. Jeha enyɔ se ɔ, a fã a kpɛti nɔ kake kaa e ya gbe Odasefohi nɛ mɛɛ a ngmɛɛ we a hemi kɛ yemi ɔ he ɔ. Lɛ nitsɛ e nyɛmi tutuutu piɛɛ a he! Se e nyɛ we nɛ e gbe Odasefohi anɔkualetsɛmɛ nɛ ɔmɛ.\nO KƐ O TSUI TSUO NƐ SƆMƆ YEHOWA\n11, 12. Mɛni wa ma nyɛ maa kase ngɛ afɔlehi nɛ blema Israel bi ɔmɛ sã a mi?\n11 Mlaa a tsɔɔ afɔlehi nɛ e sa kaa Israel bi ɔmɛ nɛ a sã. (3 Mose 9:1-4, 15-21) E sɛ nɛ kpa ko nɛ hi afɔle nɛ a maa sã a he, ejakaa e daa si kɛ ha Yesu afɔle nɛ ye mluku ɔ. E biɔ nɛ Israel bi ɔmɛ nɛ a sã afɔle ɔ eko tsuaa eko ngɛ blɔ pɔtɛɛ ko nɔ hulɔ. Ke binyɛ ko fɔ ehe ɔ, a tsɔɔ nɔ́ nɛ e sa kaa e pee ɔ ngɛ 3 Mose 12:6 mi. Baiblo ɔ de ke: “Ke yo ɔ gbe e he tsukɔmi ɔ nya ngɛ binyumu, loo biyo fɔmi se ɔ, e ngɔ jijɔ nɛ ye jeha kake, kɛ lahuɛ, loo beleku lahuɛ kake kɛ ba ha osɔfo ɔ ngɛ kpe he bo tsu ɔ sinya a nya. Osɔfo ɔ nɛ ngɔ jijɔ ɔ kɛ sã sami bɔ. Lahuɛ, loo beleku lahuɛ ɔ lɛɛ e kɛ sã yayami pami bɔ.” E ngɛ mi kaa Yehowa tsɔɔ nɔ́ pɔtɛɛ nɛ e sa kaa a kɛ sã afɔle ɔ mohu lɛɛ, se Mlaa a tsɔɔ kaa Yehowa ngɛ suɔmi nɛ e susuɔ nɔ he. Kaa nɔ hyɛmi nɔ́ ɔ, ke binyɛ ɔ be nyɛe ma ha jijɔ ɔ, e ma nyɛ ma ha lahuɛ enyɔ, aloo beleku lahuɛ enyɔ. (3 Mose 12:8) E ngɛ mi kaa yo ɔ ji ohiatsɛ mohu lɛɛ, se Yehowa suɔ e sane nɛ e bua jɔ e he kaa bɔ nɛ e bua jɔɔ nihi nɛ a ngɔɔ níhi nɛ e he jua wa kɛ ba sãa afɔle ɔ a he ɔ. Mɛni wa ma nyɛ maa kase ngɛ enɛ ɔ mi?\nMlaa a tsɔɔ kaa Yehowa ngɛ suɔmi nɛ e susuɔ nɔ he\n12 Bɔfo Paulo wo Kristofohi he wami kaa ‘a sã yi jemi afɔle ha Yehowa.’ (Hebri Bi 13:15) Ke wa tsɔɔ nihi Yehowa biɛ ɔ, lɔ ɔ tsɔɔ kaa wa ngɛ yi jemi afɔle sãe ha lɛ. Nyɛmimɛ nyumuhi kɛ yihi nɛ a ji mumuihi ɔ ngɔɔ mumuihi a gbi kɛ jeɔ Mawu yi. Kristofohi nɛ a tlɔ he kake ɔ guu sɛ womihi a ngmami, kɛ tɛlifoo nɔ odase yemi nɔ kɛ jeɔ Yehowa yi. Ke nihi ba slaa mɛ hu a yeɔ ni ɔmɛ odase kɛ jeɔ Yehowa yi. Nɔmlɔ tso mi he wami kɛ nyɛmi nɛ wa ngɛ ɔ lɛ maa tsɔɔ níhi nɛ wa ma nyɛ maa pee kɛ je Yehowa yi. Se e sa nɛ waa kɛ wa tsui tsuo nɛ je Yehowa yi.—Roma Bi 12:1; 2 Timoteo 2:15.\n13. Mɛni he je e sa nɛ waa bu fiɛɛmi nɛ wa yaa a he akɔtaa a?\n13 Akɛnɛ wa suɔ Yehowa he je ɔ, wa jeɔ wa tsui mi nɛ wa sãa yi jemi afɔlehi kɛ haa lɛ. (Mateo 22:37, 38) Se ke nyɔhiɔ ɔ gbo nɛ a de wɔ ke waa bu fiɛɛmi nɛ wa ya a he akɔtaa a, kɛ wa peeɔ wa ní ha kɛɛ? E sa nɛ waa je wa tsui mi kɛ pee jã, ejakaa lɔ ɔ tsɔɔ kaa wa yeɔ Mawu gbeye. (2 Petro 1:7) Se kɛ̃ ɔ, e sɛ nɛ nɔ ko nɛ susu kaa ja e kɛ ngmlɛfia fuu fiɛɛ loko e ma nyɛ maa bu he akɔtaa. Ngɛ anɔkuale mi ɔ, ke bwɔmi aloo hiɔ ha nɛ nɔ ko kɛ hɛngmɛfia 15 pɛ fiɛɛ po ɔ, e ma nyɛ maa bu he akɔtaa. Akɛnɛ enɛ ɔ ji nɔ́ nɛ e ma nyɛ ma tsu he je ɔ, Yehowa bua jɔ he. Yehowa le hu kaa wa nyɛmimɛ ɔmɛ suɔ lɛ, nɛ a suɔ nɛ a pee e we Odasefohi. Kaa bɔ nɛ ohiatsɛmɛ nɛ a hi si ngɛ blema Israel ɔ keɔ Mawu ní ɔ, mwɔnɛ ɔ hu ɔ, nihi nɛ a nyɛ we nɛ a ya fiɛɛmi fuu ɔ, kɛ bua jɔmi ma nyɛ maa bu fiɛɛmi nɛ a ya a he akɔtaa. A kɛ fiɛɛmi nɛ wa yaa a he akɔtaa nɛ wa buu ɔ piɛɔ je kɛ wɛ sɔmɔmi ní tsumi ɔ he akɔtaa bumi ɔ he. Enɛ ɔ yeɔ bua asafo ɔ nɛ e leɔ bɔ nɛ e sa kaa e to fiɛɛmi ní tsumi ɔ he blɔ nya ha. Enɛ ɔ he je nɛ wa buɔ fiɛɛmi nɛ wa yaa a he akɔtaa a nɛ.\nMOO KASE NÍ NƐ O SÃ YI JEMI AFƆLE HA YEHOWA\n14. Mɛni he je e sa nɛ wa susu bɔ nɛ wa kaseɔ ní ha a he ɔ.\n14 Wa kase ní kpakpahi fuu ngɛ Mose Womi Nɛ Ji Etɛ ɔ mi. Anɛ o bua jɔɛ kaa a kɛ womi nɛ ɔ piɛɛ Mawu Munyu ɔ he lo? (2 Timoteo 3:16) Anɛ o fia o pɛɛ si kaa o maa pee o he klɔuklɔu lo? Yehowa ngɛ blɔ hyɛe kaa waa kɛ wa tsui tsuo nɛ sɔmɔ lɛ, nɛ e sa nɛ waa pee jã hulɔ. O ma nyɛ maa kase níhi nɛ ngɛ Baiblo womi kpa amɛ a mi ɔ hu saminya. (Kane Abɛ 2:1-5.) O kɛ sɔlemi nɛ susu bɔ nɛ o kaseɔ ní ha a he. Mo bi o he ke: ‘Anɛ i kɛ ye tsui tsuo ngɛ Yehowa sɔmɔe lo? Aloo i puɛɔ be fuu ngɛ tiivi hyɛmi, video nɔ fiɛmihi, hɛja jemihi, aloo ní kpahi a he, nɛ lɔ ɔ ha nɛ i yɛ ye hɛ mi ngɛ anɔkuale ɔ mi lo?’ Ke jã a, lɛɛ e maa hi wawɛɛ kaa o ma susu munyu nɛ Paulo tu ngɛ Hebri Bi ɔmɛ a womi ɔ mi ɔ he.\nAnɛ nyɛ kaseɔ Baiblo ɔ, nɛ nyɛ peeɔ weku Mawu jami daa lo? (Hyɛ kuku 14)\n15, 16. Mɛni he je nɛ Paulo wui e munyu ɔ he bo benɛ e ngma womi ya ha Kristofohi nɛ a hi Hebri ɔ?\n15 Benɛ Paulo ngɛ womi ngmae ya ha Kristofohi nɛ a hi Hebri ɔ, e wui e munyu ɔ he bo. (Kane Hebri Bi 5:7, 11-14.) Paulo gba mi kpoo nɛ e de mɛ ke: “Nyɛ nɔ́ sisi numi yee.” Mɛni he je nɛ Paulo kɔɛ e lilɛ mi bɔɔ po ɔ? Paulo suɔ nyɛmimɛ ɔmɛ kaa bɔ nɛ Yehowa hu suɔ mɛ ɔ. Paulo bua jɔɛ he kaa Hebri nyɛmimɛ ɔmɛ ngɛ Baiblo ɔ mi sisije tsɔɔmi ɔmɛ kasee kpamisaa. E tsɔɔ kaa a ngɛ kaa nihi nɛ a ngɛ nyɔ pupɔe. E ngɛ mi kaa Baiblo sisije tsɔɔmi ɔmɛ a he hia mohu lɛɛ, se ke wa suɔ nɛ waa ya wa hɛ mi ngɛ anɔkuale ɔ mi ɔ, e sa nɛ waa ye “niye ní nitsɛ,” nɛ ji Baiblo mi tsɔɔmihi nɛ a mi kuɔ ɔ.\n16 Be mi nɛ e sa kaa Hebri bi ɔmɛ nɛ a tsɔɔ nihi ní ɔ, e he ba hia kaa a tsɔɔ mɛ mohu ní. Mɛni he je? Ejakaa a yi “niye ní nitsɛ.” Mo bi o he ke: ‘Anɛ ye bua jɔɔ Baiblo tsɔɔmihi nɛ a mi kuɔ ɔ a he lo? Anɛ i kɛ gɛjɛmi kaseɔ níhi kaa jã lo? Aloo i pee we jã, nɛ i sɔɛle hulɔ lo? Ke jã ji sane ɔ, anɛ imi lɛ ye bua jɔɛ ní kasemi he lo?’ Pi fiɛɛmi pɛ nɛ e sa kaa waa fiɛɛ kɛ ha nihi, mohu ɔ, e sa nɛ waa tsɔɔ mɛ ní, nɛ waa pee mɛ kaseli.—Mateo 28:19, 20.\n17, 18. (a) Mɛni he je nɛ e sa nɛ waa ye “niye ní nitsɛ” daa a? (b) Kɛ e sa kaa waa bu dã nɛ nya wa nɛ wa maa nu loko wa maa ya asafo mi kpehi ɔ ha kɛɛ?\n17 Ngɛ anɔkuale mi ɔ, Yehowa nyɛ we wa nɔ kaa waa kase Baiblo ɔ. Wa ngɛ asafo ɔ mi kɛ jio, kpaako wa ba asafo ɔ mi jio, ke Baiblo ɔ kasemi yee ha wɔ po ɔ, e sa nɛ waa ya nɔ nɛ waa ye “niye ní nitsɛ.” Ke wa suɔ nɛ wa pee wa he klɔuklɔu ɔ, lɛɛ e he hia nɛ waa pee jã.\n18 Ja wa kaseɔ Ngmami ɔ saminya, nɛ wa peeɔ Mawu suɔmi nya ní loko wa ma nyɛ maa pee wa he klɔuklɔu. A kpata Aaron binyumuhi, Nadab kɛ Abihu a hɛ mi, ejakaa a ngɔ ‘la ko nɛ Yehowa kplɛɛ we nɔ’ kɛ ya sã afɔle ha lɛ. Eko ɔ, dã ngɛ a hɛ mi jamɛ a be ɔ mi. (3 Mose 10:1, 2) Lɔ ɔ se ɔ, moo bu nɔ́ nɛ Mawu de Aaron ɔ tue. (Kane 3 Mose 10:8-11.) Anɛ ngmami nɛ ɔ ngɛ tsɔɔe kaa ke wa maa ya Kristofohi a kpe ko ɔ, e sɛ nɛ waa nu dã nɛ nya wa loko waa ya lo? Mo susu he nɛ o hyɛ: Wa be Mlaa a sisi. (Roma Bi 10:4) Ngɛ ma komɛ a nɔ ɔ, wa nyɛmimɛ ɔmɛ nuɔ dã bɔɔ ko kɛ yeɔ ní loko a yaa asafo mi kpehi. A ngɔ wai kɛ kplu eywiɛ kɛ ye Hetsɔmi ɔ. Benɛ Yesu ngɛ Kaimi ɔ sisi toe ɔ, e ha nɛ e bɔfo ɔmɛ nu wai. Wai ɔ daa si kɛ ha e muɔ ɔ. (Mateo 26:27) Baiblo ɔ tsɔɔ kaa e sɛ nɛ waa nu dã fuu, nɛ e sɛ nɛ waa de dã hulɔ. (1 Korinto Bi 6:10; 1 Timoteo 3:8) Kristofohi fuu a he nile deɔ mɛ kaa ke a kɛ a he maa wo Yehowa jami mi ní peepee ko mi ɔ, e sɛ nɛ a nu dã nɛ nya wa. Se e slo si fɔfɔɛ nɛ ngɛ ma tsuaa ma nɔ. Enɛ ɔ he ɔ, nɔ́ titli nɛ he hia ji kaa Kristofohi maa “le slɔɔto nɛ ngɛ nɔ́ klɔuklɔu, kɛ nɔ́ gu a kpɛti,” konɛ a ya nɔ nɛ a pee a he klɔuklɔu, nɛ a sa Yehowa hɛ mi.\n19. (a) Mɛni wa maa pee konɛ wa weku Mawu jami kɛ wa dɛhe ní kasemi nɛ nu tso? (b) Mɛni o maa pee kɛ tsɔɔ kaa o suɔ nɛ o pee o he klɔuklɔu daa?\n19 Ke wa kase Mawu Munyu ɔ saminya a, wa maa le Baiblo sisi tomi mlaahi fuu. Moo ngɔ níhi nɛ waa kɛ hlaa níhi a mi ɔ kɛ tsu ní saminya konɛ nyɛ weku Mawu jami, aloo o dɛhe ní kasemi nɛ nu tso. E sa nɛ o le Yehowa kɛ e yi mi tomi ɔmɛ saminya. Moo hɛ mo kɛ su e he. (Yakobo 4:8) Moo sɔle ha Mawu kaa bɔ nɛ la polɔ ɔ la a. E la ke: “Bli ye hɛngmɛ, konɛ ma na nyakpɛ níhi nɛ ngɛ o mlaa a mi.” (La 119:18) Ko ma o hɛ kɛ fɔ Baiblo mlaahi kɛ sisi tomi mlaahi a nɔ kɔkɔɔkɔ. Moo je o tsui mi nɛ o kɛ Yehowa, nɛ ji Mawu nɛ “ngɛ klɔuklɔu” ɔ mlaahi nɛ tsu ní. O kɛ kã nɛ “fiɛɛ sane kpakpa a nɛ je Mawu ngɔ ɔ.” (1 Petro 1:15; Roma Bi 15:16) E sa nɛ waa pee wa he klɔuklɔu ngɛ nyagbe ligbi nɛ ɔmɛ a mi. E ba mi kaa wɔ tsuo wa maa pee wa he klɔuklɔu, konɛ wa fĩ Yehowa nɔ yemi ɔ se.\n^ kk. 6 Hyɛ “Sane Bimihi Nɛ Je Ní Kaneli A Ngɔ” nɛ je kpo ngɛ May 15, 2002 Blɛfo gbi Hwɔɔmi Mɔ ɔ mi ɔ.\nKe nihi nyɛ wa nɔ kaa wa ko ngɔ Yehowa mlaahi kɛ e sisi tomi mlaahi kɛ tsu ní, nɛ wɔ hu wa pee jã a, lɔ ɔ tsɔɔ kaa wa ma wa hɛ kɛ fɔ Mawu mlaahi a nɔ. Ke wa yi Yehowa anɔkuale ngɛ ní nyafinyafihi po a mi ɔ, lɔ ɔ hu tsɔɔ kaa wa ma wa hɛ kɛ fɔ e mlaahi a nɔ\nNɔ yemi: Yehowa ngɛ he wami ngɛ adebɔ níhi tsuo a nɔ, nɛ e he wami ɔ se pui. E ngɛ he blɔ nɛ e yeɔ adesahi a nɔ, nɛ e woɔ mɛ mlaahi. Ke wa buɔ lɛ tue nɛ wa jaa lɛ pɛ ɔ, lɔ ɔ tsɔɔ kaa wa fĩ e nɔ yemi ɔ se\nBɔ nɛ wa peeɔ wa ní ngɛ níhi nɛ nyɛɛ se nɛ ɔ a he ha a, lɛ tsɔɔ su nɛ wa ngɛ. Mawu mlaahi kɛ e sisi tomi mlaahi, Baiblo ɔ mi níhi nɛ a mi kuɔ ɔ a kasemi, kɛ fiɛɛmi yami he akɔtaa bumi


Wala Shihilɛ He Sane: Mikase Mɛi Kpakpai, Ni Nyɔŋmɔ Jɔɔ Mi Waa | Léonce Crépeault\nKANEMƆ YƐ Acholi Afrikaans Aja Akha Albania Alur Amharic Amis Arabic Armenia Armenia (West) Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Blɔfo Boulou Bulgaria Cakchiquel (Western) Catalan Cebuano Chavacano Chichewa Chiga Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuukese Cibemba Cinyanja Croatia Czech Denmark Douala Drehu Dutch Estonia Ewe Fante Fiji Finland Fon French Ga Garifuna Georgia Germany Gokana Greenland Guadeloupean Creole Guarani Gujarat Gun Haitian Creole Hausa Hebri Hela Hiligaynon Hindi Hiri Motu Hmong (White) Hungary Iban Ibanag Ibinda Iceland Igbo Iloko Indonesia Isoko Italia Italia Mumuii Awiemɔ Japan Javanese Kabiye Kabuverdianu Kachin Kannada Karen (S'gaw) Kazakh Kekchi Kikongo Kikuyu Kiluba Kimbundu Kinande Kinyarwanda Kipende Kirghiz Kirundi Kisi Kisonge Kituba Kongo Korea Krio Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Lahu Laos Latvia Lhukonzo Lingala Lithuania Lomwe Low German Luganda Luo Luvale Macua Makhuwa-Meetto Malagasy Malay Malayalam Malta Mam Mambwe-Lungu Mapudungun Marshallese Mauritia Creole Maya Mazatec (Huautla) Mbunda Mingrelian Mixe (North Central) Mixtec (Guerrero) Mizo Mongolia Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Nepali Ngabere Ngangela Nias Niue Norway Nyaneka Nyungwe Nzema Oromo Otetela Palau Pangasinan Papiamento (Curaçao) Persia Pohnpei Poland Portugal (Portugal) Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romania Romany (Serbia) Romany (Southern Greece) Runyankore Russia Rutoro Samoa Sangir Sango Saramacca Sena Sepedi Sepulana Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenia Spania Sranantongo Sunda Swahili Swahili (Congo) Swati Sweden Tagalog Tahiti Tajiki Tamil Tandroy Tankarana Tarascan Tatar Telugu Tetun Dili Thailand Tigrinya Tlapanec Tok Pisin Tonga Totonac Tshiluba Tshwa Tsonga Turkey Tuvalu Ukrain Umbundu Urdu Urhobo Uruund Uzbek Uzbek (Roman) Valencian Vezo Vietnam Wallis Wayuunaiki Welsh Wolaita Xhosa Yapese Yoruba Zande Zapotec (Isthmus) Zulu\nMƆ NI GBA JI LÉONCE CRÉPEAULT\nMISHEƆ nii gbeyei waa. Enɛ hewɔ lɛ, be ni midako lɛ, shiɛmɔyaa wa hã mi. Be ni mida hu lɛ, minu he akɛ minyɛŋ matsu sɔ̃i komɛi ni atu awo midɛŋ lɛ ahe nii. Shi mikase nyɛmimɛi komɛi ni fee nɔkwɛmɔnɔ kpakpa lɛ, ni enɛ eye ebua mi yɛ afii 58 ni mikɛtsu be fɛɛ sɔɔmɔ nitsumɔ lɛ amli, ni miná jɔɔmɔi babaoo. Hã magba bo nyɛmimɛi nɛɛ ateŋ mɛi komɛi ahe sane.\nAfɔ mi yɛ Quebec City, yɛ Canada kpokpaa ni atsɛɔ lɛ Quebec lɛ nɔ. French titri awieɔ yɛ kpokpaa nɛɛ nɔ. Atsɛɔ mipapa Louis, ni atsɛɔ mimami Zélia. Amɛsumɔɔ misane waa, ni amɛkwɛ mi jogbaŋŋ. Mipapa sumɔɔ nikanemɔ waa, ni esumɔɔɔ wiemɔ kwraa. Misumɔɔ niŋmaa, ni mishwe akɛ wɔsɛɛ ko lɛ, mayatsu nii yɛ adafitswaa nitsumɔhe ko.\nBe ni miye aaafee afii 12 lɛ, mɛi ni mipapa kɛtsuɔ nii lɛ ateŋ mɔ kome ni atsɛɔ lɛ Rodolphe Soucy lɛ kɛ enaanyo ko basara wɔ yɛ shĩa. Yehowa Odasefoi ji amɛ. No mli lɛ, mileee Odasefoi lɛ ahe nɔ ko tsɔ, ni mijeee gbɛ minyaaa amɛjamɔ lɛ he. Shi minya bɔ ni amɛkɛ wɔ susu nii ahe lɛ he, kɛ bɔ ni amɛjɛ Biblia lɛ mli amɛhã saji ni wɔbi amɛ lɛ hetoo lɛ. Mifɔlɔi hu nya he, no hewɔ lɛ, wɔkpɛlɛ ni akɛ wɔ bɔi Biblia lɛ kasemɔ.\nNakai beiaŋ lɛ, miyaa Katolikbii askul, ni bei komɛi lɛ, migbaa miklasbii lɛ nibii ni mikaseɔ yɛ Biblia lɛ mli lɛ. Shi wɔtsɔɔlɔi lɛ nu he. Tsɔɔlɔi nɛɛ, ni ji osɔfoi lɛ, náaa ŋmalɛ ko kwraa ni amɛbaadamɔ nɔ amɛkɛɛ akɛ nibii ni mitsɔɔ miklasbii lɛ ejaaa. Moŋ lɛ, amɛteŋ mɔ kome tsɛ mi atuatselɔ yɛ klasbii lɛ fɛɛ ahiɛ! Sane lɛ gba minaa waa, shi eye ebua mi ni mina akɛ, sɔlemɔ lɛ mli nibii ni atsɔɔ wɔ yɛ skul lɛ kɛ Biblia lɛ kpaaa gbee. Mina akɛ, esa ni makpa skul lɛ. Mikɛɛ mifɔlɔi, ni amɛkɛ mi tee skul kroko.\nBƆ NI FEE NI MIBASUMƆ SHIƐMƆ YAA\nMitee nɔ mikase Biblia lɛ, shi miyaaa mihiɛ oyayaayai, ejaakɛ misheɔ gbeyei akɛ maya mɛi ashĩai amli mayashiɛ mahã amɛ. No mli lɛ, nɔ ni Katolik Sɔlemɔ lɛ baakɛɛ lɛ, no akɛtsuɔ nii, ni amɛte shi amɛwo wɔ waa yɛ shiɛmɔ ni wɔshiɛɔ lɛ hewɔ. Maurice Duplessis, ni ji amralo ni kwɛɔ Quebec kpokpaa lɛ nɔ lɛ, kɛ sɔlemɔ lɛ yafee ekome ni amɛgba Odasefoi lɛ anaa. Apila nyɛmimɛi lɛ ateŋ mɛi komɛi po. Nakai beiaŋ lɛ, kɛ́ ofeee ekãa waa lɛ, onyɛŋ oya shiɛmɔ.\nNyɛmi nuu ko ni tee Gilead Skul lɛ klas ni ji nɛɛhu nɔ lɛ, ni atsɛɔ lɛ John Rae lɛ ji mɔ ni ye ebua mi ni minyɛ mifee ekãa. Nyɛminuu Rae yɛ niiashikpamɔ waa, ehe jɔ, ebaa ehe shi, ni etseɔ ehiɛ ehãa mɔ fɛɛ mɔ. Shii enyɔoo ko pɛ ewo mi ŋaa tɛ̃ɛ yɛ nɔ ko he, shi mikase nibii pii yɛ nɔkwɛmɔnɔ kpakpa ni efee lɛ mli. Akɛni enyɛɛɛ ewie French jogbaŋŋ hewɔ lɛ, mikɛ lɛ fɔɔ shiɛmɔ yaa waa ni miyeɔ mibuaa lɛ kɛ French lɛ wiemɔ. Ehi waa akɛ mikɛ lɛ bɔ, ejaakɛ eye ebua mi ni minyɛ mifee ekãa ni mikpɛ miyiŋ akɛ, matsɔ Yehowa Odasefonyo. Abaptisi mi May 26, 1951. No mli lɛ, afii nyɔŋma eho kɛjɛ klɛŋklɛŋ be ni mikɛ Odasefoi gba sane.\nJohn Rae (A) nɔkwɛmɔnɔ kpakpa lɛ ye ebua mi (B) ni mishiɛ yɛ shĩa fɛɛ shĩa ni misheee gbeyei\nNyɛmimɛi fioo pɛ yɔɔ wɔsafo lɛ mli yɛ Quebec City, shi amɛteŋ mɛi pii ji gbɛgbalɔi. Amɛná minɔ hewalɛ kpakpa, ni no hã mi hu mibɔi gbɛgbamɔ nitsumɔ lɛ. No beiaŋ lɛ, kɛ́ wɔmiitsu shĩa fɛɛ shĩa shiɛmɔ nitsumɔ lɛ, Biblia lɛ pɛ wɔkɛyaa; wolo ko fataaa he. Enɛ hewɔ lɛ, ehe bahia ni wɔle bɔ ni akɛ Ŋmalɛ lɛ tsuɔ nii jogbaŋŋ. Mimia mihiɛ waa mikase ŋmalɛi srɔtoi ni manyɛ mikɛtsɔɔ mɛi anɔkwale lɛ. Shi mɛi ni wɔkɛkpe yɛ shiɛmɔ nɔ lɛ ateŋ mɛi babaoo ekpɛlɛɛɛ ni wɔkaneɔ Biblia lɛ po wɔhãa amɛ, ja amɛna akɛ Katolik Sɔlemɔ lɛ kpɛlɛɔ Biblia shishitsɔɔmɔ ni wɔyaakane wɔhã amɛ lɛ nɔ.\nYɛ afi 1952 lɛ, mikɛ nyɛmi yoo anɔkwafo ko ni yɔɔ wɔsafo lɛ mli, ni atsɛɔ lɛ Simone Patry lɛ bote gbalashihilɛ mli. Wɔfã wɔyahi Montreal, ni be ni shɛɔ afi lɛ, wɔfɔ wɔbiyoo Lise. Eyɛ mli akɛ mikɛ gbɛgbamɔ nitsumɔ lɛ fɔ̃ shi be ni eshwɛ fioo ni wɔbaabote gbalashihilɛ mli lɛ moŋ, shi mi kɛ Simone bɔ mɔdɛŋ akɛ wɔkɛ heloonaa nibii pii gbaŋ wɔhe naa, koni wɔnyɛ wɔya asafoŋ kpeei lɛ fɛɛ ni wɔkɛ ekãa atsu shiɛmɔ nitsumɔ lɛ.\nAfii nyɔŋma sɛɛ dani mikɛ hiɛdɔɔ bɔi gbɛgbamɔ nitsumɔ lɛ he susumɔ ekoŋŋ. Bɔ ni eba lɛ nɛ: Yɛ afi 1962 lɛ, afee Maŋtsɛyeli Sɔɔmɔ Skul yɛ Canada Betel ahã asafoŋ onukpai. Wɔkɛ nyɔɔŋ kome ni tee skul lɛ, ni mɔ ni ahã mi kɛ lɛ hi tsũ mli ji Nyɛminuu Camille Ouellette. Camille kɛ shiɛmɔ nitsumɔ lɛ shwɛɛɛ kwraa, ni enɛ fee mi fɛo waa, titri lɛ, akɛni eyɛ ŋa kɛ bii lɛ hewɔ. Yɛ wɔbeiaŋ lɛ, ekpakpa ko dani obaana nyɛmi ko yɛ Quebec ni yɔɔ bii bibii ni eetsu gbɛgbamɔ nitsumɔ lɛ; shi no ji oti ni Camille kɛma ehiɛ. Be ni wɔyaa skul lɛ, ewo mi hewalɛ ni mi hu makwɛ akɛ manyɛ mafee nakai lo. Eyeee nyɔji pii ni mina akɛ, manyɛ mabɔi gbɛgbamɔ nitsumɔ lɛ ekoŋŋ. Mɛi komɛi kɛɛ yiŋkpɛɛ nɛɛ jeee yiŋkpɛɛ kpakpa, shi mihãaa no aje minijiaŋ wui, ejaakɛ mile akɛ, kɛ́ mimia mihiɛ lɛ, Yehowa baawa mi ni matsu.\nWƆKU WƆSƐƐ KƐTEE QUEBEC CITY NI WƆYASƆMƆ AKƐ GBƐGBALƆI KRƐDƐI\nYɛ afi 1964 lɛ, ahã mi kɛ Simone bɔi sɔɔmɔ akɛ gbɛgbalɔi krɛdɛi yɛ Quebec City, ni ji, wɔmaŋ lɛ mli, ni wɔsɔmɔ yɛ jɛmɛ afii pii. Eyɛ mli akɛ no mli lɛ nibii amli ejɔ fioo moŋ, shi loloolo lɛ, mɛi te shi amɛwo wɔ.\nHɔɔ shwane ko be ni miishiɛ yɛ maŋ bibioo ko ni kɛ Quebec City jekɛɛɛ, ni atsɛɔ lɛ Sainte-Marie lɛ, amɔ mi kɛtee polisteshɛŋ ni ayawo mi tsuŋ ejaakɛ akɛɛ miishiɛ yɛ shĩai amli shi mihiɛɛɛ gbɛŋmɛɛ wolo. Sɛɛ mli lɛ, akɛ mi tee kɔɔtu, ni akɛ misane lɛ yahã kojolɔ ko ni atsɛɔ lɛ Baillargeon lɛ. Nuu nɛɛ kwɔ ni eti, ni asheɔ lɛ gbeyei. Ebi mi lɔya ni baawie ahã mi, ni mikɛɛ lɛ akɛ Glen How * baawie ahã mi. Glen How ji Odasefonyo lɔya ko ni ale lɛ waa yɛ nakai beiaŋ, ni efã nyɛmimɛi lɛ ahe ni amɛye kunim yɛ saji pii amli. No hewɔ lɛ, be ni mitsɛ egbɛ́i lɛ, kojolɔ lɛ hao, ni ewie akɛ: “Ao, ao! Nakai nuu lɛ ekoŋŋ?” Etsɛɛɛ ni kɔɔtu lɛ hã mile akɛ aŋmɛɛ sane lɛ he.\nAkɛni ahãaa wɔ mumɔhe kwraa yɛ Quebec hewɔ lɛ, wɔnyɛɛɛ wɔhai he ko kpakpa ni wɔfee asafoŋ kpeei yɛ jɛmɛ. He pɛ ni wɔsafo bibioo lɛ yaná ji garaj momo ko. Jɛmɛ jɔɔ waa. No hewɔ lɛ, yɛ fɛi beiaŋ lɛ, nyɛmimɛi lɛ kɛ tsɔne ni hãa tsũ mli dɔɔ baa. Bei pii lɛ, dani abaaje asafoŋ kpee shishi lɛ, wɔ fɛɛ wɔyabuaa wɔhe naa yɛ he, ni wɔkɛ ŋmɛlɛtswai fioo gbaa niiashikpamɔi kɛwoɔ wɔhe hewalɛ.\nMiishɛɛ sane ji akɛ, shiɛmɔ nitsumɔ lɛ ewo yibii kpakpai pii yɛ Quebec City kɛ hei krokomɛi ni bɛŋkɛ jɛmɛ lɛ. Yɛ aaafee afi 1960 mli lɛ, asafoi bibii enyɔoo ko pɛ yɔɔ nakai kpokpaa lɛ, Côte-Nord kpokpaa lɛ, kɛ Gaspé Peninsula lɛ. Shi ŋmɛnɛ lɛ, asafoi ni yɔɔ jɛmɛ lɛ ayi fa aahu akɛ, ayɛ kpokpai fe enyɔ yɛ jɛmɛ, ni nyɛmimɛi lɛ kpeɔ yɛ Maŋtsɛyeli Asai fɛfɛji amli.\nAHÃ MIBƆI SƆƆMƆ AKƐ NƆKWƐLƆ GBƐFALƆ\nYɛ afi 1977 lɛ, afee kpee ahã nɔkwɛlɔi gbɛfalɔi yɛ Toronto, yɛ Canada, ni mitee eko\nYɛ afi 1970 lɛ, ahã mikɛ Simone bɔi sɔɔmɔ akɛ kpokpaa nɔkwɛlɔ kɛ eŋa. Kɛkɛ ni yɛ afi 1973 lɛ, ahã wɔbɔi sɔɔmɔ akɛ kpokpaa wulu nɔkwɛlɔ kɛ eŋa. Yɛ be nɛɛ mli lɛ, mikase nii waa kɛjɛ nyɛmimɛi komɛi ni he esa, tamɔ Laurier Saumur * kɛ David Splane, * ni no mli lɛ amɛ hu amɛmiisɔmɔ akɛ nɔkwɛlɔi gbɛfalɔi lɛ adɛŋ. Be fɛɛ be kɛ́ agbe kpee ko naa lɛ, David woɔ mi ŋaa yɛ nibii komɛi ni baahã minitsɔɔmɔ amɔ shi jogbaŋŋ lɛ he, ni mi hu miwoɔ lɛ ŋaa yɛ enɔ he. Mikaiɔ akɛ, be ko lɛ, David kɛɛ mi akɛ: “Léonce, minya onaagbee wiemɔ lɛ he waa. Obɔ mɔdɛŋ, shi obua saji ni manyɛ mawie yɛ maŋshiɛmɔi etɛ sɔŋŋ mli owo nakai maŋshiɛmɔ kome lɛ mli!” Etamɔ nɔ ni kɛ́ miihã maŋshiɛmɔ lɛ, miwieɔ pii tsɔ. Ehe bahia ni makase bɔ ni mawie saji otii lɛ ahe tɛ̃ɛ ni mikɛ saji krokomɛi ni he ehiaaa fataaa he.\nMisɔmɔ yɛ maji pii ni yɔɔ Canada bokãgbɛ lɛ amli\nNakai beiaŋ lɛ, ahãa kpokpaa wulu nɔkwɛlɔi yasaraa kpokpaa nɔkwɛlɔi koni amɛwo amɛ hewalɛ. Shi akɛni nyɛmimɛi ni yɔɔ Quebec lɛ ateŋ mɛi pii le mi waa hewɔ lɛ, kɛ́ mitee kpokpai lɛ saramɔ lɛ, nyɛmimɛi lɛ sumɔɔ ni mikɛ amɛ aya shiɛmɔ. Miná enɛ he miishɛɛ waa, shi ehãaa maná be pii mahã kpokpaa nɔkwɛlɔi lɛ. Be ko lɛ, kpokpaa nɔkwɛlɔ ko kɛɛ mi akɛ: “Ehi waa akɛ onáa nyɛmimɛi lɛ ahe dekã, shi kaahã ohiɛ kpa nɔ akɛ mi mihewɔ oba biɛ otsi nɛɛ. Mi hu hewalɛwoo he miihia mi!” Ŋaa kpakpa nɛɛ ni ewo mi lɛ hã mina akɛ esumɔɔ misane, ni eye ebua mi waa.\nMɔbɔ sane ji akɛ, yɛ afi 1976 lɛ, nɔ ko ni yɔɔ dɔlɛ ni mikpaaa gbɛ kwraa nina mi. Hela bamɔ misuɔlɔ Simone waa ni egbo. Simone kɛ ehe shãa afɔle ni esumɔɔ Yehowa, ni no hã ebatsɔ hefatalɔ ni nɔ bɛ. Mikɛ ekãa tsu sɔɔmɔ nitsumɔ lɛ yɛ be nɛɛ mli, ni no ji nɔ ni ye ebua mi ni minyɛ midamɔ egbele lɛ naa. Midaa Yehowa shi waa akɛ, eye ebua mi ni eshɛje mimii yɛ nakai be ni wa lɛ mli. Sɛɛ mli lɛ, mikɛ nyɛmi yoo gbɛgbalɔ ko ni yɔɔ ekãa, ni wieɔ Blɔfo, ni atsɛɔ lɛ Carolyn Elliott lɛ bote gbalashihilɛ mli. No mli lɛ, eba Quebec koni ebasɔmɔ yɛ he ni hiamɔ lɛ da yɛ. Carolyn tseɔ ehiɛ ehãa mɛi, ni esumɔɔ ni ekɛ mɛi abɔ naanyo, titri lɛ, mɛi ni hiɛ gboɔ kɛ mɛi ni he efee shoo lɛ. Eye ebua mi waa yɛ gbɛfãa nitsumɔ lɛ mli.\nAFI KO NI SA KADIMƆ\nYɛ January 1978 lɛ, akɛ nitsumɔ wo midɛŋ akɛ mitsɔɔ nii yɛ klɛŋklɛŋ Gbɛgbamɔ Sɔɔmɔ Skul ni abaafee yɛ Quebec lɛ shishi. Mishe gbeyei, ejaakɛ miyako skul nɛɛ eko pɛŋ, ni minako wolo ni akɛbaatsu nii yɛ shishi lɛ dã, tamɔ skulbii lɛ nɔŋŋ. Miishɛɛ sane ji akɛ, mɛi ni ba klɛŋklɛŋ klas lɛ ateŋ mɛi pii kɛ afii pii etsu gbɛgbamɔ nitsumɔ lɛ, ni amɛhe esa. Eyɛ mli akɛ mi ji amɛtsɔɔlɔ moŋ, shi mikase nii pii kɛjɛ amɛ kɛ skulbii krokomɛi lɛ adɛŋ!\nSɛɛ mli yɛ afi 1978 lɛ, afee “Hemɔkɛyeli Kunimyeli” Majimaji Ateŋ Kpee lɛ eko yɛ Olympic Stediɔm ni yɔɔ Montreal lɛ. No ji kpee ni da fe fɛɛ ni afee yɛ Quebec, ni mɛi 80,000 kɛ sɛɛ ba. Yɛ nakai kpee lɛ shishi lɛ, ahã mikɛ Adafitswaa Nitsumɔhe (News Service Department) lɛ tsu nii. Miná hegbɛ mikɛ mɛi pii ni tsuɔ nii yɛ adafitswaa nitsumɔhei shara, ni miná miishɛɛ waa akɛ amɛwie kpee lɛ he ekpakpa. Abibii wɔ saji yɛ TV kɛ redio nɔ, ni akala wɔhe saji pii yɛ adafitswaa woji amli. Fɛɛ kɛ fɛɛ lɛ, wɔye fe ŋmɛlɛtswai 20 yɛ TV lɛ kɛ redio lɛ nɔ. Efee odaseyeli kpele diɛŋtsɛ!\nAJIE MI KƐTEE HE NI AWIEƆ BLƆFO YƐ\nYɛ afi 1996 lɛ, ahã mibɔi kpokpaa wulu ko ni yɔɔ Toronto lɛ sɔɔmɔ, ni Blɔfo awieɔ yɛ jɛmɛ. Enɛ bafee tsakemɔ kpele diɛŋtsɛ kɛhã mi, ejaakɛ kɛjɛ be ni abaptisi mi lɛ, misɔmɔ yɛ Quebec, ni French titri awieɔ yɛ jɛmɛ. Minu he akɛ minyɛŋ matsu nitsumɔ lɛ, ni akɛni mi-Blɔfo shɛɛɛ shɔŋŋ hewɔ lɛ, mishe gbeyei akɛ mahã wiemɔ yɛ Blɔfo mli. Misɔle waa fe bɔ ni mifeɔ momo lɛ po, ni mikɛ mihiɛ fɔ̃ Yehowa nɔ kwraa.\nŊmɛnɛ lɛ, kɛ́ misusu afii enyɔ ni miye yɛ Toronto niiaŋ lɛ he lɛ, manyɛ makɛɛ akɛ miná miishɛɛ waa. Carolyn to etsui shi eye ebua mi kɛ Blɔfo lɛ wiemɔ, ni nyɛmimɛi lɛ hu wa mi ni amɛwo mi hewalɛ. Etsɛɛɛ ni wɔbaná nanemɛi hei pii.\nKɛ́ abaafee kpokpaa nɔ kpee lɛ, mitsuɔ nii waa kɛtoɔ nibii ahe gbɛjianɔ. Shi bei pii lɛ, Sohaa gbɛkɛ kɛhã Hɔɔ lɛ, mikɛ ŋmɛlɛtswaa kome loo nɔ tsuɔ shĩa fɛɛ shĩa shiɛmɔ nitsumɔ lɛ. Akɛni miyɛ nibii pii tsumɔ yɛ kpee lɛ shishi hewɔ lɛ, ekolɛ obaabi akɛ, ‘Mɛni hewɔ oyaa shiɛmɔ nakai gbɛkɛ lɛ?’ Nɔ kome ni mikpa shi mina ji akɛ, kɛ́ mitee shiɛmɔ ni miná mɛi mikɛgba sane lɛ, ewoɔ mi hewalɛ. Kɛbashi ŋmɛnɛ lɛ, kɛ́ mitee shiɛmɔ lɛ, mináa miishɛɛ waa.\nYɛ afi 1998 lɛ, atsake mi kɛ Carolyn nitsumɔ, ni ahã wɔbɔi sɔɔmɔ akɛ gbɛgbalɔi krɛdɛi yɛ Montreal. Nibii ni mitsu lɛ ekomɛi ji, mito maŋ odaseyeli krɛdɛi ahe gbɛjianɔ, ni mikɛ adafitswaa nitsumɔhei shara koni wɔjaje jwɛŋmɔ ni ejaaa ni mɛi hiɛ loo nibii ni ejaaa ni awie yɛ Yehowa Odasefoi ahe lɛ. Amrɔ nɛɛ, mi kɛ Carolyn shiɛɔ wɔhãa mɛi ni ejɛ maŋsɛɛ amɛba Canada etsɛko lɛ, ni wɔna akɛ amɛteŋ mɛi pii yɛ ni Biblia lɛ he hɔmɔ miiye amɛ.\nMi kɛ miŋa Carolyn\nKɛ́ mijwɛŋ afii 68 ni mikɛsɔmɔ Yehowa akɛ etsulɔ ni abaptisi lɛ lɛ ahe lɛ, manyɛ makɛɛ kɛ nɔmimaa akɛ, ejɔɔ mi waa. Mimii eshɛ mihe waa, ejaakɛ mibasumɔ shiɛmɔ nitsumɔ lɛ, ni miye mibua mɛi pii ni amɛba anɔkwale lɛ mli. Be ni mibiyoo Lise bii lɛ dara lɛ, ekɛ ewu fɛɛ bɔi gbɛgbamɔ nitsumɔ lɛ. Kɛ́ mina bɔ ni ekɛ ekãa tsuɔ shiɛmɔ nitsumɔ lɛ, mitsui tɔɔ. Mihiɛ sɔɔ nyɛmimɛi ni fee nɔkwɛmɔnɔ kpakpa amɛhã mi kɛ mɛi ni wo mi ŋaa lɛ waa. Amɛye amɛbua mi ni wekukpaa ni yɔɔ mi kɛ Yehowa teŋ lɛ mli wa, ni minyɛ mitsu nitsumɔi srɔtoi ni Yehowa asafo lɛ tu ewo midɛŋ lɛ jogbaŋŋ. Mina akɛ, kɛ́ wɔkɛ wɔhiɛ efɔ̃ɔɔ Yehowa nɔ ni ekɛ emumɔ krɔŋkrɔŋ ni yɔɔ hewalɛ lɛ baaye abua wɔ lɛ, wɔnyɛŋ wɔtsu nitsumɔ ko kwraa ni akɛbaawo wɔdɛŋ lɛ jogbaŋŋ. (Lala 51:11) Midaa Yehowa shi daa akɛ, ehã miná hegbɛ ni nɔ bɛ akɛ majie egbɛ́i lɛ yi!—Lala 54:6.\n^ kk. 16 Nyɛminuu W. Glen How wala shihilɛ he sane je kpo yɛ April 22, 2000 Awake! lɛ, bf. 18-24.\n^ kk. 20 Nyɛminuu Laurier Saumur wala shihilɛ he sane je kpo yɛ November 15, 1976 Blɔfo Buu-Mɔɔ lɛ, bf. 690-695.\n^ kk. 20 David Splane miisɔmɔ akɛ Yehowa Odasefoi Agbɛtsɔɔmɔ Kuu lɛ mli nyo.


Gidiɔn Kɛ E Ta 300 Ɔmɛ Ye Midian Ta Buli Ɔmɛ A Nɔ Kunimi | Baiblo Mi Ní Kasemi Kɛ Ha Jokuɛwi\nNÍ KASEMI 34\nIsrael bi ɔmɛ je Yehowa se nɛ a ya bɔni lakpa mawuhi jami ekohu. Midian bi ɔmɛ ju Israel bi ɔmɛ a lohwehi, nɛ a puɛ a ngmɔhi jeha kpaago. Enɛ ɔ he ɔ, Israel bi ɔmɛ ya laa a he ngɛ tɛ puɔhi a mi kɛ yokuhi a nɔ, konɛ Midian bi ɔmɛ nɛ a ko ná a he blɔ. Israel bi ɔmɛ kpa Yehowa pɛɛ kaa e ye bua mɛ. Lɔ ɔ he ɔ, Yehowa tsɔ bɔfo ko kɛ ya niheyo ko nɛ a tsɛɛ lɛ ke Gideon ɔ ngɔ. Bɔfo ɔ de lɛ ke: ‘Yehowa hla mo kaa tatsɛ kpanaa.’ Gideon bi lɛ ke: ‘Anɛ imi nɛ ɔ, ma nyɛ ma kpɔ̃ Israel lo? Tsa pi nɔ ko kulaa ji mi.’\nKɛ Gideon ma plɛ kɛ le kaa Yehowa hla lɛ kɛɛ? E ngɔ to he womi kɛ fɔ zugba, nɛ e de Yehowa ke: ‘Ke i te si mɔtu, nɛ i na kaa bɔ́ nɛ kɛ pue to he womi ɔ nɔ, se zugba a lɛɛ e gbli ɔ, lɛɛ ma na kaa o suɔ nɛ ma kpɔ̃ Israel.’ E nɔ jena a, to he womi ɔ pɔ se zugba a lɛɛ e gbli! Se Gideon kpale de Yehowa ke, e maa suɔ kaa ke je na a, to he womi ɔ nɛ gbli, konɛ zugba a mohu nɛ pɔ. Benɛ Yehowa ha nɛ e ba mi jã pɛpɛɛpɛ ɔ, Gideon he ye kaa Yehowa hla lɛ niinɛ. E bua e ta buli ɔmɛ a nya konɛ a kɛ Midian bi ɔmɛ nɛ ya hwu ta.\nYehowa de Gideon ke: ‘Ma ha nɛ Israel bi ɔmɛ maa ye kunimi. Se akɛnɛ o ta buli ɔmɛ a he hiɛ he je ɔ, nyɛ ma susu kaa nyɛ nitsɛmɛ nyɛ he wami nya nɛ nyɛ ye kunimi. Lɔ ɔ he ɔ, de mɛ ke, nɔ fɛɛ nɔ nɛ ngɛ gbeye yee ɔ nɛ kpale kɛ ho we mi ya.’ Enɛ ɔ he ɔ, ta buli 22,000 kpale a se kɛ ho a wehi a mi ya, nɛ e piɛ nimli 10,000. Yehowa kpale de Gideon ke: ‘Loloolo ɔ, ta buli ɔmɛ a he hiɛ tsɔ. Mo kpaka mɛ kɛ ba pa a nya, nɛ o de mɛ nɛ a nu nyu ngɛ pa a mi. Ke a ngɛ nyu ɔ nue ɔ, moo to nihi nɛ a hɛ ngɛ a he nɔ, nɛ a ngɛ a he nyɛli ɔmɛ blɔ hyɛe ɔ a he hɛ, nɛ o hla mɛ pɛ.’ Benɛ a ngɛ nyu ɔ nue ɔ, nimli 300 pɛ nɛ a hɛ ngɛ a he nɔ. Yehowa wo si kaa e ma ha nɛ nimli nɛ ɔmɛ nɛ a he pi ɔ maa ye Midian ta buli 135,000 ɔmɛ a nɔ kunimi.\nJamɛ a nyɔ ɔ mi ɔ, Yehowa de Gideon ke: ‘Be nɛ e sa kaa o tua Midian bi ɔmɛ ji nɛ ɔ nɛ!’ Gideon ha e ta buli ɔmɛ a ti nɔ fɛɛ nɔ bɛ, kɛ buɛ nguahi nɛ jatɛ ngɛ mi. E de mɛ ke: ‘Nyɛɛ hyɛ mi, nɛ bɔ nɛ ma pee ɔ, nyɛ hu nyɛɛ pee jã nɔuu.’ Gideon kpa e bɛ ɔ, nɛ e ngɔ buɛ ɔ nɛ e hɛɛ ngɛ e dɛ ɔ kɛ fia si, kɛkɛ nɛ e wo jatɛ ɔ nɔ, nɛ e kpa ngmlaa ke: ‘Yehowa kɛ Gideon klaate ɔ ji nɛ ɔ nɛ!’ Nimli 300 nɛ piɛɛ e he ɔ hu pee jã nɔuu. Midian bi ɔmɛ a tsui po, nɛ a tu fo kɛ gu he slɔɔtoslɔɔtohi. Lejɛ ɔ pee gidigidi, nɛ Midian bi ɔmɛ sɔuu hia klaate kɛ wo a sibi a he. Yehowa kpale ye bua Israel bi ɔmɛ nɛ a ye a he nyɛli ɔmɛ a nɔ kunimi ekohu.\n“He wami nɛ pe adesahi a nɔ́ ɔ nɛ pee Mawu nɔ́, se pi wɔɔ wa nɔ́.”—2 Korinto Bi 4:7\nSane bimihi: Mɛni Yehowa pee kɛ ma nɔ mi ha Gideon kaa e hla lɛ niinɛ? Mɛni he je nɛ Gideon hla ta buli 300 pɛ ɔ?\nManyadali 6:1–16; 6:36–7:25; 8:28


Romabii 15 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nNyɛhereherea nyɛhe atuu tamɔ bɔ ni Kristo fee lɛ (1-13)\nPaulo, tsulɔ kɛhã jeŋmaji lɛ (14-21)\nPaulo tsɔ hiɛ eto egbɛfãa lɛ he gbɛjianɔ (22-33)\n15 Shi wɔ mɛi ni wɔhe wa lɛ, esa akɛ wɔkpee mɛi ni he waaa lɛ kɛ amɛgbedemɔi lɛ, ni esaaa akɛ wɔsaa wɔ diɛŋtsɛ wɔhiɛ. 2 Nyɛhãa wɔteŋ mɔ fɛɛ mɔ asaa enaanyo gbɔmɔ hiɛ ni ahi ahã enaanyo lɛ, ni etswa lɛ ema shi hu. 3 Ejaakɛ Kristo lɛ po esaaa lɛ diɛŋtsɛ ehiɛ, shi tamɔ bɔ ni aŋma lɛ: “Mɛi ni bɔɔ bo ahora lɛ ahorabɔɔ lɛ ebakã minɔ.” 4 Ejaakɛ nibii fɛɛ ni aŋma ato momo lɛ, aŋma koni etsɔɔ wɔ nii, koni kɛtsɔ wɔshifimɔ kɛ agbɛnɛ hu kɛtsɔ Ŋmalɛi lɛ amli miishɛjemɔ lɛ nɔ lɛ, wɔná hiɛnɔkamɔ. 5 Agbɛnɛ, Nyɔŋmɔ ni ŋɔɔ shifimɔ kɛ miishɛjemɔ ehãa lɛ ahã nyɛná jwɛŋmɔ ni Kristo Yesu ná lɛ nɔŋŋ eko yɛ nyɛteŋ, 6 koni nyɛfee ekome ni nyɛkɛ gbee* kome awo wɔ-Nuŋtsɔ Yesu Kristo Nyɔŋmɔ kɛ e-Tsɛ lɛ hiɛ nyam. 7 No hewɔ lɛ, nyɛhereherea nyɛhe atuu,* tamɔ bɔ ni Kristo hu here wɔ atuu lɛ, ní nyɛkɛwo Nyɔŋmɔ hiɛ nyam. 8 Ejaakɛ miikɛɛ nyɛ akɛ, Kristo batsɔ mɛi ni afolɔ amɛ ketia lɛ asɔɔlɔ yɛ Nyɔŋmɔ anɔkwale lɛ hewɔ, koni ekɛma shiwoi ní E-kɛhã amɛtsɛmɛi lɛ anɔ mi, 9 koni jeŋmaji lɛ awo Nyɔŋmɔ hiɛ nyam yɛ emɔbɔnalɛ lɛ hewɔ. Tamɔ bɔ ni aŋma lɛ, akɛ: “No hewɔ majaje bo matsɔɔ yɛ jeŋmaji lɛ ateŋ, ni malá majie ogbɛ́i lɛ yi lɛ.” 10 Ni esaa ekɛɛ: “Nyɛ jeŋmaji, nyɛkɛ emɛi lɛ anáa miishɛɛ.” 11 Kɛfata he lɛ: “Nyɛjiea Yehowa* yi, nyɛ jeŋmaji fɛɛ, ni nyɛhãa mɛi fɛɛ ajiea eyi.” 12 Agbɛnɛ hu Yesaia kɛɛ akɛ: “Yishai shishifã lɛ baaba, mɔ ni baate shi koni ebaye jeŋmaji lɛ anɔ lɛ; ni lɛ enɔ jeŋmaji lɛ baatsɔ aná hiɛnɔkamɔ.” 13 Nyɔŋmɔ ni ŋɔɔ hiɛnɔkamɔ ehãa lɛ ahã nyɛyimɔ obɔbɔ kɛ miishɛɛ kɛ toiŋjɔlɛ akɛni nyɛŋɔɔ nyɛhiɛ nyɛfɔ̃ɔ enɔ lɛ hewɔ, koni nyɛtsɔ mumɔ krɔŋkrɔŋ hewalɛ nɔ nyɛná hiɛnɔkamɔ kɛteke nɔ. 14 Agbɛnɛ, minyɛmimɛi, mi diɛŋtsɛ lɛ miyɛ nɔmimaa yɛ nyɛhewɔ, akɛ nyɛ diɛŋtsɛ hu nyɛyimɔ obɔbɔ kɛ ekpakpafeemɔ, ni nyɛyimɔ obɔbɔ kɛ nilee fɛɛ hu, ni akɛ, nyɛbaanyɛ nyɛwiewiee nyɛtsɔɔ nyɛhe.* 15 Shi yɛ saji komɛi ahe lɛ, miŋma nyɛ ni mishiuuu nɔ ko nɔ, koni mikɛkai nyɛ ekoŋŋ, ejaakɛ Nyɔŋmɔ eŋɔ duromɔ ehã mi 16 koni mafee Kristo Yesu tsulɔ mahã jeŋmaji lɛ. Miitsu nitsumɔ krɔŋkrɔŋ ni ji Nyɔŋmɔ sane kpakpa lɛ shiɛmɔ lɛ, koni jeŋmaji nɛɛ afee afɔle ni sa ehiɛ, ní akɛ mumɔ krɔŋkrɔŋ etsuu he. 17 No hewɔ lɛ, yɛ nibii ni kɔɔ Nyɔŋmɔ he lɛ amli lɛ, miyɛ yiŋtoo hewɔ ni esa akɛ manya yɛ Kristo Yesu mli. 18 Ejaakɛ mikaŋ akɛ mawie nɔ ko akɛ ja nɔ ni Kristo tsɔ minɔ efee bɔ ni afee ni jeŋmaji lɛ abo toi lɛ; etsɔ miwiemɔ kɛ minifeemɔ, 19 okadii kɛ naakpɛɛ nii* ahewalɛ, kɛ Nyɔŋmɔ mumɔ lɛ hewalɛ nɔ efee enɛ, enɛ hewɔ lɛ, mishiɛ Kristo he sane kpakpa lɛ fitsofitso kɛjɛ Yerusalem kɛbɔle shi aahu kɛyashɛ Ilirikum tɔ̃ɔ. 20 Anɔkwa, yɛ nɛkɛ gbɛ nɔ lɛ, oti ni mikɛma mihiɛ ji akɛ mijajeŋ sane kpakpa lɛ yɛ he ni atsĩ Kristo gbɛ́i lɛ tã momo yɛ lɛ, bɔ ni afee ni mikayatswa mɔ kroko faneshi nɔ; 21 shi tamɔ bɔ ni aŋma lɛ, akɛ: “Mɛi ni nine shɛko ehe amaniɛ nɔ lɛ baana, ni mɛi ni nuko lɛ baanu shishi.” 22 Enɛ hewɔ hu ni atsĩ mi gbɛ shii abɔ ni minyɛko maba nyɛŋɔɔ lɛ. 23 Shi amrɔ nɛɛ, shikpɔŋkuku ko bɛ kpokpai nɛɛ anɔ ni mitsuko mli nii, ni afii babaoo nɛ* ní mishwe waa akɛ maba nyɛŋɔɔ. 24 No hewɔ lɛ, mihiɛ kã nɔ akɛ, kɛ́ miifã gbɛ kɛmiiya Spain lɛ, mabana nyɛ, koni kɛ́ mibaná miishɛɛ fioo yɛ nyɛŋɔɔ lɛ, nyɛyajie mi gbɛ. 25 Shi amrɔ nɛɛ miihe mafã gbɛ kɛya Yerusalem koni mayasɔmɔ mɛi krɔŋkrɔŋi lɛ. 26 Ejaakɛ mɛi ni yɔɔ Makedonia kɛ Akaia lɛ kɛ miishɛɛ eŋɔ nibii ni amɛyɔɔ lɛ eko amɛhã akɛ onia kɛhã mɛi krɔŋkrɔŋi ni yɔɔ Yerusalem lɛ ateŋ ohiafoi lɛ. 27 Eji anɔkwale akɛ amɛfee nakai kɛ miishɛɛ, shi anɔkwa, amɛhiɛ amɛ nyɔmɔ; ejaakɛ kɛji jeŋmaji lɛ ená amɛmumɔŋ nibii lɛ eko lɛ, belɛ amɛ hu sɔ̃ kã amɛnɔ akɛ amɛkɛ amɛheloonaa nibii asɔmɔ amɛ. 28 No hewɔ lɛ, kɛ́ migbe enɛ naa ni mikɛ onia* nɛɛ yahã amɛ shweshweeshwe lɛ, mabatsɔ nyɛŋɔɔ kɛya Spain. 29 Kɛfata he lɛ, mile akɛ kɛ́ miba nyɛŋɔɔ lɛ, mikɛ jɔɔmɔ ni eteke nɔ ni jɛ Kristo ŋɔɔ baaba. 30 Agbɛnɛ, nyɛmimɛi, miitsɔ wɔ-Nuŋtsɔ Yesu Kristo nɔ, ni miitsɔ mumɔ lɛ suɔmɔ lɛ nɔ miiwo nyɛ hewalɛ, akɛ nyɛfataa mihe ni wɔkɛ hiɛdɔɔ asɔlea wɔhãa Nyɔŋmɔ yɛ mihewɔ, 31 koni ajie mi kɛjɛ mɛi ni heee yeee ni yɔɔ Yudea lɛ adɛŋ, ní sɔɔmɔ ni mayasɔmɔ yɛ Yerusalem lɛ asa mɛi krɔŋkrɔŋi lɛ ahiɛ jogbaŋŋ, 32 koni yɛ Nyɔŋmɔ suɔmɔ naa lɛ, mikɛ miishɛɛ aba nyɛŋɔɔ ní mi kɛ nyɛ fɛɛ lɛ, wɔwo wɔtsui. 33 Nyɔŋmɔ ni ŋɔɔ toiŋjɔlɛ ehãa lɛ kɛ nyɛ fɛɛ ahi shi. Amen.\n^ Sht. ŋm., “naabu.”\n^ Aloo “nyɛkpɛlɛkpɛlɛa nyɛhe nɔ.”\n^ Aloo “nyɛbaanyɛ nyɛtsɔɔtsɔɔ nyɛhe nii.”\n^ Aloo eeenyɛ efee akɛ, “afii saŋŋ nɛ.”\n^ Sht. ŋm., “yibii.”


Kaaha Nɔ Ko Miits Onaa Kɛmiijɛ Hiɛnyam Namɔ He | Nikasemɔ\n“Mɔ ni baa ehe shi yɛ mumɔ mli lɛ, aaawo ehiɛ nyam.”—ABƐI 29:23.\nMɛɛ gbɛi anɔ Nyɔŋmɔ woɔ wɔhiɛ nyam?\nMɛni baanyɛ atsĩ wɔnaa koni wɔkaná hiɛnyam ni Nyɔŋmɔ kɛhaa lɛ?\nMɛɛ gbɛ nɔ wɔhiɛmiamɔ lɛ baanyɛ aye abua mɛi krokomɛi koni Nyɔŋmɔ awo amɛhiɛ nyam?\n1, 2. (a) Mɛni Hebri wiemɔ ni atsɔɔ shishi akɛ “hiɛnyam” lɛ tsɔɔ? (b) Mɛɛ sanebimɔi ahe wɔbaasusu yɛ nikasemɔ nɛɛ mli?\nKƐ ONU wiemɔ “hiɛnyam” lɛ, mɛni baa ojwɛŋmɔ mli? Ani ehaa osusuɔ bɔ ni adebɔɔ nibii yɔɔ fɛo ha lɛ he? (Lala 19:2) Aloo nɔ ni baa ojwɛŋmɔŋ ji yijiemɔ kɛ woo ni akɛhaa niiatsɛmɛi, nilelɔi, loo mɛi ni abuɔ akɛ amɛye omanye lɛ? Hebri wiemɔ ni atsɔɔ shishi akɛ “hiɛnyam” yɛ Biblia lɛ mli lɛ tsɔɔ nɔ ko ni tsii. Yɛ blema lɛ, akɛ dadei tamɔ shika tsuru kɛ jwiɛtɛi ni feɔ kapɛji, no hewɔ lɛ, kaplɛ fɛɛ kaplɛ tsiimɔ ni tsɔɔ ejara. No hewɔ lɛ, abanu wiemɔi ni akɛtsuɔ nii kɛtsɔɔ akɛ nɔ ko tsii lɛ shishi akɛ nɔ ko ni jara wa, eje agbo, loo nɔ ko ni yɔɔ fɛo.\n2 Eyɛ mli akɛ bei pii lɛ akɛ woo haa mɔ ko ni yɔɔ gbɛnaa wulu ko loo mɔ ko ni ehe gbɛ́i moŋ, shi mɛni nɔ Nyɔŋmɔ damɔɔ ewoɔ adesai ahiɛ nyam? Abɛi 22:4 lɛ kɛɔ akɛ: “Heshibaa kɛ Yehowa gbeyeishemɔ nyɔmɔwoo ji nii kɛ hiɛnyam kɛ wala.” Kaselɔ Yakobo hu ŋma akɛ: “Nyɛbaa nyɛhe shi yɛ Nuŋtsɔ [Yehowa] hiɛ, ni eeewó nyɛnɔ.” (Yak. 4:10) Mɛɛ gbɛ nɔ Yehowa woɔ wɔhiɛ nyam? Mɛni baanyɛ atsĩ wɔnaa koni wɔnine akashɛ nɔ? Ni te wɔɔfee tɛŋŋ wɔye wɔbua mɛi krokomɛi koni awo amɛhiɛ nyam lɛ?\n3-5. Mɛɛ gbɛ nɔ Yehowa woɔ wɔhiɛ nyam?\n3 Lalatsɛ lɛ kɛ nɔmimaa wie akɛ, Yehowa kɛ eninejurɔ lɛ aaamɔ emli, ni eeeŋɔ lɛ kɛaatee anunyam mli. (Nyɛkanea Lala 73:23, 24.) Mɛɛ gbɛ nɔ Yehowa woɔ adesai ni boɔ lɛ toi lɛ ahiɛ nyam? Efeɔ nakai kɛtsɔ amɛnɔ ni ekpɛlɛɔ, kɛ jɔɔmɔ ni ejɔɔ amɛ yɛ gbɛi babaoo nɔ lɛ nɔ. Ehaa amɛleɔ esuɔmɔnaa nii. (1 Kor. 2:7) Ni ehaa amɛbatsɔmɔɔ enanemɛi ni bɛŋkɛ lɛ kpaakpa.—Yak. 4:8.\n4 Agbɛnɛ hu, Yehowa tuɔ nitsumɔ ni nɔ bɛ, ni ji shiɛmɔ nitsumɔ lɛ ewoɔ amɛdɛŋ. (2 Kor. 4:1, 7) Ni shiɛmɔ nitsumɔ lɛ haa ewoɔ wɔhiɛ nyam. Yehowa woɔ mɛi ni kɛ hegbɛ nɛɛ jieɔ eyi, ni amɛyeɔ amɛbuaa mɛi krokomɛi lɛ shi akɛ: “Mɛi ni woɔ mihiɛ nyam lɛ, mawo amɛhiɛ nyam.” (1 Sam. 2:30) Yehowa woɔ mɛi nɛɛ ahiɛ nyam kɛtsɔ gbɛ́i kpakpa ni ehaa amɛ lɛ nɔ, ni tsɔɔ akɛ ekpɛlɛɔ amɛnɔ, ni asafoŋbii lɛ hu baawie amɛhe ekpakpa.—Abɛi 11:16; 22:1.\n5 Ni mɛni mɛi ni boɔ Yehowa toi lɛ baaná wɔsɛɛ? Biblia lɛ woɔ amɛ shi akɛ: “[Yehowa aaawo] onɔ, koni shikpɔŋ lɛ atsɔ onɔ̃; beni aaafolɔ mɛi fɔji lɛ, ooona.” (Lala 37:34) Amɛyɛ hiɛnɔkamɔ akɛ amɛbaahi shi kɛya naanɔ.—Lala 37:29.\n“MITAOOO GBƆMƐI AHIƐNYAM”\n6, 7. Mɛni hewɔ mɛi babaoo heee amɛyeee akɛ Yesu ji Mesia lɛ?\n6 Mɛni baanyɛ atsĩ wɔnaa koni Yehowa akawo wɔhiɛ nyam? Kɛ́ wɔha mɛi ni wekukpaa kpakpa bɛ amɛ kɛ Nyɔŋmɔ teŋ lɛ asusumɔi ná wɔnɔ hewalɛ lɛ, ebaanyɛ etsĩ wɔnaa. Susumɔ nɔ ni bɔfo Yohane ŋma yɛ nɔyelɔi komɛi ni hi shi yɛ Yesu beaŋ lɛ ahe lɛ he okwɛ. Eŋma akɛ: “Onukpai lɛ tete ateŋ mɛi pii he [Yesu nɔ] ye, shi kɛlɛ Farisifoi lɛ ahewɔ lɛ amɛjajeee faŋŋ, koni akashwie amɛ kɛjɛ kpeehe lɛ; ejaakɛ amɛmiisumɔ gbɔmɛi ahiɛnyam fe Nyɔŋmɔ nɔ̃.” (Yoh. 12:42, 43) Kulɛ esaaa akɛ nɔyelɔi nɛɛ kɛ amɛjwɛŋmɔ maa hiɛnyam ni amɛaaná yɛ Farisifoi lɛ adɛŋ lɛ nɔ.\n7 Yesu tsɔɔ nɔ hewɔ ni mɛi heee enɔ amɛyeee akɛ lɛ ji Mesia lɛ. (Nyɛkanea Yohane 5:39-44.) No mli lɛ, Israelbii lɛ kɛ afii ohai abɔ ekpa Mesia lɛ gbɛ. Beni Yesu je esɔɔmɔ nitsumɔ lɛ shishi lɛ, eeenyɛ efee akɛ mɛi komɛi yɔse akɛ yɛ Daniel gbalɛ lɛ naa lɛ, be ni esa akɛ Kristo lɛ apue lɛ eshɛ etã. Beni Yohane Baptisilɔ lɛ bɔi shiɛmɔ yɛ nyɔji komɛi ni tsɔ nakai be lɛ hiɛ lɛ mli lɛ, mɛi komɛi kɛɛ akɛ: “Benɛ lɛ ji Kristo lɛ.” (Luka 3:15) Shi beni Mesia ni akpa lɛ gbɛ aahu lɛ ba agbɛnɛ lɛ, mlatsɔɔlɔi lɛ heee enɔ amɛyeee. Mɛni hewɔ? Yesu tsɔɔ yiŋtoo lɛ yɛ sane ni ebi amɛ lɛ mli, akɛ: “Nyɛ ní nyɛhàa nyɛteŋ anunyam he, shi anunyam ní jɛɔ Nyɔŋmɔ koome lɛ ŋɔɔ lɛ nyɛdiii sɛɛ, té aaafee tɛŋŋ ni nyɛaanyɛ nyɛhé nyɛyeŋ?”\n8, 9. Okɛ nɔkwɛmɔnɔ ni kɔɔ kane he lɛ atsɔɔ nɔ hewɔ ni kɛ́ wɔsumɔɔ gbɔmɛi ahiɛnyam lɛ wɔnine shɛŋ Nyɔŋmɔ hiɛnyam nɔ lɛ mli.\n8 Nyɛhaa wɔkɛ hiɛnyam atoa kane he, ní wɔkwɛ nɔ hewɔ ni kɛ́ wɔsumɔɔ gbɔmɛi ahiɛnyam lɛ wɔbuŋ hiɛnyam ni Nyɔŋmɔ kɛhaa lɛ. Kanei babaoo yɛ ŋwɛiniiaŋ ni haa shikpɔŋ lɛ nɔ kpɛɔ. Ani okaiɔ be ko ni okwɛ ŋwɛi gbɛkɛ beni jeŋ tse, ni ona ŋulamii akpei abɔ? “Ŋulamii anunyam” haa mɔ naa kpɛɔ ehe waa. (1 Kor. 15:40, 41) Shi kɛ́ okwɛ kɛjɛ gbɛjegbɛ ko kɛ enɔ kanei babaoo nɔ lɛ, onaŋ efɛo lɛ jogbaŋŋ. Mɛni hewɔ? Ani kanei ni kpɛɔ kɛjɛɔ gbɛjegbɛi ahe, shwɛmɔhei, kɛ tsũi ahe lɛ naa wala loo amɛyɛ fɛo kwraa fe ŋulamii lɛ? Dabi! Enɛ baa lɛ nakai, ejaakɛ kanei ni yɔɔ gbɛjegbɛi lɛ ahe lɛ bɛŋkɛ wɔ kpaakpa fe ŋulamii lɛ, ni amɛhaaa wɔna ŋulamii lɛ akpɛmɔ jogbaŋŋ. No hewɔ lɛ, dani wɔbaana ŋulamii lɛ afɛo kɛ amɛkpɛmɔ jogbaŋŋ lɛ, ebiɔ ni wɔya he ko ni kanei bɛ jɛmɛ.\n9 Nakai nɔŋŋ gbɔmɛi ahiɛnyam baanyɛ aha wɔhiɛ nyam ni Yehowa woɔ lɛ afee tamɔ nɔ ko ni he ehiaaa tsɔ. Mɛi babaoo booo Maŋtsɛyeli sane lɛ toi ejaakɛ amɛsheɔ bɔ ni amɛnanemɛi kɛ amɛwekumɛi kɛ amɛ baaye aha lɛ gbeyei. Shi ani gbɔmɛi ahiɛnyam taomɔ baanyɛ aná Nyɔŋmɔ tsuji ni ejɔɔ amɛhe nɔ lɛ anɔ hewalɛ? Ŋɔɔ lɛ akɛ, akɛ shikpɔŋkuku ko eha oblanyo ko ni ale lɛ waa yɛ mli, shi aleee akɛ eji Yehowa Odasefonyo lɛ ni eshiɛ yɛ jɛmɛ. Ani ebaashe gbeyei akɛ ebaayashiɛ yɛ jɛmɛ? Ni kɛ́ aye mɔ ko he fɛo yɛ mumɔŋ otii ni etiuɔ sɛɛ lɛ he hu? Ani ebaabo mɛi ni kɛ́ hiɛdɔɔ susuuu mumɔŋ nibii ahe lɛ toi? Aloo ekolɛ Kristofonyo ko efee esha ko ni yɔɔ hiɛdɔɔ. Ani ebaatsimɔ nɔ ni efee lɛ nɔ akɛni esumɔɔɔ ni esɔɔmɔ hegbɛ ŋmɛɔ lɛ loo esumɔɔɔ ni ewoɔ ewekumɛi kɛ enanemɛi hiɛgbele lɛ hewɔ? Kɛ́ wekukpaa ni kã ekɛ Yehowa teŋ lɛ kã etsui nɔ lɛ, ebaatsɛ́ “asafo lɛ mli onukpai lɛ kɛba eŋɔɔ” koni amɛye amɛbua lɛ.—Nyɛkanea Yakobo 5:14-16.\n10. (a) Mɛni baaba kɛ́ wɔha bɔ ni mɛi naa wɔ amɛhaa lɛ hé wɔjwɛŋmɔ fe nine? (b) Kɛ́ wɔbaa wɔhe shi lɛ, mɛni wɔbaaná?\n10 Ekolɛ onuɔ he akɛ oobɔ mɔdɛŋ ni oya ohiɛ yɛ Nyɔŋmɔjamɔ mli, shi bei pii lɛ nyɛmi ko tsɛɔ otoi sɛɛ yɛ nɔ ko he. Ani obaabo eŋaawoo lɛ toi koni oná he sɛɛ, aloo obaaha henɔwomɔ, bulɛ ni ayɔɔ kɛha bo, loo naajiemɔi ni he ehiaaa aha okpoo eŋaawoo lɛ? Aloo ŋɔɔ lɛ akɛ okɛ nyɛmi ko miitsu nɔ ko he nii. Ani obaaye otsui yɛ mɔ ni osusuɔ ákɛ akɛ yijiemɔ lɛ baaha lɛ he aahu akɛ ehaŋ okɛ onyɛmɔ fɛɛ atsu nii lɛ? Kɛ́ oyaje shihilɛi nɛɛ eko mli lɛ, ha ehi ojwɛŋmɔ mli akɛ, “mɔ ni baa ehe shi yɛ mumɔ mli lɛ, aaawo ehiɛ nyam.”—Abɛi 29:23.\n11. Kɛ́ mɛi jie wɔyi lɛ, te esa akɛ wɔnu he wɔha tɛŋŋ?\n11 Esa akɛ asafoŋ onukpai kɛ nyɛmimɛi hii ni miibɔ mɔdɛŋ koni amɛná sɔɔmɔ hegbɛ yɛ asafo lɛ mli lɛ akwɛ jogbaŋŋ ni amɛkatao “gbɔmɛi ahiɛnyam.” (1 Tim. 3:1; 1 Tes. 2:6) Te esa akɛ nyɛmi nuu ko afee enii eha tɛŋŋ kɛ́ ajie eyi yɛ nɔ ko ni etsu he? Ekã shi faŋŋ akɛ, emaŋ kunimyeli kaimɔ nɔ ehaŋ ehe taakɛ Maŋtsɛ Saul fee lɛ. (1 Sam. 15:12) Shi ani ekpɛlɛɔ nɔ akɛ Yehowa ji mɔ ni ye ebua lɛ ni etsu nii lɛ, ni ákɛ, ja Nyɔŋmɔ etee nɔ ejɔɔ lɛ ní eye ebua lɛ dani ebaaye omanye? (1 Pet. 4:11) Bɔ ni wɔnuɔ he wɔhaa yɛ mligbɛ lɛ tsɔɔ nɔ anunyam ni wɔtaoɔ.—Abɛi 27:21.\n“NYƐTSƐ LƐ TSINEBAA NII NYƐSUMƆƆ AKƐ NYƐFEE”\n12. Mɛni haaa Yudafoi komɛi abo Yesu toi lɛ?\n12 Nɔ kroko ni baanyɛ atsĩ wɔnaa koni wɔkaná Nyɔŋmɔ anunyam lɛ ji nibii gbohii ni wɔshweɔ. Wɔshwelɛi nɛɛ ahewɔ lɛ, ekolɛ wɔsumɔŋ ni wɔnu anɔkwale lɛ kwraa. (Nyɛkanea Yohane 8:43-47.) Yesu kɛɛ Yudafoi komɛi akɛ, amɛbooo esane lɛ toi ejaakɛ ‘amɛtsɛ Abonsam lɛ tsinebaa nii amɛsumɔɔ akɛ amɛfee.’\n13, 14. (a) Mɛni akpá ashi ana yɛ bɔ ni wɔjwɛŋmɔ lɛ boɔ mɛi anaa wiemɔ toi lɛ he? (b) Mɛni nɔ wɔdamɔɔ kɛhalaa mɔ ni toi ni wɔbaabo?\n13 Nibii ni wɔshweɔ lɛ náa nibii ni wɔnuɔ lɛ anɔ hewalɛ. (2 Pet. 3:5) Yehowa bɔ wɔ bɔ ni wɔbaanyɛ wɔtsĩ gbɛɛmɔi ni he ehiaaa lɛ anaa. Ká otoi diŋŋ, kwɛmɔ akɛ gbɛɛmɔi enyiɛ he obaanu amrɔ nɛɛ. Ekã shi faŋŋ akɛ, kulɛ ojwɛŋmɔ bɛ gbɛɛmɔi nɛɛ fɛɛ nɔ. Mɛni hewɔ? Ejaakɛ eyɛ mli akɛ ojwɛŋmɔ lɛ yɛ nyɛmɔ ni ekɛaaha onu nakai gbɛɛmɔi srɔtoi lɛ fɛɛ moŋ, shi eha osusu ekome pɛ he. Akpá shi ana akɛ, ewa kɛha jwɛŋmɔ lɛ akɛ eeebo mɛi anaa wiemɔi srɔtoi atoi yɛ be kome too mli. Enɛ tsɔɔ akɛ, kɛ́ mɛi enyɔ kɛwɔ miiwie yɛ be kome too mli lɛ, esa akɛ wɔhala mɔ ni wɔbaabo lɛ toi. Bo diɛŋtsɛ obaahala mɔ ni obaasumɔ akɛ obo lɛ toi. Yudafoi lɛ ni miisumɔ akɛ amɛfee Abonsam, ni ji amɛtsɛ lɛ, suɔmɔnaa nii lɛ booo Yesu toi.\n14 Biblia lɛ tsɔɔ akɛ, yɛ gbɛ ko nɔ lɛ, “nilee” kɛ ‘kwashiafeemɔ’ fɛɛ bɔɔ mɔdɛŋ akɛ amɛaaha wɔbo amɛ toi. (Abɛi 9:1-5, 13-17) Esa akɛ wɔhala mɔ ni toi ni wɔbaabo. Namɔ toi wɔbaabo? Hetoo lɛ damɔ mɔ ni wɔbaasumɔ ni wɔfee esuɔmɔnaa nii lɛ nɔ. Kɛ́ wɔji Yesu tooi lɛ ateŋ mɔ kome lɛ, wɔbaanu egbee, ni wɔbaanyiɛ esɛɛ. (Yoh. 10:16, 27) Yesu kɛɛ esɛɛnyiɛlɔi lɛ “jɛ anɔkwale lɛ mli.” (Yoh. 18:37) “Amɛleee mɛi kpɔ̃ji agbee.” (Yoh. 10:5) Nyɔŋmɔ woɔ humii ni tamɔ nɛkɛ lɛ ahiɛ nyam.—Abɛi 3:13, 16; 8:1, 18.\n15. Mɛni hewɔ Paulo kɛɛ emanehului lɛ ji Efesobii lɛ ‘anunyam’ lɛ?\n15 Wɔhiɛ ni wɔmiaa kɛfeɔ Yehowa suɔmɔnaa nii lɛ haa Nyɔŋmɔ woɔ mɛi krokomɛi hu ahiɛ nyam. Paulo ŋma Efeso asafo lɛ akɛ: “Miikpa fai, koni nyɛtsui akafã yɛ mimanehului ni minaa yɛ nyɛhewɔ lɛ ahewɔ, ejaakɛ nyɛnunyam ni.” (Efe. 3:13) Mɛni hewɔ Paulo kɛɛ emanehului lɛ ji Efesobii lɛ ‘anunyam’ lɛ? Bɔ ni etee nɔ esɔmɔ yɛ amanehului ni ena lɛ fɛɛ sɛɛ lɛ ha Efesobii lɛ na akɛ, esa akɛ Nyɔŋmɔ sɔɔmɔ lɛ afee nɔ ni he hiaa fe fɛɛ yɛ Kristofonyo shihilɛ mli. Eji Paulo nijiaŋ je wui beni enaa amanehului lɛ kulɛ, ani no haŋ enyɛmimɛi lɛ ana akɛ wekukpaa ni kã amɛ kɛ Yehowa teŋ lɛ, amɛsɔɔmɔ nitsumɔ lɛ, kɛ amɛhiɛnɔkamɔ lɛ he ehiaaa tsɔ? Paulo hiɛmiamɔ lɛ ha enyɛmimɛi lɛ na akɛ, esa akɛ amɛkɛ nibii ni amɛyɔɔ lɛ ashã afɔle koni Kristojamɔ lɛ ashwere.\n16. Mɛni ba Paulo nɔ yɛ Listra?\n16 Susumɔ hewalɛ ni Paulo hiɛmiamɔ kɛ ekãa ni efee lɛ ná yɛ mɛi anɔ lɛ he okwɛ. Bɔfoi lɛ Asaji 14:19, 20 lɛ kɛɔ akɛ: “Yudafoi komɛi jɛ Antiokia kɛ Ikoniom ba jɛi bawo asafoi lɛ ayiŋ, ni amɛtswia Paulo tɛi, ni amɛgbala lɛ kɛjɛ [Listra] maŋ lɛŋ amɛsusuɔ akɛ egbo. Shi beni kaselɔi lɛ bɔle lɛ kɛkpe lɛ, ete shi ni etee maŋ lɛŋ. Ni jetsɛremɔ lɛ ekɛ Barnaba yiŋ kɛtee Derbe.” Beni atswia Paulo tɛi ni shwɛ sharao kulɛ egbo lɛ nɔ jetsɛremɔ lɛ, etswa nantu kilomitai 100 kɛfã gbɛ. Kwɛ bɔ ni ebaapiŋ eha!\n17, 18. (a) Mɛni hewɔ abaanyɛ akɛɛ akɛ Timoteo le amanehului ni Paulo na yɛ Listra lɛ? (b) Te Paulo hiɛmiamɔ lɛ ná Timoteo nɔ hewalɛ eha tɛŋŋ?\n17 Ani Timoteo fata “kaselɔi” ni sha foi kɛyaye amɛbua Paulo lɛ ahe? Amaniɛbɔɔ ni yɔɔ Bɔfoi lɛ Asaji lɛ etsĩii enɛ tã, shi eeenyɛ efee akɛ efata he. Paulo ŋma Timoteo yɛ wolo ni ji enyɔ lɛ mli akɛ: “Bo lɛ, onyiɛ misɛɛ yɛ mitsɔɔmɔ, mijeŋba, . . . mimanehului ni mina yɛ Antiokia [shwiemɔ ni ashwie lɛ kɛjɛ maŋ lɛ mli lɛ] kɛ Ikonium [ka ni aka akɛ abaatswia lɛ tɛi lɛ] kɛ Listra [tɛi ni atswia lɛ lɛ] lɛ amli, nɔ yiwalɛi abɔ ni mina ni Nuŋtsɔ lɛ jie mi kɛjɛ fɛɛ mli.”—2 Tim. 3:10, 11; Bɔf. 13:50; 14:5, 19.\n18 Timoteo le akɛ Paulo mia ehiɛ yɛ amanehului ni ekɛkpe lɛ fɛɛ mli. Enɛ ná Timoteo nɔ hewalɛ waa. Beni Paulo ku esɛɛ kɛtee Listra lɛ, eyana Timoteo akɛ Kristofonyo ni feɔ nɔkwɛmɔnɔ kpakpa, “ni nyɛmimɛi lɛ ni yɔɔ Listra kɛ Ikoniom lɛ tãa ehe sane kpakpa.” (Bɔf. 16:1, 2) Sɛɛ mli lɛ, Timoteo he basa kɛha sɔɔmɔ hegbɛi ni tsiitsii.—Fil. 2:19, 20; 1 Tim. 1:3.\n19. Mɛɛ hewalɛ wɔhiɛ ni wɔmiaa lɛ baanyɛ aná yɛ mɛi anɔ?\n19 Kɛ́ wɔtee nɔ wɔfee Nyɔŋmɔ suɔmɔnaa nii lɛ, ebaanyɛ ená mɛi krokomɛi anɔ hewalɛ nakai nɔŋŋ—titri lɛ gbekɛbii, mɛi ni baadara kɛbatsɔmɔ Nyɔŋmɔ tsuji ni he yɔɔ sɛɛnamɔ wɔsɛɛ lɛ. Gbekɛbii kwɛɔ ni amɛkaseɔ bɔ ni wɔwieɔ kɛ bɔ ni wɔfeɔ wɔnii wɔhaa yɛ shiɛmɔ nitsumɔ lɛ mli lɛ, ni amɛkwɛɔ bɔ ni wɔtsuɔ shihilɛi ni jaraa ahe nii lɛ hu. Paulo ‘mia ehiɛ yɛ saji fɛɛ mli’ koni mɛi fɛɛ ni yeɔ anɔkwa lɛ ‘anine ashɛ walaheremɔ kɛ naanɔ anunyam lɛ nɔ.’—2 Tim. 2:10.\nGbekɛbii kaseɔ Kristofoi ni edara lɛ ahiɛmiamɔ lɛ\n20. Mɛni hewɔ esa akɛ wɔya nɔ wɔtao hiɛnyam ni Nyɔŋmɔ kɛhaa lɛ?\n20 Belɛ, ani esaaa akɛ wɔyaa nɔ ‘wɔdiɔ anunyam ní jɛɔ Nyɔŋmɔ koome lɛ ŋɔɔ lɛ sɛɛ’? (Yoh. 5:44; 7:18) Esa akɛ wɔfee nakai! (Nyɛkanea Romabii 2:6, 7.) Yehowa haa ‘mɛi ni taoɔ anunyam lɛ naanɔ wala.’ Kɛfata he lɛ, ‘tsuishiŋmɛɛ ni wɔkɛhiɔ ekpakpafeemɔ mli lɛ’ woɔ mɛi krokomɛi hewalɛ ní amɛya nɔ amɛye anɔkwa, koni amɛná naanɔ wala. No hewɔ lɛ, kaaha nɔ ko miitsĩ onaa kɛmiijɛ hiɛnyam ni Nyɔŋmɔ haa lɛ he.\nKɛmaje Mɔ Ko Kɛmaje Mɔ Ko Kaaha Nɔ Ko Miitsĩ Onaa Kɛmiijɛ Hiɛnyam Namɔ He


Mɛni Mafee Kɛ́ Minaanyo Ko Fee Mi Dɔlɛ Nii? | Saji Ni Oblahii Kɛ Oblayei Biɔ\nKANEMƆ YƐ Afrikaans Albania Amharic Arabic Armenia Azerbaijani Baoule Bislama Blɔfo Brazil Mumuii Awiemɔ Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Denmark Dutch Estonia Faroese Fiji Finland Fon French Ga Georgia Germany Greenland Gun Haitian Creole Hausa Hebri Hela Hiligaynon Hmong (White) Hungary Iban Iceland Iloko Indonesia Isoko Italia Japan Kazakh Kikamba Kinyarwanda Kirghiz Kirundi Korea Lingala Lithuania Macedonia Malagasy Malay Malayalam Malta Mam Mambwe-Lungu Mongolia Moore Myanmar Ndebele (Zimbabwe) Nepali Norway Nzema Pangasinan Papiamento (Curaçao) Persia Poland Portugal (Portugal) Portuguese (Brazil) Quechua (Ayacucho) Quiche Romania Russia Sango Serbia (Roma) Serbian (Cyrillic) Setswana Seychelles Creole Shona Sinhala Slovak Slovenia Spania Sunda Swahili Sweden Tagalog Tatar Telugu Thailand Tsonga Turkey Twi Ukrain Urhobo Uzbek Vietnam Xhosa Yoruba Zulu\nNaanyobɔɔ ko kwraa bɛ shikpɔŋ lɛ nɔ ni naagba bɛ mli. Akɛni wɔyeee emuu hewɔ lɛ, onaanyo ni osumɔɔ esane fe fɛɛ lɛ po baanyɛ afee nɔ ko, loo ewie nɔ ko ni baagba onaa waa. Anɔkwa, bo hu oyeee emuu. Yɛ anɔkwale mli lɛ, ani okaiii akɛ ofee nɔ ko loo owie nɔ ko ni egba mɔ ko naa pɛŋ?—Yakobo 3:2.\nIntanɛt lɛ baanyɛ ahã omli afu yɛ gbɛ ni waaa nɔ. Oblanyo ko ni atsɛɔ lɛ David lɛ kɛɛ akɛ: “Kɛ́ otee intanɛt lɛ nɔ ni ona mfonirii komɛi ni tsɔɔ akɛ onanemɛi lɛ fee paati ko lɛ, ekolɛ obaabi ohe akɛ ‘mɛni hewɔ amɛtsɛɛɛ mi?’ Kɛkɛ lɛ, obaanu he akɛ amɛsumɔɔɔ osane, ni ebaadɔ bo waa.”\nObaanyɛ okase bɔ ni obaafee otsu naagba lɛ he nii.\nPɛimɔ omli. Biblia lɛ kɛɔ akɛ: “Kaahã omli fu oya, ejaakɛ mlifu lɛ, no akɛyoɔ buulu.”—Jajelɔ 7:9, shishigbɛ niŋmaa.\n“Bei komɛi lɛ, sɛɛ mli lɛ oyɔseɔ akɛ kulɛ nɔ ni ba lɛ jeee nɔ ko ni esa akɛ omli afu kwraa.”—Alyssa.\nKɛhã he susumɔ: Ani ohãa sane dɔɔ bo fe nine? Ani obaanyɛ okase bɔ ni obaafee okɛ mɛi atɔmɔi ake amɛ yɛ emuu ni amɛyeee lɛ hewɔ?—Jajelɔ 7:21, 22.\nKɛ́ okɛ tɔmɔi ke lɛ obaaná he sɛɛ waa. Biblia lɛ kɛɔ akɛ: “Ehiɛ ni ekuɔ efɔ̃ɔ tɔmɔ nɔ lɛ, ehiɛnyam ni.”—Abɛi 19:11.\n“Kɛ́ oyɛ nɔ ko ni obaanyɛ odamɔ nɔ omli afu po lɛ, ehi akɛ obaajɛ otsui mli okɛke kwraa, ni no tsɔɔ akɛ owieŋ he dɔŋŋ, ni no hã be fɛɛ be lɛ enu he akɛ esa akɛ ekpa bo fai. Kɛ́ okɛke lɛ, kaawo nɔ dɔŋŋ.”—Mallory.\nKɛhã he susumɔ: Ani ehe miihia kwraa ni mimli afu? Ani obaanyɛ oŋmɛɛ he koni toiŋjɔlɛ ahi nyɛteŋ?—Kolosebii 3:13.\nNaanyo ni hiɛɔ sane fɛɛ sane mli be fɛɛ be lɛ, etamɔ mɔ ko ni gbeleɔ tsũ ni mli efee kulɔkulɔ shinaa yɛ fɛ̃i be mli koni fɛ̃i aye mɔ ni yɔɔ tsũ lɛ mli lɛ\nSusumɔ mɔ lɛ he. Biblia lɛ kɛɔ akɛ: “Nyɛtaoɔ nibii ni hi hã mɛi krokomɛi, shi jeee nibii ni hi hã nyɛ pɛ.”—Filipibii 2:4.\n“Kɛ́ suɔmɔ kɛ bulɛ yɛ nyɛnaanyobɔɔ lɛ mli lɛ, no lɛ ewaŋ akɛ nyɛkɛ tɔmɔ baake nyɛhe kɛ́ nyɛteŋ mɔ ko tɔ̃, ejaakɛ nyɛbɔ naanyo etsɛ. Nyɛbɔ mɔdɛŋ nyɛbaa nyɛnaanyobɔɔ lɛ yi, ni osumɔŋ ni nɔ ko afite lɛ.”—Nicole.\nKɛhã he susumɔ: Kɛ́ okwɛ lɛ, ani nɔ ko kpakpa ko kwraa bɛ nɔ ni onaanyo lɛ wie lɛ mli?—Filipibii 2:3.\nSane lɛ nɔŋŋ ji akɛ: Kɛ́ okase bɔ ni obaafee onii ohã kɛ́ mɔ ko tɔ̃ onɔ lɛ, ebaaye ebua bo waa kɛ́ oda. Mɛni hewɔ okaseee bianɛ?\n“Jeee sane fɛɛ sane esa akɛ atsɛ ni ata shi yɛ he. Kɛ́ manyɛ maŋmɛɛ he lɛ, miŋmɛɔ he. No kɛ toiŋjɔlɛ baa fe ni mahiɛ mli aahu.”—Kiana.\n“Yɛ sane fɛɛ sane mli lɛ, mibiɔ mihe akɛ, ‘Ani sane nɛɛ yɛ hiɛdɔɔ bɔ ni esa akɛ maŋmɛ gbɛ ni efite wɔnaanyobɔɔ lɛ?’ Yɛ eko fɛɛ eko mli lɛ, minaa akɛ esaaa akɛ mihãa efiteɔ wɔnaanyobɔɔ lɛ.”—Treigh.


Mateo 16 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nAbi ní efee okadi ko (1-4)\nFarisifoi kɛ Sadukifoi lɛ amasha (5-12)\n16 Ni Farisifoi kɛ Sadukifoi lɛ tsi amɛbɛŋkɛ lɛ, ni bɔ ni afee ni amɛka lɛ lɛ, amɛbi lɛ koni efee okadi ko ni jɛ ŋwɛi etsɔɔ amɛ. 2 Ni ehere nɔ ekɛɛ amɛ akɛ: “Kɛ́ shɛ gbɛkɛnaashi lɛ, nyɛkɛɔ akɛ, ‘Jeŋ baatse, ejaakɛ ŋwɛi etsu,’ 3 ni leebi lɛ nyɛkɛɔ akɛ, ‘Ŋmɛnɛ lɛ, jeŋ baajɔ ni nugbɔ baanɛ ejaakɛ ŋwɛi etsu, shi ehiɛ eha.’ Nyɛle ŋwɛi atatui lɛ ashishitsɔɔmɔ, shi bei lɛ ahe okadii lɛ, nyɛnyɛɛɛ shishi nyɛtsɔɔ. 4 Yinɔbii fɔji kɛ gbalafitelɔi* yaa nɔ amɛtaoɔ okadi ko, shi ahãŋ amɛ okadi ko akɛ ja Yona okadi lɛ.” Kɛkɛ ni eshi amɛ ni eyiŋ etee. 5 Agbɛnɛ, kaselɔi lɛ fo ŋshɔ lɛ kɛtee ŋshɔ lɛ sɛɛ, ni amɛhiɛ kpa nɔ akɛ amɛbaakɔlɔ aboloi kɛya. 6 Yesu kɛɛ amɛ akɛ: “Nyɛyaa nɔ nyɛgbɛa nyɛhiŋmɛiiaŋ, ni nyɛkwɛa jogbaŋŋ yɛ Farisifoi kɛ Sadukifoi lɛ amasha lɛ he.” 7 Kɛkɛ ni amɛbɔi niiahesusumɔ yɛ amɛteŋ amɛkɛɛ: “Wɔkɔɔɔ aboloo ko kwraa kɛbaaa.” 8 Akɛni Yesu le enɛ hewɔ lɛ, ekɛɛ akɛ: “Nyɛ ni nyɛhemɔkɛyeli faaa, mɛni hewɔ nyɛwiewieɔ yɛ nyɛteŋ akɛ nyɛhiɛɛɛ aboloo lɛ? 9 Ani nyɛnako oti lɛ lolo, aloo nyɛkaiii aboloi enumɔ ni akɛlɛ hii akpei enumɔ lɛ, kɛ kɛntɛŋi abɔ ni nyɛloo lɛ? 10 Aloo aboloi kpawo ni akɛlɛ hii akpei ejwɛ lɛ, kɛ kɛntɛŋi agboi* abɔ ni nyɛloo lɛ? 11 Te fee tɛŋŋ ni nyɛkɔɔɔ sɛɛ akɛ jeee aboloi ahe mikɛ nyɛ wie lɛ? Shi moŋ nyɛkwɛa jogbaŋŋ yɛ Farisifoi kɛ Sadukifoi lɛ amasha lɛ he.” 12 Kɛkɛ ni amɛkɔ sɛɛ akɛ ekɛɛ amɛkwɛ jogbaŋŋ yɛ Farisifoi kɛ Sadukifoi lɛ atsɔɔmɔ lɛ he, shi jeee yɛ aboloo masha he. 13 Be ni Yesu ba Kaisarea Filipi kpokpaa lɛ nɔ lɛ, ebi ekaselɔi lɛ akɛ: “Namɔ mɛi kɛɔ akɛ gbɔmɔ Bi lɛ ji?” 14 Amɛkɛɛ akɛ: “Mɛi komɛi kɛɔ akɛ Yohane Baptisilɔ lɛ, mɛi komɛi hu kɛɔ akɛ Elia, ni mɛi krokomɛi hu kɛɔ akɛ Yeremia loo gbalɔi lɛ ateŋ mɔ kome.” 15 Ekɛɛ amɛ akɛ: “Shi nyɛ lɛ, namɔ nyɛkɛɔ akɛ miji?” 16 Simon Petro hã hetoo akɛ: “Bo ji Kristo lɛ, Nyɔŋmɔ hiɛkãalɔ lɛ Bi lɛ.” 17 Yesu here lɛ nɔ akɛ: “Simon, Yona bi, oyɛ miishɛɛ, ejaakɛ jeee heloo kɛ lá* jie enɛ kpo tsɔɔ bo, shi moŋ mi-Tsɛ ni yɔɔ ŋwɛi lɛ ni. 18 Kɛfata he lɛ miikɛɛ bo akɛ: Bo ji Petro, ni tɛsaa nɛɛ nɔ matswa misafo lɛ mama, ni Gbonyo Bu* lɛ naa agbói lɛ nyɛŋ nɔ aye. 19 Maŋɔ ŋwɛi Maŋtsɛyeli lɛ naa samfei lɛ mahã bo, ni nɔ fɛɛ nɔ ni ooofi yɛ shikpɔŋ lɛ nɔ lɛ baafee nɔ ni afi yɛ ŋwɛi momo, ni nɔ fɛɛ nɔ ni ooofɛne yɛ shikpɔŋ lɛ nɔ lɛ baafee nɔ ni afɛne yɛ ŋwɛi momo.” 20 Kɛkɛ ni efã kaselɔi lɛ kɛ hiɛdɔɔ akɛ amɛkakɛɛ mɔ ko mɔ ko akɛ lɛ ji Kristo lɛ. 21 Kɛjɛ nakai be lɛ nɔ kɛyaa lɛ, Yesu bɔi ekaselɔi lɛ tsɔɔmɔ akɛ esa akɛ eya Yerusalem ni eyana nɔ babaoo yɛ onukpai lɛ kɛ osɔfoi tsiifoi lɛ kɛ woloŋmalɔi lɛ adɛŋ, ní agbe lɛ, ní yɛ gbi ni ji gbi etɛ lɛ nɔ lɛ, atee lɛ shi. 22 Kɛkɛ ni Petro ŋɔ lɛ kɛtee afã ni ebɔi ehiɛ kamɔ ekɛɛ: “Nuŋtsɔ, kaatsɛ efɔŋ ohã ohe;* enɛ baŋ onɔ kɔkɔɔkɔ.” 23 Shi etsɔ ehe ni ekɛɛ Petro akɛ: “Ho misɛɛ, Satan! Oji nanetɔ̃tɔmɔnɔ kɛhã mi ejaakɛ ojwɛŋŋŋ Nyɔŋmɔ jwɛŋmɔi shi moŋ gbɔmɛi ajwɛŋmɔi ojwɛŋɔ.” 24 Kɛkɛ ni Yesu kɛɛ ekaselɔi lɛ akɛ: “Kɛ́ mɔ ko miisumɔ akɛ enyiɛ misɛɛ lɛ, ekwa ehe ni ewó epiŋmɔ tso* lɛ ni eya nɔ enyiɛ misɛɛ. 25 Ejaakɛ mɔ fɛɛ mɔ ni miisumɔ akɛ ebaa ewala* yi lɛ, ebaaŋmɛɛ lɛ, shi mɔ fɛɛ mɔ ni ewala* ŋmɛɔ lɛ yɛ mihewɔ lɛ, enine baashɛ nɔ. 26 Anɔkwa, mɛɛ nɔ kpakpa gbɔmɔ baaná kɛ́ enine shɛ jeŋ muu lɛ fɛɛ nɔ shi ewala* ŋmɛɛ lɛ? Aloo mɛni gbɔmɔ baaŋɔ ehã kɛtsake ewala?* 27 Ejaakɛ gbɔmɔ Bi lɛ baaba yɛ e-Tsɛ lɛ anunyam lɛ mli kɛ ebɔfoi lɛ, kɛkɛ lɛ ebaahã mɔ fɛɛ mɔ nɔ ni sa lɛ yɛ enifeemɔ naa. 28 Lɛɛlɛŋ, miikɛɛ nyɛ akɛ mɛi komɛi yɛ mɛi ni damɔ biɛ nɛɛ ateŋ ni amɛsaŋ amɛnaa gbele kɔkɔɔkɔ kɛyashi amɛbaana gbɔmɔ Bi lɛ miiba yɛ e-Maŋtsɛyeli lɛ mli dã.”\n^ Aloo “ejaakɛ jeee gbɔmɔ.”\n^ Sht. ŋm., “omli ahi ahã ohe.”


Ani oná Buu-Mɔɔ srɔtoi ni ba nyɛsɛɛ nɛɛ akanemɔ he miishɛɛ? Kwɛmɔ akɛ obaanyɛ oha sanebimɔi ni nyiɛ sɛɛ nɛɛ ahetoo lo:\n• Namɔ esa akɛ etsɔɔ gbekɛbii Nyɔŋmɔ he nii?\nEyɛ mli akɛ mɛi krokomɛi baanyɛ aye abua tsɛ lɛ kɛ nyɛ lɛ moŋ, shi eji fɔlɔi lɛ titri asɔ̃ akɛ amɛtsɔɔ amɛbii lɛ Nyɔŋmɔ he nii kɛ bɔ ni Nyɔŋmɔ taoɔ ni weku mli bii lɛ ahi shi aha.—10/1, baafa 7.\n• Te Nyɔŋmɔ tsɔɔ tɛŋŋ lɛ, beni ekɛɛ Levibii lɛ akɛ: “Miji ogbɛfaŋnɔ” lɛ?\nIsrael akutsei lɛ eko fɛɛ eko ná amɛgbɛfaŋnɔ yɛ shikpɔji ni ajara lɛ mli, shi Yehowa ji Levibii lɛ ‘agbɛfaŋnɔ.’ (4 Mose 18:20) Yɛ nɔ najiaŋ ni aaaha amɛ shikpɔŋ akɛ amɛgboshinii lɛ, atu sɔɔmɔ nitsumɔ ni nɔ bɛ awo amɛdɛŋ. Shi Yehowa tee nɔ ekɛ nibii ni he hiaa amɛ lɛ ha amɛ. Ŋmɛnɛ hu lɛ, mɛi ni ená hegbɛ akɛ amɛaaha Maŋtsɛyeli lɛ he nibii aya hiɛ lɛ baanyɛ aná hekɛnɔfɔɔ akɛ Yehowa baaha amɛ nibii ni he hiaa amɛ lɛ.—9/15, baafa 7-8, 13.\n• Mɛni hewɔ esa akɛ ojie bulɛ kpo otsɔɔ ohefatalɔ lɛ?\nBulɛ ji nibii ni haa miishɛɛ hiɔ gbãla mli ni haa gbãla lɛ hiɔ shi daa lɛ ateŋ ekome. Kɛ́ nuu kɛ eŋa jie bulɛ kpo amɛtsɔɔ amɛhe lɛ, ehaa amɛtsui nyɔɔ amɛmli, ni amɛnuɔ he akɛ amɛyɛ shweshweeshwe. Ehi jogbaŋŋ akɛ wɔɔjie bulɛ kpo.—10/1, baafa 12.\n• Mɛni baanyɛ aye abua Kristofonyo ko ní enyɛ ena hiɛtserɛjiemɔ ni hi kɛ nɔ ni ehiii?\nKɛ́ hiɛtserɛjiemɔ ko baafee nɔ ni saa Nyɔŋmɔ hiɛ ni wɔná he sɛɛ hu lɛ, esa akɛ wɔbi wɔhe saji ni he hiaa nɛɛ: Mɛni he ekɔɔ? Mɛɛ be mikɛ mihe baawo mli? Namɛi mikɛbaashãra?—10/15, baafa 9-12.\n• Ani esa akɛ wɔwo too?\nBeni abi Yesu kɛji eja gbɛ akɛ awo too aha Roma nɔyelɔ lɛ, eto he akɛ: “Nyɛŋɔa Kaisare nii nyɛhaa Kaisare, ni nyɛŋɔa Nyɔŋmɔ nii nyɛhaa Nyɔŋmɔ.” (Mar. 12:13-17) Nɔyelii lɛ—ni akɛ “Kaisare” damɔ shi kɛha amɛ lɛ—foɔ shika ni amɛkwɛɔ koni shika lɛ jara akagbee shi. Amɛtsuɔ nitsumɔi babaoo amɛhaa maŋbii lɛ hu. Enɛ hewɔ lɛ, Nyɔŋmɔ buɔ amɛ akɛ amɛyɛ hegbɛ ni amɛbiɔ ni awo too.—10/1, baafa 14, 15.\n• Mɛɛ gbɛ nɔ sane ni yɔɔ Abɛi 7:6-23 lɛ baanyɛ aye abua wɔ koni wɔtsi wɔhe kɛjɛ mfonirii ni teɔ bɔlɛnamɔ akɔnɔ shi lɛ akwɛmɔ he?\nNakai sane lɛ kɔɔ oblanyo ko ni yashara shi yɛ akutso ko ni ale akɛ yoo ko ni jeŋba ekpɔtɔ yɔɔ jɛmɛ lɛ mli lɛ he. Yoo lɛ laka lɛ. Ŋmɛnɛ lɛ, ehi jogbaŋŋ akɛ wɔɔkpoo Intanɛt lɛ nɔ hei ni mfonirii ni bɛ hiŋmɛi nɔ yɔɔ lɛ, ni ehi akɛ wɔɔsɔle koni Nyɔŋmɔ aye abua wɔ dani wɔkɛ mfonirii ni tamɔ nakai po akpe yɛ Intanɛt lɛ nɔ.—11/15, baafa 9-10.\n• Te ooofee tɛŋŋ ona anɔkwa jamɔ lɛ?\nAnɔkwa jalɔi buɔ Biblia lɛ akɛ eji Nyɔŋmɔ Wiemɔ. Amɛkɛ woo haa Nyɔŋmɔ gbɛ́i ni ji Yehowa lɛ, ni amɛshiɛɔ Nyɔŋmɔ Maŋtsɛyeli lɛ. Amɛjɛɛɛ jeŋ fɔŋ nɛɛ mli, ni amɛsumɔɔ amɛhe waa.—10/1, baafa 16, 17.\n• Ani Nyɔŋmɔ buɔ maŋ ko nɔ bii akɛ amɛhi fe ekroko nɔ bii?\nDabi, efeee nakai. Biblia lɛ feɔ lɛ faŋŋ akɛ: “Nyɔŋmɔ jeee mɛi ahiɛaŋkwɛlɔ; shi moŋ maŋ fɛɛ maŋ mli lɛ, mɔ ni sheɔ lɛ gbeyei ni etsuɔ jalɛ nii lɛ, lɛ ji mɔ ni saa ehiɛ.” (Bɔf. 10:34, 35)—10/1, baafa 26.


Mɛni Lɛ Maa Wo O Bua?—Ngmamihi Nɛ Woɔ Nɔ Bua\nNihi fuu tsɔɔ a juɛmi ngɛ munyu nɛ ɔ he. Se pi nɔ́ nɛ a de ɔ tsuo nɛ maa ye bua mo. Kaa nɔ hyɛmi nɔ́ ɔ, eko ɔ, nɔ ko ma de mo ke o ko fo ya aloo o ko ye aywilɛho tsɔ. Ni kpahi hu ma de mo ke, mo fo bɔ nɛ o ma nyɛ loo mo fo ya nɛ dɔdɔɛ ɔ nɛ je o mi. Se Baiblo ɔ tsɔɔ nɔ́ nɛ hi pe kulaa nɛ o ma nyɛ maa pee. Níhi a mi hlami hu tsɔɔ kaa nɔ́ nɛ Baiblo ɔ de ɔ ji anɔkuale.\nNgɛ ma komɛ a nɔ ɔ, a deɔ ke nyumu fo we ya. Se anɛ e sa kaa e pee mo zo kaa o ma fo ya ngɛ nihi a hɛ mi lo? Dɔkitahi tsɔɔ kaa behi fuu ɔ, ke nɔ ko ngɛ e suɔlɔ ko gbenɔ he aywilɛho yee ɔ, e foɔ ya. Ke o ngɛ aywilɛho yee nɛ o fo ya a, bɔɔbɔɔbɔɔ ɔ, dɔdɔɛ ɔ nya maa ba si. Se ke o fo we ya a, e ma nyɛ maa ye mo awi. Baiblo ɔ tsɔɔ we kaa e sɛ nɛ nyumu nɛ fo ya. Mo susu nɔ́ nɛ Yesu pee be ko ɔ he nɛ o hyɛ. Benɛ Yesu huɛ Lazaro gbo ɔ, e ngɛ mi kaa e ngɛ he wami nɛ e kɛ ma tle Lazaro si mohu lɛɛ, se e fo ya ngɛ nihi a hɛ mi nɛ e pee we lɛ zo!—Yohane 11:33-35.\nKe o suɔlɔ ko gbo tlukaa, nɛ o ngɛ aywilɛho yee ɔ, o mi mi ma nyɛ ma fu po. Níhi fuu ngɛ nɛ ma nyɛ ma ha nɛ o mi mi ma fu. Kaa nɔ hyɛmi nɔ́ ɔ, ke nɔ ko nɛ o buu lɛ wawɛɛ tu munyu ko nɛ sɛ ɔ, e ma nyɛ maa wo o mi mi la. Nyumu ko nɛ e ngɛ South Africa nɛ a tsɛɛ lɛ ke Mike ɔ de ke: “Benɛ ye papaa gbo ɔ, i ye jeha 14 pɛ. Anglikan osɔfo ko de ngɛ ye papaa ya a sisi ke, Mawu hia nimli kpakpahi ngɛ hiɔwe, enɛ ɔ he ɔ, e ba ngɔɔ mɛ mla. * Enɛ ɔ wo ye mi mi la wawɛɛ ejakaa wa hia wa papaa yemi kɛ buami nitsɛ. Amlɔ nɛ ɔ, i ye jeha 63, se loloolo ɔ, nɔ́ nɛ e de ɔ dɔɔ mi.”\nNɛ ke o ngɛ o he piae hu nɛɛ? Be komɛ ɔ, ke nɔ ko gbo tlukaa a, nɔ nɛ ngɛ aywilɛho yee ɔ deɔ ke, ‘Kaa i pee kikɛ ɔ jinɛ e ko gbo we.’ Aloo eko ɔ, o kɛ nɔ ɔ sã nya loko e gbo. Enɛ ɔ ma nyɛ ma ha nɛ o pia o he wawɛɛ.\nKe o mi mi fu o he, aloo o ngɛ o he piae kaa nɔ́ ko nɛ o pee he je nɛ nɔ ɔ gbo ɔ, e sa nɛ o bɔ mɔde nɛ o je jamɛ a susumi ɔ ngɛ o mi. O ma nyɛ nɛ o kɛ o huɛ kpakpa ko nɛ sɛɛ he ní. E maa ye bua mo konɛ o na kaa pi mo pɛ nɛ e peeɔ mo jã. Baiblo ɔ de ke: ‘Huɛmɛ suɔ a he be tsuaa be, haomi be mi tete po a si we a sibi.’—Abɛ 17:17.\nYehowa Mawu nɛ ji wa Bɔlɔ ɔ ji Huɛ nɛ pe kulaa nɛ o ma nyɛ ma ná. Moo sɔle nɛ o de Yehowa o nyagba amɛ tsuo ejakaa ‘lɛ nɛ e hyɛɛ o nɔ.’ (1 Petro 5:7) Mawu wo si kaa nihi nɛ a peeɔ jã a, “Mawu he jɔmi nɛ pã adesa juɛmi tsuo” ɔ maa to a tsui nɔ nine. (Filipi Bi 4:6, 7) Moo ngmɛ Mawu blɔ nɛ e ngɔ e Munyu nɛ woɔ nɔ bua a kɛ ye bua mo. Moo ngma ngmamihi nɛ woɔ nɔ bua a kɛ fɔ si. (Hyɛ daka nɛ ngɛ sisi ɔ.) O ma nyɛ maa ngɔ ngmami ɔmɛ ekomɛ kɛ wo o yi mi. Ke o nyɛ we nɛ o hwɔ mahe nyɔ mi po ɔ, jamɛ a ngmami ɔmɛ a he nɛ o ma susu ɔ maa ye bua mo.—Yesaya 57:15.\nLingmi nɛ ɔ, nyumu ko nɛ e ye jeha 40 nɛ a tsɛɛ lɛ Jack yo ná kansa nɛ e gbo. Jack tsɔɔ kaa be komɛ ɔ, e hɛ jaa ngɛ e yo ɔ he wawɛɛ. Se e na kaa sɔlemi yeɔ bua lɛ. E de ke: “Ke i sɔle ɔ, e haa nɛ i naa kaa Yehowa piɛɛ ye he. Ke ye hɛ tsɛ nyɔ mi ɔ, i nyɛ we mahe hwɔmi hu. Ke e ba jã a, i kaneɔ bua womi munyuhi ngɛ Ngmami ɔ mi, nɛ i pueɔ ye yi mi tɛ ngɛ he. Lɔ ɔ se ɔ, i deɔ Yehowa nɔ́ nɛ ngɛ ye tsui mi. Ke i pee jã a, ye tsui nɔɔ ye mi, ye he mi jɔɔ mi, nɛ i nyɛɛ nɛ i hwɔɔ mahe saminya.”\nYiheyo ko nɛ a tsɛɛ lɛ Vanessa hu tsɔɔ bɔ nɛ sɔlemi ye bua lɛ ha. Vanessa yayo ba nu hiɔ nɛ e gbo. Vanessa de ke: “Ke i kɛ si fɔfɔɛhi nɛ a mi wa kpe ɔ, i tsɛɛ Mawu nɛ i foɔ ya. Yehowa buɔ mi tue, nɛ e haa mi he wami nɛ ma kɛ da haomi ɔ nya.”\nGa woli komɛ tsɔɔ kaa nihi nɛ a yeɔ aywilɛho wawɛɛ ɔ ma nyɛ maa ye bua ni kpahi loo a ngɔ a be kɛ ye bua nihi ngɛ a kpɔ ɔ mi konɛ a ná bua jɔmi. Enɛ ɔ ma ha nɛ aywilɛho ɔ nya maa ba si. (Bɔfo Ɔmɛ A Ní Tsumi 20:35) Kristofohi komɛ nɛ a suɔli gbo ɔ bɔ mɔde kaa a maa ye bua nihi mohu. Jã nɛ a pee ɔ wo a bua.—2 Korinto Bi 1:3, 4.\n^ kk. 5 Baiblo ɔ tsɔɔ we ja. Baiblo ɔ tsɔɔ ní etɛ he je nɛ adesahi gboɔ.—Fiɛlɔ 9:11; Yohane 8:44; Roma Bi 5:12.\nNGMAMIHI NƐ WOƆ NƆ BUA\nO nɔ́ nami ɔ haoɔ Mawu.—La 55:22; 1 Petro 5:7.\nMawu buɔ e sɔmɔli a kue fami tue.—La 86:5; 1 Tesalonika Bi 5:17.\nMawu hɛ jaa ngɛ nihi nɛ a gbo ɔ a he.—Hiob 14:13-15.\nMawu wo si kaa e ma tle nihi nɛ a gbo ɔ si.—Yesaya 26:19; Yohane 5:28, 29.\nBɔ Nɛ Wa Maa Wo Nɔ Ko Bua Ha\nBe komɛ ɔ, huɛmɛ kpakpahi po li bɔ nɛ a maa pee ha kɛ wo nɔ nɛ e nɔ gbo ɔ bua.


Mɛɛ Mɔ Nɛkɛ Nyɔŋmɔ Ji? | Sanebimɔi ni Biblia lɛ Eha Hetoo\nKANEMƆ YƐ Afrikaans Albania Amharic Arabic Armenia Aymara Azerbaijani Azerbaijani (Cyrillic) Bengali Bislama Blɔfo Bulgaria Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Colombia Mumuii Awiemɔ Croatia Czech Dangme Denmark Dutch Efik Estonia Ewe Finland French Ga Georgia Germany Greenland Guarani Gujarat Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Japan Kannada Kazakh Kikaonde Kikuyu Kimbundu Kinyarwanda Kirghiz Kirundi Kongo Korea Krio Latvia Lingala Lithuania Luganda Luo Macedonia Malagasy Malay Malayalam Malta Marathi Maya Mizo Moore Myanmar Nepali Ngabere Norway Nyaneka Nzema Otetela Papiamento (Aruba) Persia Poland Portugal Punjabi Quechua (Bolivia) Rarotongan Romania Russia Russia Mumuii Awiemɔ Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Sweden Tagalog Tahiti Tamil Tatar Telugu Thailand Tigrinya Tshiluba Tsonga Turkey Twi Ukrain Umbundu Urdu Vietnam Wayuunaiki Xhosa Yoruba Zande Zulu\nMɛɛ Mɔ Nɛkɛ Nyɔŋmɔ Ji?\nNyɔŋmɔ lɛ, mumɔ ni anaaa ji lɛ. Lɛ ebɔ ŋwɛi niiaŋ, shikpɔŋ lɛ, kɛ nibii fɛɛ ni wala yɔɔ amɛmli. Mɔ ko ebɔɔɔ Nyɔŋmɔ—ebɛ shishijee. (Lala 90:2) Nyɔŋmɔ miisumɔ ni mɛi atao esɛɛgbɛ koni amɛle anɔkwalei ni kɔɔ ehe lɛ.—Kanemɔ Bɔfoi lɛ Asaji 17:24-27.\nNyɔŋmɔ ji mɔ ko ni wɔbaanyɛ wɔle lɛ kɛ egbɛ́i. Kɛ́ wɔjwɛŋ nibii ni efee lɛ anɔ lɛ, wɔbaanyɛ wɔyɔse esui lɛ ekomɛi. (Romabii 1:20) Shi dani wɔbaanyɛ wɔle Nyɔŋmɔ jogbaŋŋ lɛ, ehe miihia ni wɔkase e-Wiemɔ, ni ji Biblia lɛ. Ehaa wɔleɔ Nyɔŋmɔ sui ni nɔ bɛ lɛ.—Kanemɔ Lala 103:7-10.\nTe Nyɔŋmɔ naa jalɛsane ni ayeee lɛ ehaa tɛŋŋ?\nYehowa, wɔ-Bɔlɔ lɛ miihi jalɛsane ni ayeee lɛ kwraa. Ebɔ adesai yɛ esu nɔ. (5 Mose 25:16) No hewɔ ni wɔteŋ mɛi saŋŋ hiɔ jalɛsane ni ayeee lɛ. Jeee Nyɔŋmɔ ji mɔ ni kɛ jalɛsane ni ayeee ni yaa nɔ yɛ wɔsateŋ lɛ baa. Nyɔŋmɔ kɛ nihalamɔŋ heyeli duro adesa. Shi dɔlɛ sane ji akɛ, mɛi kpotoo kɛ amɛnihalamɔŋ heyeli nɛɛ tsɔɔ jalɛsane hiɛ amɛbuɔ shi. Amɛkɛfeɔ Yehowa nidɔɔnii.—Kanemɔ 1 Mose 6:5, 6; 5 Mose 32:4, 5.\nYehowa sumɔɔ jalɛsaneyeli, ni ekwɛŋ koni mɛi aya nɔ amɛtsɔ jalɛsane hiɛ amɛbu shi kɔkɔɔkɔ. (Lala 37:28, 29) Biblia lɛ woɔ shi akɛ, etsɛŋ ni Nyɔŋmɔ baafo jalɛsane ni ayeee lɛ fɛɛ sɛɛ.—Kanemɔ 2 Petro 3:7-9, 13.\nBiblia lɛ woɔ shi akɛ, etsɛŋ ni Nyɔŋmɔ baaha jalɛsaneyeli akpele je lɛŋ fɛɛ